
Krishnamurti 


Asgjë më hyjnore se jeta nuk ka 


1 

Jeto tërësisht, jeto bujshëm, dhe ashtu çdo 
çast yti do të jetë i artë dhe e tërë jeta jote do 
të bëhet vargan çastesh të arta. 

Personi që jeton kështu kurrë edhe nuk 
vdes, sepse ka fituar prekjen magjike: Çfarëdo 
që ai prekë në ar shndërrohet. 

2 

E vetmja përgjegjësi e vërtetë është ajo që 
buron nga mundësitë e tua individuale, 
inteligjenca jote, vetëdija jote - dhe vepron në 
harmoni me to. 


3 

Duke ardhur në botë ti nuk ke lindur si 
pemë, por ke lindur vetëm si farë. Prandaj 
duhet të rritesh gjithnjë deri në atë pikë ku ke 
për të lulëzuar dhe ai lulëzim do të jetë përm- 
bushja jote, kuptimi yt. 

Ky lulëzim nuk ka asnjë lidhje me 

pushtetin, me paranë, me politikën. Ai ka lid- 
hje vetëm me ty; ai është përparimi yt individ- 
ual. 

Prandaj, bëju kremtja e vetvetes! 

4 

Gjakimi për utopi në esencë është gjakimi 
për harmoni, si te individi, ashtu edhe te 
bashkësia. Harmonia kurrë nuk ka ekzistuar, 
gjithmonë ka ekzistuar vetëm kaosi. 

Shoqëria pandërprerë është e ndarë në kul- 
tura të ndryshme, religjione të ndryshme, 
kombe të ndryshme - dhe të gjitha ato dallime 
bazohen mbi mashtrimet. 

Por këto dallime tregojnë se njeriu është i 
ndarë përbrenda vetes. Ato janë projeksione të 
konflikteve të tij të brendshme personale. 
Njeriu nuk është unik përbrenda vetes dhe kjo 
është arsyeja pse nuk mund të krijojë 
bashkësi unike, njerëzim unik në botën e 
jashtme. 

Shkaku nuk ndodhet jashtë. Jashtësia 
është vetëm shprehje e brendësisë së njeriut. 

5 

Askush nuk i kushton vëmendje të 
mjaftueshme individit. 

Dhe kjo është shkaktari themelor i të gjitha 
problemeve. 

Por për atë se individi duket aq i imët, 
kurse shoqëria aq e madhe, njerëzit mendojnë 
se, po e ndryshuan bashkësinë, atëherë edhe 
individi do të ndryshohet. 

Por kjo është marrëzi - sepse “shoqëria” 
është vetëm fjalë; në realitet ekziston vetëm 
individi, shoqëria nuk ekziston. Atë që quajmë 
“shoqëri” është vetëm fjalë pa substancë dhe 
aty nuk ka se çfarë të ndryshohet. Ti mund ta 
ndryshosh vetëm individin, more sado i imët të 
duket ai. Dhe kështu përnjëherë do ta kuptosh 
shkencën me të cilën ndiyshon njeriu - ajo 
vepron në çdo individ, more kudo qoftë ai. 

Po ndjej se do të vijë dita kur do të jetojmë 
në shoqërinë harmonike, dhe ajo do të jetë më 
e mirë se të gjitha idetë të cilat utopia i ka kri- 
juar gjatë mija viteve. 

Dhe atëherë realiteti do të jetë shumë më i 
bukur. 


6 

Shoqëria është e rregulluar ashtu që t’i 
pengojë njeriut të mendojë ndonjëherë mbi 
mundësitë e veta personale. Dhe e tërë vuajtja 
rrjedh prej asaj se njeriu nuk bëhet ai që vërtet 
është. Ti vetëm ji ai që je dhe atëherë nuk do 

të ketë vuajtje, as vrazhdësi, as parehati lid- 
hur me atë se a janë të tjerët më të mirë se ti 
apo jo. 

Nëse do që bari të jetë më i gjelbër, nuk 
është e nevojshme që ta shikosh nga ana tjetër 
e rrethojës; bëj që bari të jetë më i gjelbër nga 
ana jote e rrethojës. Kjo vërtet është e thjeshtë 
të bëhet. 

Njeriu vetëm duhet të jetë i rrënjosur në 
mundësitë e veta personale, more çfarëdo qof- 
shin ato. Dhe çdo gjë atëherë do të jetë më e 
bukur, sado që kjo të duket e pabesueshme. 

7 

Ti kurrë nuk je krejtësisht i kënaqur me atë 
që je, as me atë që ta ofron realiteti, dhe 
shkaku i kësaj je i parehatuar. Kishe për të 
qenë më i kënaqur me vetveten po ta kuptoje 
natyrën tënde të vërtetë. Kjo është arsyeja pse 
nuk mund t’i zhvillosh të gjitha mundësitë e 
tua. 

Ti po provon të jesh ai që të tjerët po kërko- 
jnë prej teje, por kjo nuk mundet me të 
kënaqë. Duke qenë se kjo është kështu, është 
e logjikshme të thuash: “Duhet të ekzistojë 
diçka më shuamë se krejt kjo”. Mandej nisesh 
tutje dhe vështron botën rreth vetes. 

Por çfarë sheh? Sheh se njerëzit kryesisht 

po shfaqen me maskat në fytyrë të cilat 
qeshin, duke u dukur bajagi të lumtura, kurse 
të gjithë në të vërtetë shtirën se janë dikush 
tjetër. Ti gjithashtu shfaqesh me maskën 
tënde dhe ata mendojnë se je më i lumtur se 
ata; ti, megjithatë, mendon se ata janë më të 
lumtur se ti. Bari duket më i gjelbër në anën 
tjetër të rrethojës. Të tjerët shohin luadhin 
tënd dhe ai iu duket më i gjelbër se i tyri. Ai 
vërtet duket më i gjelbër, më i bukur, më i 
mirë. Por kjo është vetëm iluzion të cilin e kri- 
jon distanca. 

Kur ofrohesh më pranë, ti atëherë vëren se 
ajo nuk është ashtu siç është dukur. Por 
njerëzit qëndrojnë në distancë nga njëri-tjetri. 
Madje edhe miqtë e dashnorët qëndrojnë në 
distancë; afërsia së tepërmi e madhe do të 
ishte e rrezikshme, se gjërat do të shiheshin 
ashtu siç janë. 

Ti atëherë do të vije re se gabimisht je i ori- 
entuar që nga lindja dhe se krejt ajo që deri 
tash ke bërë në të vërtetë është e mjerë. 
Prandaj sheh njerëzit që kanë plot para dhe 
mendon se paratë sigurisht ofrojnë lumturi. I 
shikon ata njerëz dhe të bëhet se vërtetë janë 
të lumtur. Pastaj lëshohesh në garën për para. 
Dikush të duket më i shëndetshëm se ti - dhe 
ti atëherë vrapon pas shëndetit. Kurdo që 
dikush tjetër të duket se është më i suk- 

sesshëm se ti - ti e imiton. Por ata janë gjith- 
një vetëm të tjerë, por jo ti. 

8 

Ta jetosh atë do të thotë të kesh sens për 
humor, të kesh kualitet të pamatshëm të 
dashurisë, të kesh gëzim. 

Unë jam absolutisht kundër çdo qëndrimi 
jetësor negativ; madje edhe zotnderimi mund 
të jetë qëndrim jetësor negativ. Për të ndërtu- 
ar qëndrim jetësor pozitiv duhet patjetër të 
kesh gëzim, sens për humor, dashuri dhe 
respekt - të gjitha së bashku. 

Zotnderimi i vetëm i vërtetë është nderimi i 
jetës, sepse asgjë më hyjnore se vetë jeta nuk ka. 

9 

Njeriu është i lindur me thesar të madh 
shpirtëror, por ai gjithashtu është i lindur 
edhe me trashëgimi të plotë animale. 
Megjithatë, ndonjëherë na shkon për dore që 
ta heqim anash trashëgiminë animale dhe të 
krijojmë hapësirë që thesari shpirtëror të vijë 
në vetëdijen tonë dhe atëherë ta ndajmë me të 
tjerët. Kjo po ashtu është një nga kualitetet e 
çdo thesari: Sa më shumë e ndan, aq më tepër 
e ke. 

10 

Shumë probleme tonat ekzistojnë shkaku 
se kurrë nuk merremi me to, shkaku se kurrë 
me sytë tanë nuk i vështrojmë ashtu siç vërtet 
janë. 


11 

Jepjau jetën gjërave të bukura. Mos uajep 
jetën gjërave të shëmtuara. Ti nuk ke shumë 
kohë, shumë energji për t’i derdhur. Jetë aq e 
pakët, burim aq i pakët energjie - thjesht 
është marrëzi t’i derdhësh në vuajtje, pikëllim, 
urrejtje, xhelozi. 

Përdori për dashuri, për vepra kreative, për 
miqësi, për meditim. Bëj diçka me energjinë 
tënde të të ngrisë në nivel më të lartë. Dhe sa 
më lart që ke për t’u ngjitur, burimet e tua të 
energjisë do të jenë më të mëdha. 

Çdo gjë është në duart e tua. 

12 

Asnjë njeri nuk është ujdhesë. Këtë duhet 
mbajtur mend si një nga të vërtetat themelore 
të jetës. Unë e theksoj këtë sepse ekziston prir- 
ja që kjo e vërtetë të harrohet. 

Të gjithë ne jemi pjesë e një force jetësore - 

pjesë e një ekzistence oqeanike. Thënë esen- 
cialisht, po qe se të gjithë ne, thellë në rrënjët 
tona, jemi NJË, mundësia për dashuri do të 
ekzistojë. Po qe se nuk jemi, mundësia për 
dashuri nuk do të ekzistojë. 

13 

Njeriu akoma posedon shumë instinkte 
shtazore, siç është hidhërimi, urrejtja, 
xhelozia, posesiviteti, dinakëria. Krejt kjo 
është thellësisht e rrënjosur në ndërdijen e tij 
dhe duhet gjithsesi të jetë e mënjanuar. 

E tërë puna e alkimisë shpirtërore merret 
me këtë se si të shkëputemi me të kaluarën 
animale. 

Nëse nuk shkëputet me të kaluarën ani- 
male, njeriu do të mbetet në dysh i ndarë. E 
kaluara animale dhe humanizmi njerëzor nuk 
mund të ekzistojnë së bashku - shkaku se 
humanizmi është kualitet plotësisht i kundërt 
me animalitetin. Prandaj, çfarëdo që njeriu 
bën kthehet në hipokrizi. 

Kur në pyetje janë trajtat formale të sjelljes, 
njeriu ndjek idealin e humanitetit - dashurinë, 
të vërtetën, lirinë, shpirtmadhësinë, përdëllim- 
in. Por, edhe përkundër kësaj, ai mbetet vetëm 
gënjeshtar i pabindur, dhe bisha e fshehur në 
të mund të shfaqet në çdo moment; çfarëdo 

incidenti mund ta provokojë. Por, pa marrë 
parasysh se a shfaqet bisha apo jo, vetëdija më 
e thellë është e ndarë. 

Vetëdija kështu e përçarë prodhon ankthin 
dhe pyetjen: si individi mund ta krijojë har- 
moninë me tërësinë? 

E njëjta pyetje vlen edhe për bashkësinë: si 
mund ta ndërtojmë shoqërinë harmonike - në 
të cilën nuk do të ketë luftë, nuk do të ketë 
konflikt, nuk do të ketë klasa, e as ndasi në 
raca, kasta, religjione, kombe? 

Në vend se të mendojmë mbi revolucionin 
dhe transformimin e shoqërisë, domethënë të 
strukturave të saj, do të duhej më shumë të 
mendonim mbi meditimin dhe transformimin 
e individit. 

Kjo është mënyra e vetme e mundshme që, 
një ditë, t’i eliminojmë gjithë ndasitë në 
shoqëri. Por së pari duhet të eliminohen nda- 
sitë në individin - atëherë edhe ndasitë në 
shoqëri do të zhduken vetvetiu. 

14 

Nuk ekziston kurrfarë kutie me etiketën në 
të cilën do të shkruante “E VËRTETA”, e të 
cilën ti një ditë do të mund ta gjeje, ta shihje 
përmbajtjen e saj dhe të thoshe: “Super, e 
gjeta të vërtetën!” 

Jo, kuti e tillë vërtet nuk ekziston. 

15 

Është e qartë arsyeja se përse njerëzit 
flasin mbi të vërtetën, e mbesin të jetojnë në 
botën e gënjeshtrës. Në zemrat e tyre ekziston 
gjakimi i sinqertë për të vërtetën; ata turpëro- 
hen para vetvetes shkaku se nuk jetojnë në të 
vërtetën, por vetëm flasin mbi të. Por ato janë 
vetëm fjalë. Të jetosh në përputhje me të 
vërtetën është së tepërmi rrezik dhe ata i friko- 
hen rrezikut. 

E njëjta vlen edhe kur liria është në pyet- 
je. Çdo njeri e do të lirinë - së paku flet shumë 
për të - por askush realisht nuk është i lirë. 
Dhe askush vërtet nuk dëshiron të jetë i lirë, 
sepse liria bart me vete përgjegjësi; ajo nuk 
vjen vetëm. Nga ana tjetër, të jesh i varur 
është e thjeshtë; atëherë përgjegjësia nuk 
është tek ti, ajo është në personin prej të cilit 
je i varur. 

Kështu njerëzit krijojnë mënyrë ski- 
zofrenike të jetës. Ata flasin mbi të vërtetën, 
flasin mbi lirinë - kurse jetojnë në gënjeshtra, 
jetojnë në robëri... në trajta të ndryshme të 
robërisë, pasi që cilado trajtë e robërisë është 
liri nga ndonjë përgjegjësi. 

Njeriu i cili me të vërtetë dëshiron të jetë i 

lirë merr mbi vete përgjegjësi të madhe. Ai nuk 
mund ta hedhë përgjegjësinë e vet në askënd 
tjetër. Çfarëdo që të bëjë, sido që të jetë, ai 
është përgjegjës. 

16 

Njeriu vërtet jo i dhunshëm është ai i cili 
nuk vret askënd dhe nuk e lëndon askënd, 
sepse ai është kundër vrasjeve dhe kundër 
lëndimeve. Por, po qe se dikush do të provojë 
ta lëndojë atë, ai edhe atëherë do të jetë 
kundër lëndimit. Po qe se dikush do të provo- 
jë ta vrasë, ai do të jetë kundër vrasjes: ai këtë 
nuk do të mund ta lejojë. 

Ai kurrë nuk do të shkaktojë kurrfarë 
dhune, por po qe se dhuna do të shkaktohet 
kundër tij, ai atëherë do të luftojë me dhëmbë 
e me thonj. Vetëm ashtu njerëzit jo të dhun- 
shëm mund të mbeten të pavarur; në të 
kundërtën ata do të jenë robër, dhe skamnorë, 
dhe viktima të përhershme plaçkitësish. 

17 

Që të jesh i pavarur ofroji vetes krejt atë që 
është e nevojshme për t’u ndjerë i përm- 
bushur, krejt atë që është e nevojshme që jeta 
jote të jetë e kuptimshme, që të jetë me 
domethënie. Pikërisht ajo që do të jesh 

autonom dhe do të zhvillohesh në harmoni me 
natyrën tënde, ka për të sjellë përmbushjen e 
fatit tënd. 


18 

Ji në ndryshim dhe përparim të përher- 
shëm. Kurrë mos pusho së ndryshuari dhe 
kurrë mos pusho që të jesh i 
paparashikueshëm: vetëm atëherë jeta jote 
mund të jetë gëzim. 

Në atë çast që bëhesh i parashikueshëm, 
do të jesh makinë. 

Makina është e parashikueshme. Ajo ka 
qenë e njëjta dje, e njëjta është sot dhe e njëj- 
ta do të jetë nesër. Ajo është e 
pandryshueshme. Epërsia e vetme njerëzore 
mbi makinën qëndron në atë se mund të 
ndryshohet në çdo moment. 

Atë qitë që do të pushosh së ndryshuari, në 
një mënyrë subtile do të jesh i vdekur. 

19 

Vërë në rrezik të gjitha. Ji kumarxhi! 

Rreziko të gjitha, se çasti tjetër nuk është i 
sigurt. Pse atëherë të brengosesh? Pse të 
mërzitesh? 

Jeto rrezikshëm, jeto dehurish. Jeto pa 

frikë, jeto pa fajësi. Jeto pa frikë nga ferri dhe 
pa gjakim për parajsën. 


Vetëm JETO! 


20 

Çdo gabim është rast për të mësuar. Vetëm 
mos përsërit të njëjtat gabime gjithnjë nga fil- 
limi - ajo veçse është kokëtrashësi. Por bëj sa 
më shumë që të mundesh gabime të reja - mos 
iu frikëso kësaj - kjo është e vetmja mënyrë që 
të mësosh. 


21 

Religjioziteti thjesht do të thotë shtytje për 
të përparuar, shtytje që nxit farën të shprehet 
gjer në mundësitë e veta ekstreme; që të 
shpërthejë në mijëra lule dhe ta lirojë aromën 
e cila ka qenë në të. Ajo aromë - është 
religjioziteti. 

22 

Çdo njeri është aq fatkeq saqë, një çast, 
provon të gjejë ndonjë arsye me të cilën do t’ia 
arsyetonte vetes se përse është fatkeq. 
Shoqëria na ofron strategji të mirë për këtë: 
Gjykimin. 

Natyrshëm, ti së pari e gjykon vetveten lid- 
hur me çdo gjë. As njeri nuk është i përsosur, 
dhe asnjë njeri asnjëherë nuk do të jetë i për- 
sosur - sepse përsosmëria nuk ekziston - 
gjykimi i tillë është gjithnjë i mundur. Ti je i 
papërsosur dhe ekzistojnë situata në të cilat 
tregohet papërsosmëria jote. Për këtë arsye je 
i hidhëruar. I hidhëruar je në veten dhe i hid- 
hëruar je në gjithë botën. Shtron pyetjen: pse 
unë nuk jam i përsosur? Atëherë një ide të bie 
ndër mend - që papërsosmërinë ta gjesh tek të 
gjithë njerëzit. 

E atëherë dëshiron ta hapësh zemrën tënde 
- kjo është e natyrshme, sepse gjithnjë derisa 
nuk hap zemrën tënde, në jetën tënde nuk ka 
për të hyrë gëzimi, jeta jote do të jetë gati se e 
vdekur. Por ti nuk mund ta bësh këtë men- 
jëherë. Më parë duhet patjetër të heqësh gjithë 
mashtrimet e tua që në rrënjë. 

Gjëja e parë në këtë rrugë është që të 
pushosh së gjykuari vetveten. Hidhe gjykimin, 
fillo ta pranosh vetveten me të gjitha papërsos- 
mëritë e tua, me të gjitha gabimet, me të gjitha 
manitë dhe dobësitë. Mos kërko nga vetvetja 
që të jesh i përsosur. Ajo thjesht është kërkim 
i diçkahi të pamundur, prandaj ndjehesh i 
frustruar. 

Ndërkaq, ti para së gjithash je qenie njerë- 
zore. 

23 

Vetëm vështroji shtazët, vështroji zogjtë; 
asnjë prej tyre nuk është e brengosur, asnjë 
nuk është e mërzitur, asnjë e frustruar. Vallë, 
a ke parë ndonjëherë buall që të ketë fërshël- 
lyer nga zemërimi? Ai me të njëjtën kënaqësi të 
përsosur do ta hajë barin e njëjtë për çdo ditë. 
Ai sikur të ishte i përndritur! Tek ai nuk ka 
tendosje, por vetëm harmoni të përsosur me 
natyrën, me vetveten, me çdo gjë që ekziston. 

Buajt nuk krijojnë parti të cilat do ta rev- 
olucionarizonin botën, e cila do t’i transfor- 
monte buajt në super-buaj, e cila do t’i bënte 
ata religjiozë, të moralshëm. Dhe asnjë shtazë 
nuk u jep rëndësi ideve të njeriut. 

Përkundrazi, ato do të duhej të qeshin me 
të: 

“Çfarë po ndodh me ty? Përse nuk mund të 
jesh vetëm ai që je? Pse duhet të jesh diçka 
tjetër?” 

Prandaj, më e rëndësishmja prej të gjithave 
është - ta pranosh vetveten plotësisht ashtu 
siç je. 


24 

Mos e gjyko sensualitetin. 

Ai ka qenë i gjykuar nga e gjithë bota, 


19 



OSHO 


dhe prej atij gjykimi energjia e cila ka 
mundur të lulëzojë nga sensualiteti, është 
kthyer në perversion, xhelozi, hidhërim, 
urrejtje - në mënyrë jetese e cila është e 
thatë, pa lëng. 

Sensualiteti është një nga gjërat më të 
çmuara të njerëzimit. Ai është ndjesia jote. Ai 
është vetëdijshmëria jote. Ai është vetëdijsh- 
mëriajote që rrjedh nëpër ty. 

25 

Që nga kohët më të lashta prindërit ruajnë 
idenë se fëmijët janë pronë e tyre dhe se duhet 
të jenë vetëm kopja besnike e tyre. Kopja nuk 
është gjë dhe aq e bukur dhe ekzistenca nuk 
beson në kopjen - ajo i gëzohet vetëm origji- 
nalit. 

Ti duhet t’u ndihmosh fëmijëve të tu të 
rriten të pavarur. Duhet t’u ndihmosh që mos 
me të imituar. Kjo është detyra e vërtetë e 
prindërve - t’u ndihmojnë fëmijëve të tyre që të 
mos rrëshqasin në imitim. Fëmijët janë 
imitues natyrorë dhe kë ata do të imitonin 
nëse jo prindërit e tyre, pasi që këta janë 
njerëzit më të afërm në rrethin e tyre. 

Gjithnjë deri sot prindërit për së tepërmi 
janë kënaqur me atë që fëmijët po u ngjajnë 
atyre me sjellje. Babai është ndjerë krenar që 

djali aq shumë po i ngjan. Dhe ashtu e ka 
shpërdoruar jetën e djalit; babait të tillë djali 
nuk i duhet, ai i mjafton vetvetes. 

Shkaku i këtij koncepti të gabueshëm të 
krenarisë që fëmijët po na imitojnë, ne krijojnë 
shoqërinë e imititatorëve. 

26 

Dëgjueshmërisë nuk i duhet inteligjenca. 
Të gjitha makinat janë të dëgjueshme, kurrë 
askush nuk ka dëgjuar për makinat e 
padëgjueshme. 

Dëgjueshmëria është e thjeshtë. Ajo nuk 
ndez në ty çfarëdo qoftë ndjenje të përgjegjë- 
sisë. Ajo nuk kërkon reaksion, veçse kërkon që 
ti ta bësh vetëm atë që të është thënë. 
Përgjegjësia është groposur me ardhjen e ren- 
dit (shoqëror). Në mënyrën e caktuar ti je tepër 
i lirë, sepse nuk mund të jesh i gjykuar për 
veprimet e tua. 


27 

Religjioziteti nuk është ajo në çfarë duhet 
të besosh, por ajo të cilën do të duhej ta 
jetosh, ajo që do të duhej shijuar... Mosbesimi 
në mendjen tënde, veçse është lulëzim i tërë 
qenies sate. 


21 



OSHO 


28 

Mendja nuk mund e të mos sjell gjykime 
morale. Nëse ushtron dhunë mbi mendjen në 
këtë kuptim, do ta bllokosh inteligjencën dhe 
atëherë mendja nuk do të mund të jetë e lirë. 

Të përmbajturit nga gjykimi moral nuk 
është diçka që është në domenin e mendjes. 
Vetëm njeriu që arrin andej mendjes mund të 
jetë i lirë nga kjo; në rastet tjera ajo që shfaqet 
në mendjen tënde ajo është fakt, qëndrim i 
vlefshëm, ajo është shfaqje reale. 

Çfarëdo qëndrimi që mendja cakton, çfarë- 
do vendimi që sjellë do të jetë i ndotur me 
kushtëzimet e saj, me parabindjet e saj - kjo 
në të vërtetë është ajo që e ndërton gjykimin 
moral. 

Për shembull, e sheh një hajn. Sheh se 
diçka ka vjedhur - ajo është fakt që nuk vihet 
në pyetje - dhe krijon gjykimin mbi atë se ai 
gjithsesi është hajn, se hajnia është diçka e 
keqe. Kur e emërton ndonjë njeri hajn, mend- 
ja jote thotë: “Ke të drejtë, gjykimi yt është i 
vlefshëm”. 

Por përse hajni përgjithësisht është i keq? 
Dhe ç’është e keqja? Pse ai ka qenë i shtrën- 
guar të vjedhë? Ai moment i hajnisë është i 
veçuar nga të gjitha momentet tjera; në bazë të 
një momenti të veçuar ti po krijon gjykimin 

mbi personalitetin e përgjithshëm. Po e quan 
hajdut edhe pse ai posedon edhe shumë veti 
tjera, dhe jo vetëm atë. 

Ai mund të jetë piktor i mirë, mund të jetë 
zdrukthëtar i mirë, këngëtar i mirë, valltar i 
mirë - në të vërtetë, një mijë e një kualitete 
mund ta stolisin atë njeri. Në tërësinë e vet 
njeriu është i madh, hajnia është vetëm një 
pjesëz e tij. 

Në bazë të një pjese të ndarë, ti nuk mund 
të krijosh gjykim mbi tërësinë e personit. Ti 
nuk e njeh atë person në plotëninë e vet, por ti 
gjithashtu nuk e njeh as atë veprim të veçuar, 
nën çfarë rrethanash ka ndodhur. Ndoshta në 
rrethana të tilla vjedhja nuk është diçka e 
keqe. Ndoshta edhe ti në rrethana të tilla kishe 
për të vjedhur. Shkaku se çdo veprim është 
produkt i rrethanave relative. 

Po e shikove botën rreth vetes, do të 
shohësh se njerëzit ndodhen në rrethana të 
llojllojshme, e gjithashtu edhe idetë e tyre mbi 
të mirën dhe të keqen, korrekten dhe jokorrek- 
ten. 

Për të parën herë ti do të jesh në mundës- 
inë që të kuptosh se mendja jote është 
gjithashtu vetëm pjesëz e rrethanave të caktu- 
ara njerëzore. Ajo nuk reprezenton kurrfarë të 
vërtete; ajo reprezenton vetëm rrethana të cak- 
tuara. 

Dhe çfarëdo të pashë me mendje të tillë, ajo 
është vetëm gjykim moral. 

29 

Ekzistenca është një, por manifestohet në 
miliona mënyra. Esenca që në atë mënyrë 
manifestohet është e njëjta. Një pe hyjnor 
zgjatet nëpër të gjitha trajtat e krijimit. 

30 

Paraja është fenomen i çuditshëm. 

Nëse nuk ke para, ajo është gjë e thjeshtë - 
nuk ke dhe pikë - aty probleme nuk ekzisto- 
jnë. Por nëse ke, atëherë me siguri problemet 
ekzistojnë! 

Një nga problemet më të mëdha që krijon 
paraja është ai që kurrë nuk di se a je i 
dëshirueshëm ti apo është e dëshirueshme 
paraja jote. Atëherë e ke vështirë ta paramen- 
dosh se dikush të do ty e jo paranë tënde. 
Kurse jeta mund të jetë aq e thjeshtë. 

Ndërkaq, ajo që ka shkaktuar kënaqësinë e 
madhe, si për shembull paraja, mundet përn- 
jëherë të kthehet në vuajtje të madhe. Por kjo 
nuk është produkt i parasë, veç i mendjes. 

Paraja është e dobishme, të poseduarit e 
parasë nuk duhet të shkaktojë as ndjesi 

mëkati, as ndjesi fajësie. 

31 

Ja, një mënyrë sesi mendja e prodhon vua- 
jtjen. 

Ti ke para dhe kënaqesh me to. Dhe kësh- 
tu ndokush të do, këtë ti nuk e vë në pyetje, 
sepse ti atëherë atë person do ta vije në situ- 
atë tejet të pakëndshme; nëse ai thotë se të do 
ty, ti ende nuk do t’i besosh, e po qe se thotë 
se e do paranë tënde, atëherë romancajuaj në 
atë çast ka përfunduar. Kurse thellë në vete ti 
dyshon se ai është me ty vetëm për atë se do 
paranë tënde - e jo ty. 

Por nuk ka asgjë të keqe në këtë; ato para 
janë të tuat, pikërisht siç është jotja hunda e 
jote, siç janë të tutë sytë e tu, siç janë të tuat 
flokët e tua. Dhe ai person të do në tërësinë 
tënde. Parajajote është gjithashtu pjesë jotja. 
Mos e ndaj këtë nga të tjerat dhe nuk do të 
ketë probleme. 

Provo ta jetosh jetën sa më thjesht dhe sa 
më me pak probleme - dhe do të jetë krejt në 
rregull. 


32 

Ta njohësh gjithë botën nuk është asgjë në 

krahasim me njohjen e të fshehtave më të thel- 
la të jetës tënde. 


33 

Thënë esencialisht, ideja e krahasimit 
është plotësisht e gabuar. 

Çdo person është unik sepse askush tjetër 
nuk është si ai. Krahasimi do të mund të ishte 
i drejtë vetëm po qe se gjithë personat ndërm- 
jet veti do të ishin të njëjtë - por kjo nuk është 
kështu. Madje as binjakët nuk janë plotësisht 
të njëjtë. Nuk është e mundur të gjesh person 
që do të ishte identik me ty. Së këndejmi, të 
krahasosh njerëzit unikatë do të thotë të kri- 
josh probleme të gjithmbarshme. 

34 

Një nga gjërat më të vështira, por edhe më 
e rëndësishmja në jetë është ajo që të mos e 
ndajmë jetën në gjëra të mira dhe idiotike, që 
të mos e ndajmë fare. Të gjitha ato gjëra janë 
pjesë e së njëjtës tërësi. 

E nevojshme është të kemi vetëm pak ndje- 
si për humor. Për mua, ndjesia për humor 
është shumë e rëndësishme që njeriu të jetë 
tërësor. 

Çfarë ka të keqe në gjërat e vogla, idiotike? 


26 



Asgjë më hyjnore se jeta nuk ka 


Pse nuk mund të qeshësh dhe të kënaqesh me 
to? Tërë kohën ti vetëm gjykon mbi atë se çfarë 
është mirë, e çfarë keq. Tërë kohën ti vetëm rri 
në karrigen e gjyqtarit - dhe ajo të bën aq seri- 
oz. 

Lulja është e bukur, por ç’duhet gjembi? Ai 
është pjesë e pandashme në ekzistencën e 
lules. Lulja nuk mund të ekzistojë pa gjembin, 
ai e mbron. Gjembi ka rëndësinë e vet, qëllim- 
in e vet, kuptimin e vet. 

Ndërkaq, ti bën ndarjen - lulja është e 
bukur, kurse gjembi i shëmtuar. Porse në vetë 
trungun është i njëjti lëng që ushqen edhe 
lulen edhe gjembin. Në jetën e drurit nuk 
ekziston ndarja, nuk ekziston gjykimi. Lulja 
nuk është vetëm e mbrojtura, kurse gjembi 
vetëm ai që mbron; të dy së bashku janë tërësi 
e pranueshme. 

Dhe këtë do të duhej zbatuar në jetë. 

Ekzistojnë gjëra, gjëra të vogla të cilat, po i 
gjykove, duken marroqe, idiotike. Por kjo është 
vetëm shkaku se i gjykon; mos e bëj atë dhe do 
të shohësh se edhe ato e kanë kuptimin e 
ekzistencës. 


35 

I tërë roli i mendjes është që të bëjë ndarje, 
gjersa roli i zemrës është t’i shohë lidhjet e për- 

bashkëta për të cilat mendja është plotësisht e 
verbër. 

Mendja nuk mund të kuptojë atë që është 
jashtë fjalëve; ajo mund të kuptojë vetëm atë 
që është linguistike, logjikisht e drejtë. Ajo nuk 
ka kurrfarë lidhjeje me ekzistencën, me jetën, 
me realitetin. E marrë në vetvete mendja është 
fiksion. 

Që njeriu të jetojë nuk nevojitet mendja, 
por i nevojitet zemra. 

Që të jetosh sa më plotësisht, fut më tepër 
zemër në jetë. 


36 

Jeta është rrjedhë; ajo është lumë, zhvillim 
i pandërprerë. 

Njerëzit për vetveten mendojnë se janë sta- 
tikë. Por vetëm gjësendet janë statike, vetëm 
vdekja është e pandryshueshme - jeta është 
ndryshim i pandërprerë. Më shumë jetë - më 
shumë ndryshim. Begatia e jetës nënkupton 
ndryshimin e madh në çdo moment. 

37 

Askush nuk është më i mirë, askush nuk 
është më i keq, askush nuk është identik me 
dikë tjetër. Secili është unikat. 

Njëjtësia është psikologjikisht e gabuar. 
Nuk mundet secili njeri të jetë Albert 
Ajnshtajn dhe nuk mundet secili njeri të jetë 
Rabindranat Tagore. Por kjo nuk do të thotë se 
Rabindranat Tagore është më i mirë shkaku se 
ti nuk mund të jesh ai. Por as Rabindranati 
nuk mund të jetë ti. 

I tërë qëndrimi im është në atë se çdo njeri 
në vetvete është manifestim unik. Së këndej- 
mi, duhet ta zhdukim idenë e gjithmbarshme 
të së lartës e të së ulëtës, të së njëjtës e të jo 
së njëjtës, dhe ta zëvendësojmë atë me kon- 
ceptin e ri të unikes. 

Secili person është unik. 

Vetëm shiko me dashuri dhe do të shohësh 
se çdo individ ka diçka të veçantë që s’e ka 
asnjë tjetër. 


38 

Bëje vetëm atë që është e këndshme - e 
këndshme për ty dhe e këndshme për rrethin 
tënd. Bëje vetëm atë që do t’i japë impuls 
këngës në ty dhe do të krijojë ritëm feste rreth 
teje. 

Një jetë të tillë unë e quaj religjioze. 

Ajo nuk ka parime, nuk ka disiplinë, nuk 
ka ligje. Ajo kërkon një të vetmen qasje - të 
jetohet në mënyrë inteligjente. 

Dëgjueshmëria është e thjeshtë; mos- 
dëgjueshmëria kërkon nivel pak më të lartë 
inteligjence. Cilido idiot qoftë mund të jetë i 
dëgjueshëm - në të vërtetë, vetëm idioti edhe 
mund të jetë i dëgjueshëm. Personi inteligjent 
shtron pyetje: “Pse? Pse prej meje pritet ta bëjë 
këtë? Dhe duke qenë se i di shkaqet dhe paso- 
jat e kësaj pritjeje, nuk dëshiroj të marr pjesë 
në të.” Dhe kështu ai bëhet përgjegjës. 

40 

Plotësisht është e pamundur që shenjtori të 
bëhet horr - por është e mundur që horri të 
bëhet shenjtor. 


41 

Njeriu akoma nuk është i mësuar që ta 
njohë bukurinë e vetmisë. Ai, në të vërtetë, 
përherë gjakon për ndonjë lidhshmëri, të jetë 
me dikë - me mikun, me babanë, me gruan, 
me burrin, me fëmijën... me dikë. 

Ai ka themeluar shoqëri, ai ka themeluar 
klube - Klubi Lajons, Klubi Rotari. Ai ka 
themeluar parti - politike, ideologjike. Ai ka 
themeluar religjione dhe kisha. Por qëllimi 

kryesor i gjithë kësaj është që njeriu të harro- 
jë se është vetëm. Duke u fshehur në bashkës- 
inë sa më të madhe, njeriu tenton të harrojë 
atë që në errësirë befas i kujtohet - se ka lin- 
dur vetëm, se ka për të vdekur i vetëm, dhe se, 
çfarëdo që të bëjë, ai ka për të jetuar i vetëm. 

Kjo vetmi është aq esenciale në ekzistencën 
e njeriut saqë ai nuk mundet assesi që t’i 
shpëtojë. 


42 

Çdo përpjekje e deritashme i orientuar kah 
ajo që t’i ikim vetmisë - ka përjetuar pasueses, 
e kështu do të jetë edhe në të ardhmen, sepse 
ajo është i drejtuar kundër esencës së jetës. Ty 
nuk të nevojitet diçka që të mund ta harrosh 
vetminë tënde, ty të nevojitet diçka që të mund 
të ishe i vetëdijshëm për veçantinë tënde - 
sepse ajo është realiteti. 

Është aq bukur ta shijosh, ta ndjesh 
veçantinë, sepse ajo është liria jote nga turma, 
nga të tjerët. Ajo është, njëherazi, liria jote nga 
frika për të qenë i vetmuar. Vetë fjala “vetmi” 
menjëherë ta përkujton plagën: ke nevojë të 
vësh diçka mbi të. Ajo është zbrazëti, dhe ajo 
zbrazëtia të dhemb. Diçka të nevojitet për ta 
mbushur atë zbrazëtirë. 

“Veçantia” - sipas esencës së fjalës - nuk 

shkakton të njëjtën ndjesi të lëndimit, të 
zbrazëtisë të cilën duhet përmbushur. 
Veçantia thjesht do të thotë përmbushje. Ti je 
tërësor; nuk të nevojitet askush me të përm- 
bushur. 

Provo ta kuptosh qendrën tënde më të 
brendshme në të cilën përherë je vetëm, në të 
cilën përherë ke qenë vetëm. Në jetë, në vdek- 
je, kudo që të jesh, ti do të jesh i vetëm. Por ajo 
është aso përmbushje, dhe jo zbrazëti, ajo 
është aso plotënie dhe integriteti që të vërshon 
me të gjitha lëngjet e jetës, me gjithë bukurinë 
dhe bekimin e ekzistencës, saqë përnjëherë 
ndjen veçantinë e cila do të eliminojë çdo 
dhembje nga zemra. Vërtet, ka me të vërshuar 
ritmi i ri i ëmbëlsisë, i qetësisë, i gëzimit dhe 
lumturisë së pamatur. 

Kjo ndërkaq, nuk do të thotë se njeriu që 
është i përqendruar në veçantinë e vet, që 
është i integruar në vetvete, nuk mund të ketë 
miq - përkundrazi, vetëm ai edhe mund të ketë 
miq, sepse atij më asgjë nuk i duhet, ai jep. 
Vetëm ai që ka plot, vetëm ai mund të japë. 

43 

Të gjithë ne jemi pjesë e një ekzistence. 
More cilindo që e lëndojmë, ne në të vërtetë e 
lëndojmë vetveten në lojën e pafund të ekzis- 

tencës. Ti sot ndoshta këtë nuk e kupton, por 
një ditë, kur do të jesh më i vetëdijshëm, 
ndoshta ke për të thënë: “O imzot! Këtë plagë 
ia kam shkaktuar vetvetes!” Ti ke mundur të 
lëndosh ndonjë tjetër gjithnjë derisa ke mend- 
uar se njerëzit janë të ndryshëm. 

Por nuk ekziston tjetërfarësia. E tërë ekzis- 
tenca është një, unitet kozmik. Nga ky kuptim 
rezulton jo-dhuna. 


44 

Kur je i hidhëruar, ti e ndëshkon vetveten. 
Ti e kallë dhe shkatërron zemrën tënde dhe 
kualitetet e saj të larta - dhe bëhesh përplot 
urrejtje. 

45 

Njeriu është i përmbushur nëse është në 
harmoni me universin. Nëse nuk është në har- 
moni me universin, atëherë ai është i zbrazët, 
tmerrësisht i zbrazët; e nga ajo zbrazëtirë lind 
lakmia. 

Domethënë, lakmia është përmbushje e 
asaj zbrazëtie - me të holla, me shtëpi, me 
mobile, me miq, me seks dhe me çfarëdo qoftë 
tjetër - thjesht sepse nuk mund të jetosh me 
zbrazëtinë. Kjo është tmerruese. Kjo është jetë 
fantazmash. Po qe se je i zbrazët dhe slca asgjë 

në ty, atëherë është vërtet e pamundur të 
jetosh. 

Për të pasur ndjesi duhet gjithsesi të jesh i 
pasur në vetvete. Në të vërtetë, ekzistojnë 
vetëm dy mënyra. Ose jeton në harmoni me 
universin... dhe atëherë je i përmbushur, të 
gjitha lulet dhe të gjithë yjet janë në ty - dhe 
kjo është përmbushje e vërtetë. 

Ose nëse nuk jeton në harmoni me uni- 
versin - e miliona njerëz nuk jetojnë ashtu - 
atëherë e përjeton vetveten si me qenë pleh. 

Lakmia thjesht tregon se ti thellë në vetvete 
ndjen zbrazëti dhe dëshiron ta përmbushësh 
me çfarëdo qoftë; nuk është me rëndësi se 
çfarë do të mund të ishte ajo. 

Po qe se vetëm njëherë e kupton këtë 
mësim, nuk nevojitet të bësh asgjë me lak- 
minë. Duhet vetëm të bësh diçka që në 
bashkësi të vish me përmbushje, dhe zbrazë- 
tia e brendshme vetvetiu do të zhduket. 

46 

E tërë e kaluara njerëzore e ka festuar var- 
fërinë dhe e ka quajtur të barabartë me të 
qenit shpirtëror, gjë që plotësisht është e 
pakuptimtë. 

Të qenit shpirtëror është pasuria më e 
madhe që mund t’i ndodhë njeriut. Ajo në 

vetvete përmban të gjitha pasuritë tjera, dhe 
anasjelltas: ajo është kundërshtar i çdo lloji të 
varfërisë. 

Nga njëra anë, njerëzit do ta nderojnë var- 
fërinë, kurse në anën tjetër do të thonë: 
“Shërbeji skamnorit!” Çudi! Po qe se varfëria 
është aq shpirtërore, atëherë gjërat më 
shpirtërore kanë për ta bërë çdo njeri të pasur 
të varfër. Ndihmo që njeriu i pasur të bëhet i 
varfër. Ashtu do të mund të jetë shpirtëror. 
Pse atëherë të ndihmohet njeriut skamnor? 
Vallë, dëshiron ta asgjësosh të qenit e tij 
shpirtëror?! 

Të jetosh në begati është e vetmja gjë 
shpirtërore në botë. 


47 

Paraja është barrë e rëndë nga arsyeja e 
thjeshtë se deri më tash nuk ia kemi dalë që të 
ngrehim një sistem të shëndoshë në të cilin ajo 
e njëjta para do t’i shërbente njerëzimit, në 
vend se të zotërojë ajo në duart e një numri të 
vogël njerëzish lakmitarë. 

Paraja është barrë e rëndë shkaku se psika 
e njeriut është përplot lakmi. E shikuar nga 
ana tjetër, paraja thjesht do të thotë ndërrim i 
gjërave, mjet i përsosur, dhe në këtë nuk ka 
asgjë të keqe. Por mënyra sesi ne e përdorim 

këtë mjet në çdo pikëpamje është e keqe. 

Po qe se nuk ke para, ti je i nëmur, e tërë 
jeta jote është e zbrazët. Dhe e tërë jeta jote 
atëherë është vetëm përpjekje për të ardhur 
gjer tek paraja në çfarëdo mënyre. 

Nëse, megjithatë, ke para ai fakt nuk e 
ndiyshon gjënë esenciale - ti dëshiron më tepër 
dhe kjo nuk ka fund. Më në fund, ti ke aq 
shumë para - megjithëqë ato nuk janë mjaft, 
ato kurrë nuk janë mjaft pa marrë parasysh se 
ato janë më shumë se cilido që mund të ketë - 
saqë zë të ndjesh fajësi, shkaku se mjeti që ke 
grumbulluar, paraja, në të vërtetë është i 
shëmtuar, johuman, i dhunshëm. Ke eksploat- 
uar njerëz, ua ke pirë gjakun, ke qenë parazit. 
Duke iu falënderuar kësaj ti tash ke para, por 
e ke edhe gjithë krimin të cilin e ke bërë për ta 
grumbulluar atë para. 

Kjo ndjenjë fajësie formon dy lloje 
njerëzish: një lloj, të cilët japin donacione për 
institucionet bamirëse që të heqin qafe fajës- 
inë, dhe të tjerët, të cilët kanë ndjenjë aq të 
fuqishme fajësie saqë shkaku i saj ose 
çmenden ose vetëvriten. E tërë jeta e tyre, së 
andejmi, bëhet vetëm vuajtje. Çdo frymëmar- 
rje bëhet e rëndë. E gjëja më e çuditshme në 
krejt këtë është ajo se ai ka punuar gjithë jetën 
për të mbledhur atë para, meqë shoqëria e 
provokon dëshirën, ambicien, pasurinë dhe 

fuqinë. 

Kurse paraja vërtet sjell fuqi; ajo mund t’i 
blejë të gjitha, përpos një numri gjërash të 
cilat nuk mund të blihen. Por kush po intere- 
sohet për ato gjëra? 

Meditimi nuk mund të blihet, dashuria 
nuk mund të blihet, miqësia nuk mund të bli- 
het, falënderimi po ashtu - por kush akoma po 
çan kokën për to? 


48 

Vetëm vështroje ekzistencën dhe begatinë e 
saj. Ç’nevojë ka për aq shumë lule të gjithfarël- 
lojshme në botë? Vetëm trëndafilat do të mund 
të ishin mjaft. Por ekzistenca është bollëk - 
miliona e miliona lulesh të llojllojshme, zogjsh, 
shtazësh - të gjitha janë bollëk. 

Natyra nuk është varfanjake, ajo vallëzon 
në të gjitha - në oqean, në dru. Ajo këndon në 
të gjitha - në erën që fryn nëpër pishnajë, në 
zogj... 

Çfarë është nevoja për miliona sistemet 
diellore, prej të cilëve secili në vetvete përmban 
miliona yje? Siç duket nuk ka kurrfarë nevoje, 
përpos nëse mbushullimi nuk është natyra 
esenciale e ekzistencës; ajo begati është 
bërthama esenciale. Prandaj nuk beson në 
varfërinë. 

Unë nuk konsideroj se lakmia është ndon- 
jë lloj dëshire. Ajo është më parë ndonjë 
sëmundje ekzistenciale. Ti nuk je në harmoni 
me tërësinë; vetëm harmonia me tërësinë 
mund të të bëjë të përmbushur. 

Sipas meje, lakmia nuk është ndonjë trajtë 
dëshire, prandaj ti nuk di çfarë të bësh me të. 
Ti vetëm vëren zbrazëtinë të cilën provon ta 
përmbushësh dhe shtron pyetjet: “Pse unë jam 
i zbrazët? Ndoshta për atë se kam humbur 
drejtimin? Kaherë nuk shkoj në atë drejtim, 
nuk jam në ekzistencë... Kjo është arsyeja e 
zbrazëtisë sime.” 

Për këtë ji në ekzistencë, shko, ji afër me 
ekzistencën në qetësi dhe paqe, në meditim. 
Dhe një ditë do të vësh re se je aq i përm- 
bushur, i stërmbushur, i vërshuar nga gëzimi, 
lumturia dhe përdëllimi. Ke aq shumë gjëra të 
çmuara në vetvete saqë mund t’ia japësh tërë 
botës, e që kurrë të mos mbetesh pa to. 

Atë ditë, të parën herë në jetë, nuk ke për 
të ndjerë kurrfarë lakmie - për paranë, për 
ushqimet, për gjërat - për çfarëdo qoftë. Ti do 
të jetosh natyrshëm, e jo me lakminë të cilën 
nuk do të mund ta ushqesh, me plagën të 
cilën nuk do të mund ta shërosh, dhe çfarëdo 
që do të kesh nevojë, do ta arrish pa problem. 

Secili njeri ndjehet inferior në këtë apo në 
atë mënyrë. Arsyeja e kësaj është se nuk e pra- 
nojmë faktin se secili njeri është unik. Gjatë një 
qëndrimi të tillë nuk shtrohet pyetja e inferior- 
itetit apo superioritetit. Çdonjëri është unik në 
llojin e vet - dhe aty nuk ka vend për krahasim. 

Ne nuk jemi të gatshëm ta pranojmë 
vetveten si të tillë. Në çastin që e pranon 
vetveten të tillë siç je, pa kurrfarë krahasimi, 
të gjitha inferioritetet dhe superioritetet do të 
zhduken. Në pranimin e plotë të vetvetes, ti do 
të jesh i lirë prej këtyre komplekseve - të infe- 
rioritetit dhe superioritetit. Në të kundërtën, 
ke për të vuajtur tërë jetën. 

Unë nuk mund ta paramendoj personin i cili 
do të mund t’i kishte të gjitha në këtë botë. Shumë 
këtë e kanë provuar, por në fund kanë dështuar. 

Vetëm ji i vetvetes, dhe kjo mjafton. 

Të tillë siç je të pranon dielli, të pranon 
hëna, të pranon druri, të pranon oqeani, të 
pranon toka. Çfarë do më tepër se kaq? Të 
pranon e tërë bota. 

Gëzoju kësaj. 


51 

Çdo njeri ndjen nevojën që të jetë me vlerë 

dhe ta konfirmojë vlerën e vet. 

E tërë jeta jonë është ashtu e strukturuar 
që të konsiderojmë se po qe se askush nuk na 
pranon, ne jemi asgjë, ne jemi të pavlerë. Puna 
të cilën e kryejmë nuk është shumë e rëndë- 
sishme, por së paku merr mirënjohje. Premisa 
e këtillë e gjërave e bën jetën rrëmujë. 

Puna jonë duhet të merret e rëndësishme, 
sepse prodhon gëzim të brendshëm. Ti duhet 
të punosh jo që punajote të jetë e pranuar, por 
që të kënaqesh në kreativitetin tënd. Ti e do 
atë punë shkaku i vetë asaj. Po e punon atë, 
sepse po e do atë. 

Mos kërko mirënjohje. Nëse mirënjohja 
megjithatë vjen, pranoje atë i relaksuar. Nëse 
nuk vjen, kurrgjë kurrkujt. Kuptimi i punës 
tënde duhet të jetë në vetë punën. 

52 

Sikur çdo njeri ta mësonte këtë art të 
thjeshtë - që ta dojë punën e vet çfarëdo që të 
jetë, që të kënaqet në të duke mos pritur kur- 
rfarë mirënjohjeje - do të kishim botë shumë 
më të bukur dhe shumë më të lumtur; në rast 
të kundërt, bota do tju mbërthejë në kurthin 
e jetesës së mjerë skamnore. Ajo që e punon 
nuk është e mirë shkaku se e do atë punë, 
shkaku se e bën atë përsosmërisht, por është 

e mirë nëse bota e pranon, e shpërblen, i jep 
medalje të artë, i ndan çmimin Nobel. 

Kështu e kanë çrrënjosur gjithë vlerën 
esenciale të krijimtarisë dhe në këtë mënyrë 
kanë asgjësuar miliona njerëz - sepse nuk 
munden që një numri të tillë njerëzish t’ia 
ndajnë çmimin Nobel. E atëherë tek secili njeri 
ata krijojnë dëshirën për mirënjohje, ashtu që 
askush më nuk mund të punojë në paqe, në 
qetësi, nuk mund të kënaqet në atë që e 
punon, çfarëdo që të jetë ajo. Kurse jeta për- 
bëhet prej gjërave të vogla. Për ato gjëra të 
vogla nuk ekzistojnë mirënjohjet, ato nuk tit- 
ullohen nga ana e qeverisë, universitetet nuk 
u ndajnë doktorata nderi. 

Ai njeri që jeton për dashurinë e vet, për 
punën e vet personale, duke mos çarë kokën 
për mendimet e huaja, ai ka individualitetin e 
vet personal. 


53 

Kënaqësia nuk është në atë që të bëjmë 
diçka veç sa për ta bërë; kënaqësia është në 
atë që ti atë ta duash, ta duash atë me krejt 
fuqinë, të harrosh çdo gjë kur merresh me të, 
e harron mbarë botën; dhe vetëm ajo mbetet 
në objektivin e mbarë ekzistencës tënde. 

Dhe kjo është lumturiajote dhe shpërblimi 

yt - e jo sasia apo përhershmëria e diçkahi. 

Në secilin çast të rrjedhës së 
ndryshueshme të ekzistencës do ta gjejmë 
shpërblimin tonë personal. Çfarëdo që bëjmë, 
ta bëjmë atë më së miri që mundemi, e jo me 
gjysmë zemre. Nëse nuk japim çdo gjë prej 
vetes, asgjë me vlerë nuk mund të bëjmë. 

Në këtë është e tërë fatkeqësia jonë. 

54 

Është fakt i thjeshtë se çdo njeri është unik 
dhe se ka individualitet të veçantë. Me këso 
qëndrimi, ne në të vërtetë hedhim poshtë 
idenë se njeriu do të duhej të ishte ky apo ai, 
dhe e zëvendësojmë atë me filozofinë se njeriu 
është i bukur more sido që të jetë. Qëndrimi 
“do të duhej” është i gabuar, se kush jemi ne 
që t’ia imponojmë ndonjë “duhet” kujtdo qoftë? 
Po qe se ekzistenca të ka pranuar të tillë siç je, 
kush jam unë që këtë të mos e bëj?! 

Prandaj, vetëm ndiysho qëndrimin dhe një 
gjë shumë e thjeshtë në çast do të vijë në hor- 
izontin tënd: 

Secili njeri është unikat; secili njeri është i 
tillë çfarë është, dhe duhet të jetë i tillë çfarë 
është. Atij nuk i duhet të jetë dikush tjetër për 
të qenë i pranuar; ai është i pranuar përgjith- 
monë. Unë këtë e quaj nderim të individu- 

alitetit, nderim të njerëzve - të tillë siç janë. 

I tërë njerëzimi do të mund të ishte 
bashkësi aq e bukur dhe e gëzuar vetëm sikur 
të mund t’i pranonim njerëzit të tillë siç janë. 

55 

Ai komunizëm që lind nga dashuria, nga 
inteligjenca dhe fisnikëria do të jetë real. 
Komunizmi që do të lind dhunshëm, do të jetë 
joreal. 

Dhe nuk ka asnjë njeri në botë, more sado 
qoftë i varfër, i cili nuk do ta përkrahte komu- 
nizmin e tillë real. 


56 

Pse nuk krijojmë jetë në të cilën paraja nuk 
do të krijojë hierarki, por, përkundrazi, do të 
japë më tepër shanse për gjithsecilin. 

57 

Njerëzit autoritarë janë ata të cilët vuajnë 
nga kompleksi i inferioritetit. 

Sa më i fshehtë që të jetë inferioriteti i tyre, 
aq më tepër ata ekspozojnë kinse superior- 
itetin e vet. Ata duan të konfirmojnë se janë 
dikush, se fjala e tyre është me peshë, se fjala 

e tyre është ligj. Por thellë në vetvete ata janë 
krijesa tejet inferiore. 


58 

Natyra sigurisht se nuk është hierarki. 
Hierarkia është lojë mentale e njeriut, pasi që pa 
hierarki egoja nuk mund të ushqehet - ajo vdes. 

Në natyrë, megjithatë, secili merr shansin e 
vet, pjesën e vet të hapësirës dhe aty askush 
nuk është kryesori. Askush nuk është zotëriu 
dhe askush nuk është shërbëtori. Natyra 
vepron gati si organizëm unik në të cilin indi- 
vidualiteti nuk është zhdukur, por në të cilën 
egoja nuk ka gjasë që të zhvillohet; prandaj 
druri nuk ka ego, zogjtë nuk kanë ego. Shtazët 
more të cilitdo lloj, nuk kanë ego. 

Pra, ky është vetëm problem i njeriut! 

59 

Privilegj i njeriut - vetëm privilegj i njeriut 
është që të mbesë vetëm, që të qëndrojë i 
vetëm kundruall gjithë botës nëse ndjen se e 
vërteta është me të. 

Nëse ti ndjen se ajo është mënyrë e cila të 
dërgon në liri, prano cilëndo formë të 
përgjegjësisë. Asnjë prej atyre përgjegjësive 
nuk ka me të sjellë dëm. Secila prej tyre ka me 

të bërë person më të pjekur, më të përqendru- 
ar, më të integruar dhe më të bukur. 

60 

Ti ke vetëm një çast në duart e tua - çastin 
e tanishëm. Dhe ky çast është i papërsërit- 
shëm. Së këndejmi, përjetoje atë ose hiçit je 
duke ia falur të papërjetuar. 

Secili fëmijë e kupton atë se pikëpamja e tij 
ndaj botës është tjetër ndryshe nga pikëpamja 
e prindërve të tij. Për çfarëdo që interesohet, 
ajo është plotësisht unike. 

Vlerësimi i tij është tjetër fare. Ai mund të 
mbledhë guaca deti në plazh, megjithëqë 
prindërit do t’i thonë: “Hiqu tyre. Pse humb 
kohë me marrëzira?” Por për të, guacat janë 
tepër të bukura. 

Ai i sheh tjetër ndryshe, ai e sheh vlerën e 
tyre në tjetër mënyrë. Prindërit e tij nxitojnë 
pas parasë; ai, ndërkaq, dëshiron të mbledh 
flutura. Ai nuk mund të kuptojë se përse 
prindërit e tij aq shumë interesohen për para: 
“Çfarë do të bëni me ato para?” Prindërit e tij, 
prapë, nuk mund të kuptojnë se çfarë ai dësh- 
iron të bëjë me ato flutura, apo lule. 

Çdo fëmijë vjen gjer tek njohja se ekzistojnë 
dallime midis tij dhe prindërve të tij, problemi 
i vetëm është në atë se ai frikohet ta vërë në 
pah të drejtën e tij. 

More për çfarëdo që interesohet, ai do të 
duhej të ishte i veçantë. Në pyetje është vetëm 
pak guxim - i cili akoma nuk është ndrydhur 
në fëmijën, përkundër asaj se e tërë shoqëria 
është e orientuar në atë mënyrë që madje edhe 
një kualitet i tillë i mrekullueshëm, siç është 
guximi tek fëmija, të jetë i gjykuar. 

Po qe se prindërit vërtet e duan fëmijën e 
tyre, ata do t’i ndihmojnë të bëhet i gux- 
imshëm - i guximshëm madje edhe përballë 
tyre. Ata do t’i ndihmojnë të jetë i guximshëm 
kundruall mësuesve, kundruall shoqërisë, 
kundruall kujtdo qoftë që provon t’ia asgjësojë 
individualitetin e tij. 


62 

Mbaje në mend! Kurrë mos bëj kompromis. 
Kompromisi është në kundërshti absolute me 
vizionin tim të përgjithshëm. 

Shikoji njerëzit. Ata janë fatkëqij shkaku se 
bëjnë kompromis në çdo situatë dhe nuk mund 
t’ia falin vetvetes shkaku se janë të tillë. Ata e 
dinë se kanë mundur të mbledhin guxim, por 
atajanë qyqe të verifikuara. Ata janë poshtëru- 

ar në sytë e vet, e kanë humbur nderimin e 
vetvetes. Qe, çfarë bën kompromisi! 

Pse na nevojitet kompromisi? Çfarë mund 
të humbasim? Në këtë jetë të vogël jeto sa më 
plotësisht që mundesh. Mos u frikëso të 
shkosh gjer në fund. Nuk mund të shkosh më 
larg sesa plotësia - ajo është linja e fundit. 
Dhe mos bëj kompromis. E tërë mendja jote do 
ta kërkojë kompromisin, sepse ashtu jemi 
edukuar, ashtu jemi kushtëzuar. 

“Kompromis” është një nga fjalët më të 
shëmtuara në gjuhën tonë. Ajo do të thotë: 
“Unë po e jap gjysmën, tijepe gjysmën; unë po 
lëshoj pe përgjysmë, ti lësho pe përgjysmë.” Po 
përse? Nëse mund ta hash tërë ëmbëlsirën, 
pse atëherë do ta haje vetëm gjysmën? 
Prandaj, përse kompromisi? 

Të nevojitet vetëm pak trimëri, pak guxim - 
dhe do të jesh në fillim. Menjëherë do ta shi- 
josh bukurinë e të mos lëshuarit pe dhe të 
zgjimit të dinjitetit, do ta shijosh integritetin 
dhe individualitetin, dhe për të parën herë do 
të ndjesh se e ke esencën dhe se ajo akoma 
ekziston në qendrën tënde personale. 

63 

Personin fatkeq është lehtë ta robërosh. 
Por personin me gjallëri dhe të lumtur është e 

pamundur ta robërosh. 

64 

Seksi është fillimi i jetës, kurse vdekja 
fundi i po së njëjtës jetë; së andejmi, ato janë 
dy skajet e së njëjtës energji; dy polet e së 
njëjtës energji. Ato nuk mund e të mos jenë të 
lidhura. 

Seksi me gjasë është vdekje në sekuenca, 
derisa vdekja seks në plotësi. 

Por, e padyshimtë është se po e njëjta 
energji vepron në të dyja anët. 

65 

Pse nuk krijojmë jetë në të cilën seksi nuk 
do të jetë përvojë e hidhur, nuk do të ketë 
xhelozi, nuk do të ketë dështime; pse nuk kri- 
jojmë jetë në të cilën seksi do të bëhej vetëm 
argëtim - kurrgjë më tepër se cilado lojë, në 
këtë rast, lojë biologjike. 

Nëse luan tenis, kjo nuk do të thotë se 
gjithë jetën duhet patjetër të luash tenis me të 
njëjtin partner. 

Jeta do të duhej të ishte më argëtuese sesa 
lojët e tenisit. Nevojitet vetëm pak mirëkuptim 
dhe dashuria nuk do të jetë problem, e seksi 
nuk do të jetë tabu. 

66 

Mendja është thjesht grumbull kujtimesh 
për të kaluarën dhe - përpos atij kujtimi - fan- 
tazim mbi ardhmërinë. 

67 

Shfrytëzo çdo rast në jetë që ta lartësosh 
inteligjencën tënde, vetëdijen tënde. 

Ajo që rëndom bëjmë në jetë është se shfry- 
tëzojmë çdo rast që vetë-vetes t’ia ndërtojmë 
ferrin. Shkaku i kësaj ti vuan, kurse vuajtja 
jote u krijon vuajtje të tjerëve. 

E kur aq shumë njerëz jetojnë së bashku, 
dhe të gjithë i krijojnë vuajtje njëri-tjetrit, kjo 
shumëfishohet. Ja se në ç’mënyrë e tërë bota 
bëhet ferr. 

Kjo do të mund të ndryshonte menjëherë 
vetëm po qe se do të kuptohej gjëja themelore: 
pa inteligjencë nuk ka parajsë. 

68 

Siç unë e kuptoj, roli i prindërve nuk është 
në atë që t’i ndihmojnë fëmijës të rritet; ai do 
të rritet edhe pa ndihmën e prindërve. 

Roli juaj është në atë që ta përkrahni, ta 
edukoni, ta ndihmoni, që fëmija juaj të jetë 

pikërisht ai që veç po bëhet. Mos i ofroni direk- 
tiva, mos i ofroni ideale. Mos i flisni se çfarë 
është në rregull e çfarë gabim - lejojeni që ai 
vetë atë ta zbulojë përmes rrugës së përvojës 
personale. 


69 

Ideja e përgjithshme se fëmijët janë pronë e 
juaja është e gabuar. Fëmijët kanë lindur 
nëpërmjet jush, por ata nuk janë pronë e juaj. 
Ju keni tërë të kaluarën, ata kanë vetëm 
ardhmërinë. 

Ata nuk do të jetojnë sipas kritereve tuaja. 
Sikur të jetonin sipas kritereve tuaja, ajo do të 
thoshte se nuk jetojnë pothuajse fare. Ata 
dëshirojnë të jetojnë sipas kritereve të tyre - 
lirshëm, me përgjegjësi, duke u sfiduar. 

70 

Kuptojeni njëherë se fëmijët tuaj nuk ju 
përkasin juve; ata i përkasin ekzistencës kurse 
ju jeni vetëm dalje. Dhe duhet t’i jini falën- 
derues ekzistencës që ju ka zgjedhur ju të jeni 
dalje për disa fëmijë të mrekullueshëm. Por ju 
nuk guxoni ta pengoni zhvillimin e tyre, 
mundësinë e tyre. Ju nuk guxoni t’ua 
impononi vetveten. 


50 



Asgjë më hyjnore se jeta nuk ka 


Ata nuk kanë për të jetuar në kohën tuaj, 
ata nuk kanë për t’u përballur me të njëjtat 
probleme me të cilat ju përballeni. Ata do të 
jenë pjesë e botës tjetër. Mos i përgatitni për 
këtë botë, për këtë shoqëri, për këtë kohë, se 
asisoj ju do t’u krijoni probleme. Do të jenë të 
papërgatitur për të, do të jenë të paaftë. 

71 

Mizoria është gabim në të kuptuar. Ajo lind 
në ne si pasojë e frikës nga vdekja. Ne nuk 
dëshirojmë të vdesim, prandaj para se dikush 
të na vrasë ne, ne dëshirojmë ta vrasim atë - se 
sulmi është mbrojtja më e mirë. Ti edhe nuk di 
se kush në të vërtetë e ka ndërmend me të vra. 

Në mbretërinë shtazore, në botën njerëzore 
zhvillohet garë e tmerrshme në të cilën njerëz- 
it thjesht sulmojnë, duke mos pasur dert se kë 
sulmojnë dhe se a është ajo e bazuar. Kjo 
s’është as me rëndësi - me rëndësi është të 
mos i japim shans askujt. 

E kur e sulmon dikë, zemra jote gradualisht 
bëhet gjithnjë e më e fortë e më e fortë dhe ti zë 
të ndjesh kënaqësi në sulm. Dukuria e njëjtë 
mund të vihet re tek bota shtazore, se edhe atje 
zhvillohet gara (për ushqim, për fuqi...). 

Mizoria nuk është asgjë tjetër pos garë në 
atë se kush do të jetë i pari. Nëse dhuna është 

mjet për të ardhur tek kjo, atëherë do të ketë 
dhunë; por çfarëdo që duhet, ai duhet gjithsesi 
të jetë i pari. Kjo është kështu tek shtazët, e 
kështu është edhe tek njerëzit. Po përse ajo 
nervozë për të qenë i pari? 

Kjo çon në konstatimin se vdekja është qël- 
limi i jetës. 


72 

Në harmoni me konstatimin tim mbi lind- 
jen e mizorisë - mizoria zhduket vetëm atëherë 
kur e ke njohjen se vdekja nuk ekziston. Kur e 
shijon pavdekësinë në vete - mizoria zhduket. 
Atëherë ajo nuk ka kuptim; ti atëherë nuk ke 
nevojë të nxitosh dhe tjerët lirisht mund të 
jenë përpara teje, sepse ato krijesa të shkreta 
nuk dinë se bota është e pafundme, se jeta 
është e pafund. 

E kur është ashtu, atëherë nuk ka gjasa që 
dikë ta lëshosh të dalë përpara teje; nëse kjo nuk 
ndodh sot, do të ndodhë nesër. Por nëse ke kup- 
tim të drejtë, asgjë nuk mund të të dalë nga dora. 

73 

Në realitet, nëse luftojmë në mes veti, nëse 
jemi mizor dhe të dhunshëm, mund të hum- 
basim shumëçka, se i tërë ai proces ka me të 

zhvidhosur, do të bëjë që zemra jote të gurëzo- 
het. E po qe se zemra gurëzohet, ajo do të 
humbas gjithçka që është e madhe, gjithçka që 
është e bukur, gjithçka që është e gëzuar. 

Kjo është vështirë t’u shpjegohet shtazëve. 
Por, problemi i vërtetë është në atë se kjo është 
po ashtu vështirë t’i shpjegohet edhe njeriut; 
përmes rrugës së zilisë, ambicies së furishme, 
gjakimit që gjithkund të mbërrish i pari, ti krijon 
botë të çmendurish në të cilën askush në asgjë 
nuk kënaqet, por gjithsecili bëhet i skamur. 

Ekziston vetëm një mënyrë që njeriu ta 
arrijë mirëkuptimin, e kjo është t’i ndihmosh 
të ndjejë unin e vet të pavdekshëm dhe e tërë 
ashpërsia do të zhduket në vend. Jeta është 
shumë e shkurtër për t’u bërë probleme. Po e 
shikove pafundësinë nga të dyja skajet - e 
kaluara dhe e ardhmja - nuk do të kesh nevo- 
jë të nxitosh, as që do të kesh nevojë të bësh 
garë me këdo qoftë. 

Jeta është aq e begatshme dhe aq përmba- 
jtësore saqë nuk mund ta shterrosh. 

74 

Për ata që dëshirojnë vetëm të mendojnë 
mbi jetën, mbi të jetuarit, mbi dashurinë - për 
ta e kaluara dhe e ardhja janë përsosmërisht 
të bukura shkaku se u ofrojnë horizont të 

pafundmë. 

Ata mund ta stolisin të kaluarën e tyre, 
mund ta bëjnë po aq të bukur sa ata dëshiro- 
jnë - edhe pse kurrë nuk kanë jetuar në të; 
kur ajo e kaluar ka qenë e tashmja, ata nuk 
kanë qenë aty. Ata janë vetëm hije, vetëm 
shprehje. Ata pandërprerë kanë nxituar, dhe 
derisa ashtu kanë nxituar, kanë parë një sërë 
gjërash për të cilat mendojnë se janë vetë jeta. 

Në të kaluarën, vetëm vdekja është realitet, 
por jo edhe jeta. 

Në të ardhmen, gjithashtu, vetëm vdekja 
ka realitet, por jo edhe jeta. 

Për ata që e kanë huqur jetën në të kalu- 
arën, si zëvendësim për atë zbrazëtirë 
automatikisht vihet në lëvizje ëndrra mbi 
ardhmërinë. Ardhmëria është vetëm projek- 
sion i lindur nga e kaluara. Çfarëdo që njeriu 
të ketë huqur në të kaluarën, ai shpreson se 
atë do ta kompensojë në ardhmëri; në mes të 
këtyre dy mosekzistencave ndodhet një çast i 
vogël i ekzistencës - vetë JETA. 

75 

Është i rrënjosur mendimi se koha për- 
bëhet prej tri segmenteve - së kaluarës, së 
tashmes dhe së ardhmes; ndërkaq, ky mendim 
është i gabuar. Koha përbëhet vetëm nga e 


54 



Asgjë më hyjnore se jeta nuk ka 


kaluara dhe e ardhmja. Jeta përbëhet nga e 
tashmja. Për ata që dëshirojnë të jetojnë, për 
ta nuk ekziston asnjë mënyrë tjetër përveçse 
ta jetojnë çastin e tanishëm. 

Vetëm e tanishmja e posedon ekzistencën. 

E kaluara është vetëm koleksion kuj- 
timesh, kurse e ardhmja nuk është gjë tjetër 
përveçse imagjinata jote, ëndrrat e tua. 

Realiteti është këtu dhe tash. 

76 

E tashmja nuk ka kurrfarë lidhjeje me 
kohën. Po qe se ndodhesh pikërisht këtu dhe 
në këtë çast, atëherë aty nuk ekziston koha. 
Ekziston vetëm qetësia e pamatshme, heshti- 
mi, palëvizshmëria, asgjë nuk pipëtinë, çdo gjë 
ekzistuese befasisht ka ndaluar. 

E tashmja ta jep rastin të zhytesh thellë në 
ujin e jetës, apo të fluturosh lart në qiellin e 
jetës. 

Por mbi të dyja këto skajshmëri del para 
rreziku - “e kaluara” dhe “e ardhmja” janë 
fjalët më të rrezikshme në gjuhën njerëzore. 
Midis së kaluarës dhe së ardhmes, jeta në të 
tashmen duket gati si eçja nëpër litarin e ngre- 
hur; nga të dyja anët përgjon rreziku. 

Por, njëherë, ti ke për t’i shijuar lëngjet e së 
tashmes dhe s’ke për ta përfillur rrezikun. 

Njëherë ke për t’u harmonizuar me jetën dhe 
asgjë tjetër nuk ka me qenë e rëndësishme. 

Për mua, jetë është krejt çfarë ekziston. 

77 

Për atë që dëshiron të jetojë - e jo të men- 
dojë mbi jetën; që dëshiron të dashurojë, e jo 
të mendojë mbi dashurinë; që dëshiron të 
ekzistojë, e jo të filozofojë mbi ardhmërinë - 
për të nuk ka alternativë përpos se t’i pijë lëng- 
jet e çastit të tanishëm. Piji në tërësi, se ato 
nuk kanë për t’u kthyer përsëri. Ajo që njëherë 
ka shkuar, ka shkuar përgjithmonë. 

78 

Jeta zgjatet gjatë shtatëdhjetë, tetëdhjetë 
vjetëve, kurse vdekja ndodh në një sekondë. 
Ajo është aq e kondensuar saqë nëse e jeton 
jetën tënde vlefshmërisht, guximshëm, do të 
jesh në gjendje të penetrosh në misterin e 
vdekjes. E misteri i vdekjes është në atë se ajo 
është vetëm mbulesë: nën të është pavdekësia 
jote, jeta jote e amshueshme. 

79 

Unë nuk mendoj shumë mbi ardhmërinë, 

se ajo lind nga e tashmja. Nëse mund të kujde- 
semi për të tashmen, do të mund të kujdesemi 
për të ardhmen. 

Ardhmëria nuk mund të vijë prej askund, 
ajo lind prej këtij çasti. Momenti i ardhshëm 
do të lind nga i tashmi. 

Po qe se ky çast është i bukur, i qetë, i 
bekuar, çasti tjetër duhet të jetë patjetër edhe 
më i qetë, edhe më i bekuar. 

80 

Të jesh serioz, për mua do të thotë - të jesh 
i sëmurë. Kuptimi për humor ka me të ba më 
human, më modest. Sipas meje, kuptimi për 
humor është pjesa më esenciale e 
religjiozitetit. 


81 

Njeriu nuk duhet ta transcendentojë 
natyrën. Përkundrazi, njeriu duhet ta realizojë 
natyrën - gjë të cilën asnjë shtazë nuk mund 
ta bëjë. Këtu është dallimi. 

Ti je i lindur si qenie natyrore. Ti nuk 
mund të shkosh përmbi vetveten. Kjo është si 
të dëshiroje ta ngritje vetveten gjithsesi, ashtu 
që do t’i kapësh këmbët e tua dhe do të ngri- 
hesh përpjetë. Këtë mund ta provosh pak, por 


57 



OSHO 


herët apo vonë ke për të rënë në tokë dhe ke 
për t’u thyer. Ti nuk mund të fluturosh. 

Kjo është ajo që ndodh deri më sot: njeriu 
ka provuar ta ngritë vetveten mbi natyrën, që 
do të thotë mbi vetveten. Por ai nuk mund të 
ndahet nga natyra. 

Njeriu ka aftësinë, ka inteligjencën, ka lir- 
inë për të hulumtuar - dhe po qe se e hulum- 
ton natyrën në plotësi, ka për t’iu kthyer 
shtëpisë së vet. 

Natyra është shtëpia e njeriut. 

82 

Ky është një nga ligjet themelore të jetës: 
krejt ajo që është më e lartësuar ajo është më 
e lëndueshme. Rrënja e drurit është shumë e 
fortë, por lulet e tij nuk janë. Lulet janë tejet të 
ndjeshme - e mjaftueshme është një puhi pak 
më e fortë dhe ato do të asgjësohen. 

E njëjta vlen edhe për vetëdijen njerëzore. 
Urrejtja është shumë e fortë, por dashuria nuk 
është. Dashuria është mu si lulet - lehtë i 
ndrydh ndonjë gur apo i asgjëson ndonjë 
shtazë. 

Vlerat e larta të jetës duhet të jenë të mbro- 
jtura. 

Vlerat e ulëta e mbrojnë vetveten. Gurit nuk i 
nevojitet mbrojtja, por vetëm pak përtej tij 


58 



Asgjë më hyjnore se jeta nuk ka 


trëndafilit në kaçubë i duhet mbrojtja. Guri është 
i vdekur dhe ai nuk mund të jetë më i vdekur 
sesa që është. Prandaj atij nuk i duhet mbrojtje. 

Por, trëndafili është aq i gjallërishëm, aq i 
bukur, aq tërheqës. Në këtë është fuqia e tij - 
por, kjo provokon edhe rrezikun. Dikush 
mund ta këpusë. Askush nuk ka për të mbled- 
hur gurë, por trëndafilin do ta këpusë. 

83 

Dashuria duhet të ngrihet gjer në kulmin 
më të lartë - por kjo kërkon disiplinë të caktu- 
ar. Njerëzit e shfrytëzojnë disiplinën, por jo 
edhe kur bëjnë dashuri. Unë e preferoj disi- 
plinën për bërjen e drejtë të dashurisë, ashtu 
që ajo mos të jetë vetëm çështje biologjike e 
cila kurrë nuk ka me të ngritë në botën tënde 
shpirtërore. 

Dashuria ka potencial me të ngritë madje 
gjer tek bota jote shpirtërore, kulmi i saj e ka 
këtë mundësi. 


84 

Orgazma nuk është diçka që është e 
domosdoshme për reproduktim. Ajo është 
diçka që hap shtegun për evolucionin më të 
lartë të vetëdijes. 


59 




OSHO 


85 

Përvoja e orgazmës gjithnjë është josek- 
suale. Madje edhe nëse e arrin përmes seksit, 
ajo në vetvete nuk ka seksualitet. 

Kjo na e ofron idenë se orgazma mund të 
arrihet edhe pa mjete seksuale, sepse ajo në 
vetvete është joseksuale, ashtu që seksualiteti 
nuk është detyrimisht mënyra e vetme për të. 

More sido që të jetë përvoja e parë, prej saj 
duhet të nxirret përfundimi se mund të ekzis- 
tojnë rrugë të tjera për të arritur tek orgazma 
- për atë se seksi nuk është pjesë e domos- 
doshme e saj. Në të nuk mbetet kurrfarë 
ngjyre, kurrfarë shenje e seksit. 

Së këndejmi, duhet kuptuar si ajo ndodh 
dhe gjërat atëherë bëhen më të qarta: në 
çastin kur ndodh orgazma, koha ndalet, ti e 
harron kohën. Mendja jote ndalon, ti nuk 
mendon mbi asgjë, ekziston vetëm qetësia e 
pamatshme dhe vetëdija e pamatshme. 

Secili që kalon nëpër këtë eksperiencë, e që 
e vështron me kujdes, natyrshëm ka për të 
menduar në këtë mënyrë: “Po qe se këto gjëra 
do të mund të arriheshin pa seks - vetëdijsh- 
mëria, pamendimësia, pakohësia - atëherë 
gjendja orgazmike do të mund të arrihej edhe 
pa seks.” E i këtillë është edhe koncepti im: ajo 
është mënyrë përmes së cilës njeriu do të 

mund ta zbulojë meditimin. 

86 

Liria thjesht të bën përgjegjës ndaj gjithë 
asaj që je dhe gjithë asaj që synon të jesh. 

87 

Ekzistojnë njerëz që janë të hidhëruar për 
nga natyra; njerëzit e tillë ngritin revolucione, 
e transformojnë shoqërinë, e transformojnë 
shtetin. Por, të gjitha revolucionet e tyre fali- 
mentojnë, meqë ajo që buron nga hidhërimi, 
buron nga padituria. Ajo nuk është në gjendje 
të krijojë ndryshim autentik. 

88 

Ndryshimi kah e mira, që lind nga hidhëri- 
mi - është i pamundur. 

Do të dëshiroja të mbanit mend një gjë - 
pikëllimi është, në të vërtetë, hidhërimi i kthy- 
er mbrapsht. Ai nuk është gjë tjetër përpos 
hidhërim i ndrydhur. Nëse e analizoni çësht- 
jen, do të shihni se kjo është fakt. Pikëllimi 
mund të shndërrohet në hidhërim shumë 
lehtë; në të njëjtën mënyrë hidhërimi mund të 
shndërrohet në pikëllim. Ato nuk janë dy gjëra 

të ndryshme... veçse, me siguri, dy anët e së 
njëjtës medalje. 


89 

Bota është pikëllim, bota është mërzi. Në 
zemrat e njerëzve ka vuajtje të madhe. Por ti 
nuk duhet të jesh i pikëlluar shkaku i kësaj, 
sepse duke u bërë i pikëlluar ti iu 
bashkëngjitesh, ashtu që vetëm sa e rrit pikël- 
limin. E kjo nuk është ndihmesë. 

Kjo është si kur njerëzit janë të sëmurë: ti 
e provon sëmundjen e tyre, e atëherë edhe vetë 
bëhesh i sëmurë. Ndërkaq, të kesh ndjenja për 
sëmundjen e tyre do të thotë të gjurmosh për 
shkaktarin i cili ka prodhuar gjithë vuajtjen 
dhe mërzinë e tyre dhe t’u ndihmosh ta elimi- 
nojnë atë shkaktar. 

Në të njëjtën kohë, ti do të duhej të 
mbeteshe i lumtur për aq sa kjo është e 
mundur, sepse atyre do t’u ndihmojë lumturia 
jote - e jo pikëllimi yt. Ti do të duhej të ishe 
plot gjallëri, për të mundur ata ta kuptojnë se 
është e mundur të jenë të gjallërishëm në këtë 
botë të pikëlluar... 

90 

Zemërimi është përherë shenjë dobësie. 

Periudhat e fatkeqësisë të bëjnë të vetëdi- 
jshëm për realitetin i tillë çfarë ai është. 
Realiteti është përherë i thyeshëm, secili është 
përherë në rrezik. Kjo ndodh pikërisht në 
kohët e zakonshme kur njeriu lehtësisht 
luhatet dhe nuk e sheh rrezikun. Ai atëherë 
kotet, duke ëndërruar mbi gjërat e bukura të 
cilat do të ndodhin në ardhmëri. 

E në momentin kur rreziku kanoset, njeriu 
befas bëhet i vetëdijshëm se ndoshta nuk do të 
ketë as lumturi, as të nesërme, dhe se ai 
moment është i vetmi moment që posedon. 

Periudhat e fatkeqësisë janë shumë zhde- 
hëse. Ato nuk sjellin asgjë të re në botë; ato 
bëjnë vetëm që të jemi të vetëdijshëm për botën 
ashtu siç ajo është. Ato të zgjojnë. Nëse këtë s’e 
kupton, atëherë ke për t’u çmendur; nëse e 
kupton, atëherë mund të bëhesh i vetëdijshëm. 

Nuk është poenta në atë që ti shkaku i kësaj 
të jesh i brengosur, sepse ashtu, ti vetëm ke për 
ta huqur çastin, e atëherë nuk do të mund t’i 
ndihmosh askujt. Poenta është në atë se ekzis- 
ton fshehtësia si mund të mbizotërohet rreziku. 

E fshehtësia është si në vijim: fillo të jetosh 
më plotësisht, më tërësisht, më i përgatitur 
ashtu që në vetvete të mund të gjesh diçka të 
cilën vdekja nuk do të mund ta arrijë. 

Ajo është e vetmja strehimore, e vetmja 
mbrojtje, e vetmja siguri. 

Së këndejmi, shtrohet vetëm një pyetje - si 
ta përdorim tërësinë, gjithëpërfshirësen? 
Çfarëdo që ajo të jetë, ta përdorim në mënyrë 
të drejtë. 

Fatkeqësia është e madhe, rreziku është i 
madh, por edhe momenti i volitshëm është po 
ashtu i madh. 


92 

Asnjë mashtrim nuk mund të qëndrojë për- 
ballë realitetit. Realiteti do ta shlyejë herët apo 
vonë. 


93 

Roli i babait apo i nënës është i madh, sepse 
ata sjellin mysafirin e ri në botë - i cili nuk di 
asgjë, por i cili bart disa potenciale në vete. Po 
qe se potencialet e tij nuk zhvillohen, ai do të 
bëhet fatkeq; asnjë prind nuk mund as ta men- 
dojë atë që fëmija i tij do të mbetet fatkeq. 

Ata ua dëshirojnë fëmijëve të tyre që të jenë 
të lumtur - dhe pikërisht në këtë pikë të men- 
duarit e tyre është gabim. 

Ata mendojnë se - nëse fëmija i tyre do të 
bëhet mjek, nëse do të bëhet profesor, apo inx- 


64 




Asgjë më hyjnore se jeta nuk ka 


hinier, apo shkencëtar, atëherë ai do të jetë i 
lumtur. Por ata s’i kanë as dy lidhje me këtë. 

Fëmija i tyre mund të jetë i lumtur vetëm 
nëse bëhet ai që duhet të bëhet. Ai mund të 
zhvillohet vetëm ashtu siç është fara që bart 
në vetvete. 


94 

Gjykimi është i shëmtuar - ai lëndon 
njerëzit. Nga njëra anë, ti i lëndon, u shkakton 
plagë, kurse në anën tjetër e dëshiron dashur- 
inë e tyre, respektin e tyre. Kjo është e 
pamundur. 

Duaji njerëzit, respektoji ndaj dashuriajote 
dhe respekti yt pa dyshim do të mund t’u 
ndihmojnë t’i ndiyshojnë shumë nga dobësitë 
e tyre, shumë nga manitë e tyre - sepse ajo 
dashuri do t’u japë energji të re, mjete të reja, 
fuqi të re. 

Dashuria do t’u japë rrënjë të reja të qën- 
drojnë kundër frymës së fuqishme, të qëndro- 
jnë përkundër diellit të fortë, rrebesheve të 
mëdha. 


95 

Kurdo që në pyetje është zgjedhja, koka 
nuk guxon të bëjë zgjedhje kundër zemrës. 

Zemra jote është në farefisni me ekzistencën, 
kurse koka jote është në farefisni me bashkës- 
inë shoqërore. 


96 

Kur je i mërzitur, kjo do të thotë se je në 
gabim; kur je i gëzuar, kjo do të thotë se slce 
të sharë. 


97 

Kur të themji i hareshëm, ji i lumtur, gëzo- 
ju faktit që nuk je në situatën të jesh fatkeq 
dhe i mërzitur, unë kam qëllimin e caktuar tej 
këtyre. 

Qëllimi është në atë që ti të bëhesh shem- 
bull për ata njerëz të cilët në tërësi kanë har- 
ruar se jeta gjithashtu mund të jetë GËZIM. 
Përkundër gjithë muzgut ti akoma mund të 
jesh i pangarkuar me të, akoma mund të val- 
lëzosh. Errësira nuk mund ta pengojë vallëz- 
imin tënd; ajo nuk do ta pengojë fuqinë. 

Për mua, kjo është shërbëtore e vërtetë. 

98 

Mendja do të duhej të mësohej t'i shërbejë 
mendjes. 

Logjika do të duhej t'i shërbente dashurisë. 
Vetëm atëherë jeta do të mund të bëhej fes- 
tival drite. 


99 

Mësimi i lashtë: “Si lart, ashtu poshtë”, apo 
thënë anasjelltas, përmban njërën nga të 
vërtetat më fundamentale të misticizmit. 
Domethënia i kësaj është në atë se nuk ekzis- 
ton as lart, as poshtë, por se ekziston vetëm 
një ekzistencë. 

Ndarjen e bën mendja. 

Ekzistenca është e pandarë. 

Ndarja është projeksion yni, dhe ne aq 
shumë jemi identifikuar me ndarjen saqë e 
kemi humbur lidhjen me tërësinë. 

Mendja jonë është vetëm dritare e vogël që 
është e hapur kundruall gjithësisë gjigante. 
Por nëse ti pandërprerë shikon për dritare, 
korniza e dritares do ta kornizojë qiellin për- 
jashta. E duke qenë se nuk ka kornizë në qiell 
- ai është i pakornizuar - vështrimi yt i 
kornizës së dritares do të bëhet kornizë e 
ekzistencës. 


100 

Qe një shembull të vërtetë: ndodh ngan- 

donjëherë që njerëzit të cilët bartin syze t’i 
kërkojnë ato, kurse ato u qëndrojnë mbi 
hundë. Ata madje harrojnë se nuk mund të 
shohin pa syze, ndaj sillen dhe i kërkojnë, të 
bindur plotësisht se megjithatë do t’i shohin 
në ndonjë vend. 

Po qe se i përdorë syzet për disa vite, pak 
nga pak ato bëhen pjesë jotja, ato bëhen sytë 
e tu. Ti për to nuk mendon si për të ndara nga 
ti. Kështu çdo lloj syzesh mund t’u japë 
ngjyrën e vet të veçantë gjërave që shikojnë. Ti 
je ai vështruesi tej syzeve - ato nuk mund të 
shikojnë të pavarura. Gjërat e jashtme nuk 
kanë atë ngjyrë të cilën syzet e kanë futur 
ndërmjet, por ti ngadalë zë të identifikohesh 
me syzet e tua... 

Mendja e njeriut është po ashtu vetëm një 
instrument. Syzet qëndrojnë mbi kafkë, derisa 
mendja ndodhet në kafkë, ndaj nuk mund ta 
heqësh për çdo ditë. Për këtë bëhesh shumë i 
afërt me atë përbrenda, ashtu që vjen gjer tek 
identifikimi. 

Për këtë, çfarëdo që mendja të shohë ti 
mendon se është realiteti. Por mendja nuk 
mund ta shohë realitetin; mendja mund t’i 
shohë vetëm paragjykimet e veta. Ajo mund të 
shohë projeksionet e veta të veçanta të 
ekspozuara në billbordet e botës. 

101 

Armiku më i madh i së vërtetës në këtë 
botë është njeriu i ditur, kurse miku më i 
madh i së vërtetës është ai që di se nuk di 
asgjë. 


102 

Ne kemi qenë të shtrënguar të flasim, men- 
dojmë, veprojmë në këtë mënyrë saqë edhe 
dukuritë si dashuria ka qenë dashur t’i nën- 
shtrohen mendjes. 

Dashuria në esencë i përket zemrës, por e 
tërë bashkësia jonë provon ta shmangë zem- 
rën, për atë se zemra nuk është logjike, nuk 
është racionale, kurse mendjajonë nëpërmjet 
rrugës arsimore është trajnuar se është e keqe 
krejt ajo që është jologjike, se është e keqe 
krejt ajo që është irracionale, e se vetëm gjërat 
logjike janë të mira. 

Në programin tonë arsimor nuk ka pasur 
vend për zemrën, por vetëm për mendjen. 
Zemra gati se është hedhur nga ekzistenca, 
është shukatur. Nuk i është dhënë shansi të 
zhvillohet, të realizohen mundësitë e saj. 
Kështu që mendja ka mbizotëruar. 

Mendja është e mirë kur është në pyetje 
paraja, kur është në pyetje lufta, mendja është 

e mirë kur në pyetje është ambicia, por mend- 
ja është plotësisht e padobishme kur në pyet- 
je është dashuria. Paraja, lufta, gjakimi, ambi- 
cia - ti nuk mund ta vësh dashurinë në të 
njëjtën kategori me to. 

Dashuria ka burim të veçantë në qenien 
tënde, aty ku nuk ka konflikte. 

103 

Arsimimi autentik nuk do ta stërvitë vetëm 
mendjen tënde - sepse mendja mundet me të 
ofruar vetëm të ardhura të mira për jetë, por jo 
edhe jetë të mirë. Zemra, megjithatë, nuk 
mund të të ofrojë të ardhura të mjaftueshme 
për jetë, por mund të të japë jetë të mirë; nuk 
ka nevojë të bëhet përzgjedhje midis këtyre 
dyjave: shfrytëzo mendjen për atë, kurse zem- 
rën për këtë. 


104 

Njerëzit religjiozë dhe afaristë, politikanët 
dhe luftëtarët - të gjithë këta kërkojnë mendje 
të stërvitur. Zemra mund të jetë e shqetësuar, 
ajo dëshiron të jetë e shqetësuar. 

Nëse je ushtar, dhe ke zemër, ti atëherë 
nuk do të mund ta vrasësh armikun. Në çastin 
kur e merr pushkën me qëllimin për të vrarë 

dikë, zemra jote ka për të thënë: “Siç ti ke 
gruan që të pret dhe ke fëmijë, nënë dhe baba 
- ai njeriu i shkretë po ashtu ka gruan që e 
pret, ka fëmijën, ka nënën dhe babanë të cilët 
presin që djali t’iu kthehet në shtëpi.” 

Ai nuk të ka bërë asgjë të keqe, kurse ti po 
synon ta vrasësh. Përse? Për të marrë medalje 
nga akademia ushtarake? Që kjo të festohet? 

105 

Kur mendon mbi atë se shoqëria mund të 
bëhet shoqëri ideale, parajsë, kjo të duket e 
pamundur. Në të ka aq shumë konflikte ndaj 
duket sikur nuk ka mënyrë që ato të harmoni- 
zohen. 

Ta harmonizosh bashkësinë njerëzore 
është e mundur, do të duhej të ishte e 
mundur, shkaku se bashkësia e tillë do të 
ishte rasti më i mirë që secili t’i zhvillojë poten- 
cialet e veta, rasti më i mirë që secili të jetë i 
vetvetes. Mundësitë më të mira do të ishin të 
arritshme për gjithsecilin. 

Edhe pse duket se ekziston mënyra e 
duhur, bashkësia mbetet plotësisht marroqe. 

Utopistët nuk janë ëndërrimtarë, por janë 
të ashtuquajturit realistët tuaj të marrë, të 
cilët i gjykojnë utopistët. Por edhe të parët, 
edhe të dytët, pajtohen në pikën e njëjtë - se 

diçka duhet bërë me bashkësinë. 

Të gjithë këta janë të brengosur me 
bashkësinë - dhe pikërisht në këtë pikë ndod- 
het gabimi i tyre. 

Siç unë e shoh, utopia nuk është diçka që 
nuk do të mund të realizohej - ajo është diçka 
që është e realizueshme, por duhet shkuar 
gjer tek shkaku, e jo gjer tek simptoma. 

Atëherë kemi për ta kuptuar se shkaku 
është në individin, dhe jo në shoqërinë. 

106 

Njeriu ka harruar çka ai vërtet është. Ai 
është bërë gati se i autohipnotizuar me idetë e 
caktuara mbi vetveten dhe ato ide ai i bart gjatë 
gjithë jetës së tij, duke mos kuptuar se ato ide 
nuk janë vetë ai, por se ato janë vetëm hija e tij. 
E nuk mund t’i japësh kuptim hijes tënde. 

107 

Nuk ka nevojë për kurrfarë lufte, për kurr- 
farë beteje, xhelozie, urrejtje. Jeta është aq e 
shkurtër, kurse dashuria aq e çmueshme. Dhe 
kurdo që je në mundësi, mbushe jetën tënde 
me dashuri, me harmoni, me gëzim; kurdo që 
je në mundësi, bëj nga jeta poezi për veten - 
madje edhe nëse e huq, vetëm ti je përgjegjës 

për këtë, askush tjetër. 

Kuptoje vetëm një gjë: nevojitet një kuptim i 
thjeshtë e që t’i pengosh forcat e errësirës, të neg- 
ativitetit, destruksionit të të tërheqin teposhtë. 

Vetëm pak zgjuarsi nevojitet që t’i përkush- 
tohesh krijimtarisë, dashurisë, përdëllimit - 
ashtu që nga kjo jetë e imët të bësh gërshetë 
këngësh - që ajo të jetë vallëzim, kurse vdekja 
jote të jetë kreshendo e vallëzimit tënd; të jetosh 
në plotëni dhe të vdesësh në plotëni, pa mërzi, 
veçse i gëzuar dhe falënderues ekzistencës. 

108 

Ajo çfarë gjatë një mijë vjetëve të kaluara 
burri i ka bërë gruas, thënë thjesht, është 
monstruoze. Ajo nuk ka guxuar të mendojë 
për veten se është e barabartë me burrin. Dhe 
ky kushtëzim është mbjellë aq thellë në të saqë 
madje edhe po i thatë se është e barabartë me 
ju, ajo nuk do të mund të besojë në këtë. Kjo 
është rrënjëzuar në mendjen e saj, domethënë, 
ky kushtëzim është bërë vetë mendja e saj - se 
ajo është më e ulët në çdo gjë - ashtu si për 
nga forca fizike, ashtu edhe për nga kualitetet 
intelektuale. 

Kurse burri që e ka sjellë gruan në një 
gjendje të tillë, ai nuk mund as ta dojë. 
Dashuria mund të ekzistojë vetëm në barazi, 

vetëm në miqësi. 


109 

Po qe se e kërkon pikëpamjen time të 
dashurisë... atëherë më nuk do të ketë fjalë 
mbi dialektikën, mbi kundërshtitë. Mashkulli 
dhe femra janë të ndryshëm, por edhe komple- 
mentarë. Mashkulli është njëra gjysmë, femra 
tjetra. Vetëm së bashku, në ndjenjën e thellë 
të njëjtësisë, ata do të bëjnë që për të parën 
herë ta ndjejnë plotësinë, përsosmërinë. 

110 

Evolucioni vepron përmes polariteteve. 
Pikërisht si ti që nuk mund të ecësh vetëm në 
njërën këmbë, porse të nevojiten dy, ashtu 
edhe ekzistencës i nevojiten polet e të kundër- 
tave - burri dhe gruaja, jeta dhe vdekja, 
dashuria dhe urrejtja - për të krijuar vrull; në 
të kundërtën krejt do të ishte e vdekur. 

Nga njëra anë kundërshtia të tërheqë, 
kurse nga ana tjetër bën që të ndjehesh i 
varur. Ndërkaq, askush nuk dëshiron të jetë i 
varur; prandaj, ekziston lufta e pandërprerë 
në mesin e dashnorëve. Ata provojnë të domi- 
nojnë njëra palë mbi tjetrën. Ajo është dashuri 
vetëm për nga emri, derisa esenca e asaj loje 

në të vërtetë është politika. 

Mashkulli investon tepër shumë përpjekje 
në atë që ta nënshtrojë gruan, për ta sjellë në 
pozitë inferiore, për t’ia pamundësuar zhvil- 
limin që të mbetet vazhdimisht e retarduar. 

Çlirimi i gruas nga robërimi do të jetë 
gjithashtu liri edhe për burrin, që të shijojë 
diçka të re. 

Prandaj unë them se Lëvizja për Çlirimin e 
Gruas nuk është vetëm liri për gratë, ajo është 
po ashtu edhe lëvizje për çlirimin e meshkujve: 
të dy do të jenë të çliruar. 

Robëria prangos edhe mashkullin edhe 
femrën, prandaj ekziston lufta e pandërprerë 
në mes tyre. Gruaja ka gjetur strategjinë e vet 
personale e cila bazohet në atë që ta atakojë 
burrin, që ta mërzisë, që ta pengojë; mashkul- 
li, prapë, ka strategjinë e vet. Dhe në mes të 
këtyre dy fuqive ndërluftuese ne kemi shpre- 
suar se ka për të ndodhur dashuria. Shekujt 
kanë kaluar - dashuria nuk ka ndodhur, 
përveçse ngandonjëherë. 

E këtillë është situata në dashuritë e përç- 
doditshme, të cilat vetëm sa quhen ashtu, por 
realisht nuk janë ajo. 


111 

Secili dëshiron të jetë i dashuruar. Por kjo 

vetëm sa flet mbi edukatën e gabuar. 

E ajo zë fill ashtu që fëmija, fëmija i vogël, 
nuk guxon të dojë, nuk guxon të thotë asgjë, 
nuk guxon të bëjë asgjë, nuk guxon të ofrojë 
asgjë - ai guxon vetëm të fitojë. 

Përvoja e dashurisë të fëmijës së vogël 
është te fitimi - fitim nga nëna, fitim nga 
babai, fitim nga vëllezërit, motrat, fitim nga 
mysafirët, të huajt, por përherë është vetëm 
fitimi. Kjo është përvoja e tij e parë, thellësisht 
e ngulitur në ndërdijen e tij - se duhet vetëm 
ta fitojë dashurinë. 

Por problemet shfaqen shkaku i asaj se 
secili prej nesh ka qenë fëmijë, dhe shkaku i 
asaj se secili ka nevojë të njëjtë për ta fituar 
dashurinë; e askush nuk ka lindur me kod 
tjetërfare. Së këndejmi të gjithë kërkojnë: “Na 
jepni dashuri”, e nuk ekziston ai që do tajapë, 
meqë edhe personat tjerë janë të edukuar në 
të njëjtën mënyrë. 

Prandaj njeriu do duhej të kthjellet dhe të 
bëhet i vetëdijshëm se një rast, siç është të lin- 
durit, nuk guxon të mbetet gjendje 
vazhdimisht mbizotëruese e mendjes së tij. Në 
vend se të kërkojë: “Më jepni dashuri”, duhet 
të fillojë të japë dashuri. Harrojeni fitimin, 
vetëm jepni dhe unë ju garantoj - keni për të 
fituar shumë. 

112 

Nëse mund të duash pa xhelozi, nëse 
mund të duash pa posesivitet, nëse mund ta 
duash ndonjë person aq shumë saqë lumturia 
e tij me qenë edhe lumturia jote - madje edhe 
po qe se ai, i dashuri yt, ta zëmë, do të ishte i 
lumtur me ndonjë femër tjetër, kjo edhe ty me 
të bërë të lumtur, sepse e do aq shumë. Ti do 
të ishe e lumtur shkaku se ai është i lumtur, 
dhe ti do t’i ishe falënderuese femrës e cila ka 
bërë që personi, të cilin ti e do, të jetë e lum- 
tur - e nuk do të ishe xheloze. Vetëm në këtë 
mënyrë dashuria do të spastrohet. 

Dashuria e këtillë nuk mund të krijojë 
pranga. Ajo thjesht ua hap zemrën të gjitha 
erërave dhe gjithë qiellit. 

113 

Xhelozia është fenomen tepër i ndërlikuar. 
Ajo përmban shumë përbërës në vetvete. 
Qyqanllëku është njëri prej tyre; egoizmi i dyti; 
mandej aty është edhe dëshira për monopol - 
në të cilën nuk ka kurrfarë përvoje të 
dashurisë por vetëm të posesivitetit; mandej 
tendenca kah rivaliteti, si dhe frika thellë e 
rrënjëzuar nga ajo se do të jesh i varur në lid- 
hje. 

Aq shumë gjëra janë të përfshira në 
xhelozi. 


114 

Rreziku do të duhej të ishte një nga 
parimet kryesore të njeriut të vërtetë. 

Kur sheh se gjërat kanë ngecur, ti shkundi 
ato. 


115 

Ti je vetëm turmë, vetëm shumësi. Nëse 
shikon më sinqerisht, më thellë në vetvete, ke 
për të parë atje shumë njerëz. Të gjithë ata 
kohë pas kohe shtiren si ti, të aktrojnë ty. Kur 
zemërohesh, për shembull, personi i caktuar 
të posedon dhe të aktron ty. Kur dashuron, po 
ashtu, personi tjetër të posedon dhe aktron. 

Jo vetëm se është rrëmujë në ty, rrëmujë 
është edhe në secilin prej atyre që vjen në kon- 
takt me ty, sepse nuk do të mund të luajë lojë 
zaresh. Secili prej tyre atëherë edhe vetë bëhet 
turmë. 

Kështu edhe në çdo lidhje dashurie, 
martesë nuk lidhin dy persona, veçse dy 
turma. Nga kjo lind lufta e madhe e cila zhvil- 
lohet pandërprerë, shkaku se rrallë ndodh - 
krejt rastësisht - që, ta zëmë, personit tënd të 

dashur, t’i bijë çdo gjë me masë dhe ty çdo gjë 
me masë. Në gjithë situatat tjera ti dështon. Ty 
të ka ardhur qejfi për dashuri, por personi yt i 
dashur është e pikëlluar apo e hidhëruar apo 
e brengosur. Ndodh dhe anasjelltas, asaj i ka 
rënë qejfi për dashuri, por ty jo, dhe nuk ekzis- 
ton mënyra të harmonizosh gjithë ato person- 
alitete, sepse ato sillen e mbështillen sipas 
trilleve të veta personale. 

116 

E vetmja vendlindje e vërtetë është ajo që 
gjejmë në vetvete. 


117 

Dhënia e dashurisë është përvojë vërtet e 
mrekullueshme, se ti atëherë je si perandor. 
Pranimi i dashurisë është përvojë tepër e imët, 
dhe ajo është përvojë lypsaraku. 

Mos u bëj lypsar. Së paku sa i përket 
dashurisë, ji perandor, se dashuria është 
kualitet i pashterueshëm në ty; mund të vazh- 
dosh të japësh sa të duash. Mos u frikëso se 
ajo do të shterojë, se një ditë befas do të kup- 
tosh: “Imzot, më fare nuk kam dashuri për të 
dhënë”. 

Dashuria nuk është sasi, ajo është 

kualitet, kualitet i llojit të caktuar që rritet me 
dhënien, dhe vdes po qe se e mban. Nëse je 
koprrac në dhënie, ajo vdes. Prandaj ji 
shkapërdar i vërtetë, shpenzues pa masë! Mos 
u lodh me pyetjen se kujt po i jep. Vetëm 
mendja koprrace e ka idenë se do t’u “jap per- 
sonave të caktuar me veti të caktuara”. 

Ti nuk po e kupton se ke tepër shumë, se 
je si re shiu. Reja e shiut nuk pyet se kah do 
ta lëshojë shiun - në shkëmbinj, në kopshtie, 
oqeane - kjo për të nuk ka rëndësi. Ajo dëshi- 
ron të shkarkohet, dhe ajo shkarkesë është 
lehtësim i madh. 

Për këtë, e fshehta e parë është në atë që të 
mos kërkosh dashuri. Mos prit, duke menduar 
se ke me dhënë nëse dikush do ta kërkojë - 
por jepe! 


118 

Gjëja më themelore të cilën do duhej mba- 
jtur mend është: “kur të ndjehesh mirë, kur je 
në disponim ekstatik, mos fillo të mendosh se 
ajo do të jetë gjendje jotja e vazhdueshme. 

Jetoje atë moment me gëzim, sa më 
hareshëm që është e mundur, duke e ditur 
përsosmërisht mirë se ai ka ardhur dhe se do 
të shkojë - pikërisht siç puhiza hyn në 
shtëpinë tënde, me gjithë aromën dhe freskinë 

e saj, dhe del në derën tjetër. 

Nëse zë të preokupohesh se si çastet e tua 
ekstatike t’i bësh të vazhdueshme, veç ke fillu- 
ar t’i shkatërrosh. Kur të vijnë, ji falënderues; 
kur shkojnë, falënderoju ekzistencës. Qëndro i 
hapur. Kjo ka për të ndodhur shumë herë. 
Mos gjyko, mos ji nazeli, qëndro pa zgjedhje. 

Po, do të ketë çaste kur do të ndjehesh fat- 
mjerë. E çfarë do të thuash? Ka njerëz që janë 
të mjerë e të cilët kurrë nuk kanë njohur asnjë 
çast ekstaze. Ti je i lumtur. 

Madje edhe në mjerimin tënd, kujtohu se ai 
nuk do të jetë i vazhdueshëm; edhe ai do të 
shkojë. Pikërisht për këtë le të të mos shqetë- 
sojë. Qëndro i relaksuar. Mu siç ekziston dita 
dhe nata, ekzistojnë edhe çastet e gëzimit edhe 
çastet e pikëllimit. Pranoji si pjesë të dysisë së 
natyrës, si mënyrë në të cilën bota ekziston. 

Kurse ti thjesht je vështrues; ti nuk bëhesh 
as lumturia as pikëllimi. Lumturia vjen e 
shkon, pikëllimi vjen e shkon. Një gjë përherë 
mbetet, përherë e përherë - e ai është 
vështruesi, ai që dëshmon. 

119 

Meditimi merret me vetë bërthamën esen- 
ciale të qenies tënde, e cila nuk mund të nda- 
het në mashkullore e femërore. 

Vetëdija është thjesht vetëdije. 

Pasqyra është pasqyrë - ajo nuk është 
mashkullore, ajo nuk është femërore, ajo 
thjesht pasqyron. Vetëdija është mu si 
pasqyra që pasqyron. 

Kurse meditimi i lejon pasqyrës tënde të 
pasqyrojë, që thjesht ta pasqyrojë mendjen në 
aksion, trupin në aksion. S’ka rëndësi se a 
është ai trup mashkull apo femër, nuk është 
me rëndësi sesi mendja funksionon - emo- 
cionalisht apo logjikisht. Sido që të jetë, 
vetëdija vetëm duhet të kujdeset për to. 

Ai kujdes, ajo vetëdije, është meditimi. 

120 

Ngadalë, ngadalë, gjithnjë e më shumë 
përqendrohu në vështruesin. Do të vinë ditët e 
do të vinë netët, do të vinë jetët e do të vinë 
vdekjet, do të vijë suksesi, do të vijë pasuksesi. 
Por po qe se je i përqendruar në vështruesin - 
meqë ky është realiteti i vetëm në ty - të gjitha 
këto janë fenomene kalimtare. 

Së paku për një çast provo ta ndjesh këtë 
që po flas: thjesht ji vështrues. Mos u lidh për 
asnjë çast sepse është i bukur dhe mos e hidh 
asnjë çast sepse është i mjerë. Ndërprite ta 
bësh këtë. Këtë e ke bërë gjatë shumë jetëve 
dhe akoma nuk ke pasur sukses në këtë, dhe 

kurrë s’do të kesh. 

E vetmja mënyrë që t’i tejkalosh të gjitha 
është të mbetesh në të andejmen e çdo gjëje, të 
gjesh vendin prej nga mund t’i vështrosh të 
gjitha këto dukuri të ndryshueshme, e që të 
mos identifikohesh (me to). 

121 

Përvoja vjen dhe shkon - mos u mbështet 
në të. Po qe se nuk e ke zbuluar atë i cili e 
ndjen gëzimin, i cili e ndjen dhembjen, i cili e 
ndjen shëndetin, i cili e ndjen pikëllimin, atë i 
cili është ajo vetëdije... 

Do të duhej të jepje krejt nga vetja të zësh 
vetë qendrën e ciklonit. E tërë qenia jote është 
ciklon ndryshimi, skena të cilat ndryshojnë, 
ngjyra të cilat ndryshojnë: por, pikërisht në 
mesin e këtij cikloni ekziston qendra e qetë. 
Atyje ti. 


122 

Kur njëherë identifikohesh me ndonjë ide, 
ti je i sëmurë. 

Çdo identifikim është sëmundje mentale. 
Në të vërtetë, mendja është sëmundja jote. 
Ta lësh mendjen anash dhe thjesht të 
shikosh realitetin - pa kurrfarë mendimi, pa 

kurrfarë paragjykimi - kjo është mënyrë e 
shëndoshë për t’u njohur me realitetin. Ashtu 
do të zbulosh realitet plotësisht të ri. 

Zbulimi i dëshirës së vërtetë ka me të liru- 
ar nga shumë marrëzi, nga shumë besëtytni. 
Ajo do ta pastrojë zemrën tënde prej çfarëdo 
plehu që brezat e kanë hedhur në ty. 
Sëmundjet barten nga brezi në brez; ti e 
trashëgon gjithë të kaluarën me të gjitha idetë 
e saj të marra. Përndryshe, nuk do të ishin 
ndryshimet, nuk do të ishin krahasimet. 

E kur njëherë çlirohesh prej krahasimit, ti 
je i lehtë, e tërë qenia jote është e lehtë. E 
humb gjithë rëndesën tënde. Bëhesh aq i lehtë 
saqë mund t’i hapësh krahët e të fluturosh. 

123 

Çdo gjë shkon, por ti mbetesh - ti je 
realiteti. E tëra është vetëm ëndërr: ka ëndrra 
të mrekullueshme, ka ankthe. Por nuk ka 
rëndësi se a kemi të bëjmë me ëndërr të bukur 
apo me ankthin, i rëndësishëm është ai që e 
sheh atë ëndërr. 

Ai vështrues është i vetmi realitet. 

Ai vështrues është diçka absolutisht e për- 
jetshme. 

Vetëm pak qasje në të dhe gjithë problemet 
e tua do të fillojnë të zhduken, se do të shfaqet 

një perspektivë plotësisht e re, një vizion i ri, 
një mënyrë e re jetese, një mënyrë e re e 
shikimit të gjërave, e shikimit të njerëzve, të 
reaksioneve, të situatave. 

E ai vështrues është përherë i pranishëm, 
njëzet e katër orë në ditë. Çfarëdo të bësh apo 
të mos bësh, ai është aty. Ka qenë aty me 
shekuj, gjatë përjetësisë, duke pritur që atë ta 
vëresh. Ndoshta e ke harruar pikërisht 
shkaku se përherë ka qenë aty. Është e qartë 
se ai përherë harrohet - kujtoje. 

Kur ndjen mirëqenien, euforinë, kujtoje. 

Kur je në mjerim, në mundime, kujtoje. 

Në të gjithë nënqiejt, në të gjitha 
disponimet, vazhdo ta kujtosh. Së frikti do të 
jesh në gjendje të mbetesh i përqendruar në 
të, nuk do të ketë nevojë ta kujtosh. E ajo 
është dita më e madhe në jetën e njeriut. 

124 

Po të them, nuk ka të keqe dhe nuk ka 
forca të këqija në botë. Ekzistojnë vetëm 
njerëzit e vetëdijshëm dhe ekzistojnë njerëzit 
që thellësisht flenë - kurse gjumi nuk ka fuqi. 

E tërë energjia është në duart e njerëzve të 
zgjuar. Kurse një njeri i zgjuar mund ta zgjojë 
gjithë botën. Një qiri i ndezur mund të ndezë 
miliona qirinj, e që dritën e vet të mos e humbas. 

Hidhërimi e ushqen egon - për këtë shohim 
aq shumë njerëz të mjerë në botë. Pika e tyre 
themelore, qendrore është egoja. 

126 

Për ta kuptuar dashurinë, së pari do të 
duhej të duash: vetëm atëherë mund ta kup- 
tosh dashurinë. 

Miliona njerëz vuajnë; ata dëshirojnë të 
jenë të dashur, por nuk dinë sesi të duan. 
Kurse dashuria nuk mund të ekzistojë si 
monolog; ajo është dialog, një dialog tejet har- 
monik. 

Nuk sjell kënaqësi ajo që njerëzit të japin, 
kënaqësi sjell ajo që ti u jep njerëzve. Nuk 
mund të jesh i kënaqur që do të jesh lypsar, 
por se do të jesh perandor. 

Ti mund të japish aq shumë, aq 
pashterueshëm, saqë sa më shumë që jep, aq 
më e rafinuar, më e kulturuar, më aromatike 
bëhet dashuria jote. 


127 

Atë çast kur e kupton se ç’është dashuria - 
kur e përjeton se ç’është dashuria - ti bëhesh 

dashuri. Atëherë nuk ka nevojë që të jesh i 
dashur dhe nuk do të ketë detyrime në ty që të 
duash: dashuri do të jetë ekzistenca jote e 
thjeshtë, spontane, vetë frymëmarrja jote. 

Nuk do të mund të bësh asgjë tjetër, por 
fare thjesht ke për të dashur. 

Tash, po qe se dashuria nuk të vjen si 
kundërshpërblim, nuk do të ndjehesh i lënd- 
uar, thjesht shkaku i asaj se vetëm personi që 
është bërë dashuri mund të dojë. Mund të 
japësh vetëm atë që ke. 

Ti kërkon prej njerëzve të të duan - prej 
njerëzve që nuk kanë dashuri në jetën e tyre, 
të cilët nuk kanë arritur gjer tek burimi i 
qenies së tyre, ku dashuria ka altarin e vet. E 
si mund të duan ata? Ata mund të shtiren. Ata 
mund të thonë se po të duan. Ata madje edhe 
mund t’i besojnë kësaj. Por, herët apo vonë ka 
për t’u ditur se ajo është vetëm shtirje, se ajo 
është vetëm aktrim, se ajo është vetëm 
hipokrizi. 

Ndoshta ata nuk e kanë për qëllim me të 
mashtruar, por ç’mund të bëjnë? Ti kërkon 
dashuri, edhe personi tjetër po ashtu e do 
dashurinë. Që të dytë këtë e kuptoni - se 
mund të merrni dashuri vetëm kur prej jush 
pritet që të doni - ndaj që të dytë përpiqeni në 
çdo mënyrë. Ajo është pozë, por ajo pozë është 
e zbrazët. Që të dytë keni për ta zbuluar këtë 

dhe që të dytë keni për t’iu ankuar njëri-tjetrit 
se kjo nuk është e drejtë. 

Që nga fillimi, kemi pasur të bëjmë me dy 
lypsarë të cilët lypin njëri prej tjetrit, e që të 
dytë kanë çinitë e zbrazëta prej lypsari. 

128 

Egoja është robëria më e madhe, i vetmi 
ferr për të cilin unë di. 

129 

Ata të cilët e kanë zbuluar burimin e 
dashurisë në vetvete, më nuk kanë nevojë që 
të jenë të dashur - sepse ata do të japin 
dashuri. 

Ata do të duan vetëm shkaku i asaj se 
dashuri kanë edhe tepër - mu siç reja e shiut 
dëshiron ta lëshojë shiun, mu siç lulja dëshi- 
ron ta lirojë aromën e saj, pa dëshirën që 
çfarëdo qoftë të fitojë. Shpërblimi për dashur- 
inë është në dhënien e dashurisë, jo në mar- 
rjen e dashurisë. 

Kurse ekzistojnë edhe misteret e jetës që, 
po qe se dikush me të drejtë është i shpërbly- 
er me atë që t’i dojë të tjerët, shumë do ta donë 
atë, sepse, pasi që janë në kontakt me të, 
ngadalë do të fillojnë ta zbulojnë atë burim në 

vete. Tani ata e njohin së paku një person i cili 
shfaq dashuri e dashuria e të cilit nuk buron 
prej kurrfarë nevoje. E sa më tepër që ai jep 
dhe shpërndan pa hesap dashurinë e vet, aq 
më tepër ajo rritet. 


130 

Mos mendo mbi të vërtetën si mbi objektin 
- ajo nuk është objekt. Ajo nuk është atje - ajo 
është këtu. 


131 

Mendja funksionon në mënyrën ose-ose; 
ose kjo mund të jetë e saktë, ose mund të jetë 
e saktë ajo që është e kundërt. Sa i përket 
mendjes, logjikës së saj, rracionalitetit të saj, 
të dyja gjërat nuk mund të jenë të sakta. 

Zemra nuk ka logjikë, veçse ndjeshmëri, 
mirëkuptim. Ajo mund të shohë jo vetëm se 
ato dy gjëra mund të jenë së bashku, por se, 
në të vërtetë, ato edhe nuk janë dy. Ajo është 
vetëm një dukuri, e parë nga dy aspekte të 
ndryshme. 

E po qe se kemi të bëjmë me zgjedhjen 
midis mendjes dhe zemrës, zemra ka përherë 
të drejtë, sepse mendja është sajesë e 
shoqërisë. Ajo ka lindur me arsimimin. Ta ka 


89 



OSHO 


dhënë shoqëria, dhe jo ekzistenca. 

Zemra është e pandotur. 

Zemra është ekzistencë e pastër, ndaj së 
andejmi ka mirëkuptim. 

Shiko nga perspektiva e zemrës, dhe 
kundërshtitë do të zënë të shkrihen mu si 
akulli. 


132 

Po të them: për të qenë një me universin, ti 
duhet të zhdukesh, dhe e lejon ekzistencën që 
të jetë. Thjesht duhet të mungosh, që qenia të 
jetë e pranishme në tërësinë e vet. Por, personi 
për të cilin them se duhet të zhduket nuk 
është ‘ti’ i vërtetë, ai është vetëm personaliteti 
yt; ajo është vetëm një ide në ty. 

Në realitet ti veç je një me ekzistencën. Nuk 
mund të ekzistosh në kurrfarë mënyre tjetër - 
ti je ekzistencë. 

Por, personaliteti krijon mashtrimin dhe 
bën që të ndjehesh i ndarë. Ti mund të supo- 
zosh se je i ndarë - ekzistenca ta jep lirinë e 
plotë, madje edhe që të jesh kundër saj. Ti 
mund të mendosh mbi veten si mbi entitetin e 
ndarë, egon. E kjo është pengesa që të pengon 
të shkrihesh me hapësirën që të rrethon në 
çdo moment. 


90 



Asgjë më hyjnore se jeta nuk ka 


133 

Kur sodit perëndimin e Diellit, së paku për 
një sekondë ti e harron ndasinë tënde: ti je 
perëndimi i Diellit. Ai është çasti kur e ndjen 
bukurinë e tij. Por, atë çast kur thua se ai 
është perëndim i mrekullueshëm i Diellit, ti 
më nuk e ndjen; i je kthyer entitetit tënd të 
veçantë, të mbyllur të egos. Tani mendja flet. 

Dhe ky është një nga misteret - se mendja 
mund të flasë, e nuk di asgjë; kurse zemra i di 
të gjitha, e nuk mund të flasë. Ndoshta është 
vështirë të flitet nëse edhe di së tepërmi; e 
mendja di aq pak, ndaj mund të flasë. Asaj i 
mjafton gjuha, por zemrës jo. 

Por nganjëherë, nën mbresën e çastit të 
caktuar - natës me yje, daljes së diellit, lules 
së bukur - së paku për një çast ti harron se je 
i ndarë. E madje edhe harresa ndaj saj liron 
bukuri të madhe dhe ekstazë. 

134 

Në jetë asgjë nuk është e qëndrueshme, 
asgjë nuk mund të jetë e qëndrueshme. Ti nuk 
je në mundësi që çfarëdo qoftë të bësh të qën- 
drueshme. Vetëm gjërat e vdekura mund të 
jenë të qëndrueshme. Sa më e gjallë që të jetë 
një gjë, aq më kalimtare është. 

Sot është dashuria e pranishme, nesër 
kushedi; ndoshta do të jetë aty, ndoshta jo. 
Nuk je në mundësinë që ta kontrollosh. Ajo 
është ndodhi. Ti nuk mund të bësh asgjë; nuk 
mund ta krijosh nëse nuk është e pranishme. 
Ose është e pranishme ose nuk është e pran- 
ishme - ti këtu thjesht je i pandihmë. 

Guri mund të jetë i qëndrueshëm. Lulja 
nuk mundet. 

E dashuria nuk është gur. Ajo është lule, 
dhe atë shumë e veçantë. 

135 

Zemra është tejkalim i dualiteteve. Zemra i 
sheh gjërat me dashamirësi, kurse dashuria 
është vetia e saj e natyrshme - jo diçka të cilën 
do të duhej mësuar. E kjo dashuri nuk e ka 
urrejtjen si moshatare të veten. 

136 

Ti mund t’i tejkalosh dualitetet e vetive 
dashuri - urrejtje. 

Në këtë çast, ato në jetën tënde shkojnë 
dorë për dore. Ti e do të njëjtin person të cilin 
njëkohësisht edhe e urren, ndaj në mëngjes 
aty është urrejtja, kurse në mbrëmje dashuria 
- e kjo shkakton konfuzion të madh. Ti madje 

as nuk e kupton se po e dashuron apo urren 
atë person, meqë i bën që të dyja këto gjëra në 
mënyrë alternative. 

Por, kështu funksionon mendja; ajo funk- 
sionon përmes kundërthënieve. Evolucioni 
gjithashtu vepron rrugës së të kundërtave, por 
ato të kundërta në ekzistencë nuk janë 
kundërthënëse, ato plotësohen. 

137 

Urrejtja po ashtu është një lloj dashurie e 
cila është e kthyer kokëposhtë. 

138 

Dashuria që vjen nga mendja është përherë 
dashuriurrejtje. Ato nuk janë dy fjalë, veçse 
një fjalë: “dashuriurrejtje” - nuk i ndan madje 
as vijëza. Kurse dashuria që vjen prej zemrës 
sate është përmbi të gjitha dualitetet... 

Të gjithë gjurmojnë pas kësaj dashurie e 
cila tejkalon dashurinë dhe urrejtjen - por e 
kërkojnë me mendjen, prandaj për këtë janë të 
mjerë. Çdo dashnor e ndjen pasuksesin, 
mashtrimin, tradhtinë, por kjo nuk është faji i 
askujt. Në realitet ti përdor instrument të 
gabueshëm. Kjo është si kur dikush do t’i 
shfrytëzonte sytë për të dëgjuar muzikë, e pas- 

taj të nervozohej pse nuk ka muzikë. Por, sytë 
nuk janë të dedikuar për dëgjim, mu ashtu siç 
veshët nuk janë të dedikuar për shikim. 

Mendja është shumë afariste, mekanizëm 
llogaribërës; ajo s’ka të bëjë asgjë me dashur- 
inë. 

Dashuria do të ishte kaos, ajo do t’i çrreg- 
ullonte të gjitha në të. Zemra nuk ka të bëjë 
asgjë me punën - ajo është përherë në 
pushim. Ajo mund të dojë, dhe atë të dojë 
ashtu që dashuria e saj kurrë mos të kthehet 
në urrejtje; ajo nuk ka helm të urrejtjes. 

Të gjithë e kërkojnë dashurinë, por thjesht 
me instrument të gabuar: prandaj gjithë ky 
pasukses në botë. Dhe shkallë-shkallë, 
shkallë-shkallë, pasi shohin se dashuria sjell 
vetëm mërzi, njerëzit mbyllen: “Dashuria është 
absurditet i plotë”. Ata krijojnë mur të trashë 
ndaj dashurisë. Por, ata do t’i huqin të gjitha 
gëzimet e jetës, do të huqin çdo gjë që vlen... 

139 

Miqësia është dashuria më e pastër. 

Ajo është trajta më e lartë e dashurisë - në 
të cilën asgjë nuk kërkohet, s’ka kushte, ku 
njeriu thjesht kënaqet duke dhënë. Ai edhe 
merr shumë; por, kjo është sekondare dhe 
ndodh vetëm spontanisht. 

140 

Guximi më i madh është të jetosh pa 
ardhmëri. 

Vetëm qyqet jetojnë në të ardhmen. 

E kaluara e njeriut ka qenë tejet qyqare. Ai 
ka jetuar jo në të tashmen, veçse në të 
ardhmen: “Krejt çka duhet të ndodhë, do të 
ndodhë nesër”. Dhe kështu njerëzit kanë jetu- 
ar dhe kështu kanë vdekur. Ajo që kanë pritur 
kurrë nuk ka ndodhur: është dëshmuar se ajo 
është pritje e Godosë. 

E tashmja ka mbetur e pahulumtuar, e 
pajetuar - e ajo është i vetmi realitet që ekzis- 
ton. 


141 

Lejo që jeta jote të jetë pikërisht e tillë siç 
dëshiron të jetë vdekja jote - meqë vdekja nuk 
është e ndarë ngajeta. 

Vdekja nuk është fund i jetës, ajo është 
vetëm ndryshim. 

Jeta vazhdon, ka vazhduar dhe përgjith- 
monë do të vazhdojë. Por, format janë bërë të 
papërdorshme, më tepër barrë sesa gëzim: 
atëherë më mirë është t’i jepet jetës trajtë e re, 
e freskët. 

Vdekja është bekim, e jo mallkim. 

142 

Metoda më e zakonshme e meditimit është 
thjesht qëndrimi i vështruesit. Ka njëqind e 
dymbëdhjetë mënyra meditimi, por të vështru- 
arit është pjesa esenciale e gjithë njëqind e 
dymbëdhjetë metodave. Prandaj, sa më përket 
mua, vështrimi është metoda e vetme. Ato 
njëqind e dymbëdhjetë metoda janë zbatim i 
ndryshëm i të vështruarit. 

Preokupimi esencial, vetë fiyma e meditim- 
it, është që të mësosh sesi të vështrosh. 

Ti e shikon drurin; ti je këtu, druri është 
atje, po a nuk mund të kuptosh edhe diçka? - 
se derisa e shikon drurin, në ty ekziston 
vështruesi i cili sheh se ti po e shikon drurin. 

Bota nuk është e ndarë vetëm në objekt 
dhe subjekt. Ekziston diçka që i tejkalon - e 
kjo është meditimi. 


143 

Të jesh i pastrehë do të thotë të jesh i lirë, 
ajo është liria. Ajo do të thotë se nuk ka ngu- 
jim, nuk je i lidhur me asgjë nga jashtë: 
domethënë se nuk ke nevojë të marrësh ndon- 
jë ngrohtësi nga jashtë, por se ngrohtësia jote 
është në ty. Ti e ke burimin e asaj ngrohtësie; 
më shumë se aq ty nuk të nevojitet. Prandaj, 

kurdo që je pa shtëpi, për habi të mrekul- 
lueshme, ti je në shtëpi. 

144 

Njerëzit që kërkojnë shtëpi përherë bien në 
dëshpërim, dhe në fund do të ndjejnë: “Të 
mashtruar jemi, jeta na ka mashtruar. Disi na 
e ka dhënë dëshirën të kërkojmë shtëpi - kurse 
shtëpi fare nuk ka, ajo thjesht nuk ekziston”. 

Ne përpiqemi të krijojmë shtëpi në të gjitha 
mënyrat e mundshme: dikush gjen burrë, 
dikush gjen grua, lind fëmijë... 

Njeriu provon të krijojë familje 
domethënë, shtëpi psikologjike. 

Njeriu jo vetëm se ndërton shtëpi, por tenton 
që prej saj të bëjë ndonjë farë qenie të gjallë. 

Njeriu provon ta ndërtojë shtëpinë në har- 
moni me ëndrrat e veta, të cilat do të jenë 
mbushje me ngrohtësi në këtë ftohtësi... 

Kurse ftohtësia e ekzistencës është e 
madhe. I tërë universi është i ftohtë, aq 
indiferent, saqë ti dëshiron të krijosh pak stre- 
hë për veten në të cilën mund të ndjesh se je i 
siguruar, se diçka po të mbron, se është ajo 
diçka që të përket ty, se ti je pronar, e jo bred- 
hëritës i pastrehë. 

Por, në realitet kjo ide ka me të sjellë 
ankth, pasi që një ditë do të zbulosh se je i 

huaj në raport me burrin me të cilin ke jetuar, 
me gruan me të cilën ke jetuar. Madje edhe 
pasi që të keni mbijetuar së bashku pesëd- 
hjetë vjet, ai tëhuajësim nuk është zhdukur; 
përkundrazi, ai është zgjuar. Më pak keni qenë 
të huaj ditën e parë kur jeni takuar. 

145 

Koha ka kaluar dhe ju keni qenë së 
bashku, jeni bërë gjithnjë e më tepër të huaj 
për njëri-tjetrin, sepse gjithnjë e më tepër e më 
tepër e keni njohur njëri-tjetrin - kurse tash 
fare nuk e kupton se kush është ai personi 
tjetër. Sa më tepër që e ke njohur, aq më pak 
di për të. Duket sikur sa më shumë që e ke 
njohur dikë, aq më i vetëdijshëm je bërë se 
padituria jote për të është absolute; nuk ka 
mënyrë që ta shfuqizosh atë. 

Fëmijët e tu - menduar ke se ata janë fëmi- 
jët e tu, e një ditë ke për ta zbuluar se ata nuk 
janë fëmijët e tu. Ti ke qenë vetëm shtegu 
nëpër të cilin ata kanë ardhur. Ata e kanë 
jetën e tyre të veçantë - ata janë plotësisht të 
huaj. Ata nuk të përkasin. Ata do të gjejnë 
rrugët e veta dhe jetën e vet. 

Kush është me ty? 

Askush nuk është me askënd. 

Ti je përherë në turmë, por vetëm. E është 

krejt një se a je vetëm apo në turmë, është krejt 
një se aje në shtëpi apo thjesht je bredhacak. 

146 

Për egon, vetmia kurrë nuk është gëzim. 

Egoja jeton vetëm kur dikë e nënshtron, 
kur mund të thotë: “Jam më i lartë se ti, jam 
më i madh ti”. 

Egoja kurrë nuk mund të kënaqet në 
vetmi; e ç’kuptim ka të kesh ego në vetmi? 

147 

Jeto dhe dashuro, dhe dashuro plotësisht 
dhe fuqishëm - por kurrë në dëm të lirisë. 

Liria duhet të mbetet vlera më e lartë. 

148 

Gjithmonë na kanë mësuar se dashuria 
është marrëdhënie, ndaj jemi mësuar me këtë 
ide. Por kjo nuk është e vërtetë. Ky është lloji 
më i ulët i dashurisë - tepër e ndotur. 

Dashuria është gjendje e qenies. 

149 

Çdoherë kur njeriu kupton ndonjë pjesë të 

së vërtetës, në zemrën e tij diçka zë të luajë. 
Zemra është i vetmi argument i së vërtetës. 

E ajo nuk mund t’i dëshmojë ijalët e vërteta. 

Zemra mund të dëshmojë në mënyrën e vet 
të veçantë: nëpërmjet dashurisë, nëpërmjet 
lojës, nëpërmjet muzikës - joverbalisht. Ajo 
flet, por nuk flet me gjuhë dhe me logjikë. 

150 

Koha është gjithmonë e pasigurt. Kjo është 
problem me mendjen: mendja do siguri - 
kurse koha është gjithmonë e pasigurt. 

Prandaj, kur mendja në koincidencë të 
plotë gjen një pjesëz të sigurisë, ajo ndjehet e 
shtëpisë; e rrethon një lloj qëndrueshmërie 
iluzore. E prirur është të harrojë natyrën e 
vërtetë të ekzistencës dhe jetës: ajo zë të jetojë 
në një lloj bote nga ëndrrat, e cila fillon të 
marrë dukje të realitetit. 

Kjo ia kënda mendjes, se mendja përherë u 
frikësohet ndryshimeve, nga arsyeja e thjeshtë 
se nuk di çfarë do të sjellë ndiyshimi: mirë apo 
keq. Një gjë është e sigurt, se ndryshimi ka për 
të fshirë botën tënde të iluzioneve, pritjeve, 
ëndrrave. Mendja është mu si fëmija i cili luan 
në bregun e detit, duke bërë kështjella prej 
rëre. Një çast duket sikur pallati është i kryer, 
por është i bërë nga rëra që zhbëhet. Në çdo 

rast mjafton një puhi e që ajo të rrënohet të 
bëhet thërrmija. Por, ne zëmë të jetojmë në atë 
pallat prej rëre. Zëmë të ndjejmë sikur kemi 
gjetur diçka që gjithmonë do të mbetet me ne. 

Ndërkaq, koha pandërprerë vazhdon ta 
pengojë mendjen tonë. Kjo duket e vështirë, 
por ekzistenca në të vërtetë është tejet e 
mëshirshme, se përherë mbetet me ne. Ajo 
nuk na lejon që të ndërtojmë realitet nga fan- 
itjet. Ajo nuk na e jep shansin të pranojmë 
maskat si fytyrë tonën të vërtetë, si fytyrë 
tonën burimore. 


151 

Njerëzit mendojnë se ajo që janë të qën- 
drueshëm në parimet e veta u jep njëfarë 
fuqie. Mashtrohen. Kjo thjesht ua thith gjithë 
fuqinë. Atajanë njerëzit më të dobët në botë. 

Ata janë si fëmijët e vegjël që janë rritur, e 
akoma i përdorin pizhamet të cilat janë bërë 
për ta derisa kanë qenë bebe. Tashmë duken 
të trashë nga mendja, ndjejnë të njëjtat prob- 
leme. Ata vazhdimisht mbajnë pizhamet e tyre 
se ato iu bien poshtë e më poshtë, kurse 
njerëzit qeshin me ta. 

Jo, duke u rritur, edhe pizhamet e tua do 
të duhej të rriteshin. Por, pasi që pizhamet 
nuk po rriten, duhet t’i ndërrosh. 

Prandaj unë në këtë nuk shoh kurrfarë 
problemi. Por, ti mund të shohësh se kjo nuk 
është situatë vetëm e një personi - miliona 
njerëz jetojnë në këtë mënyrë. Ata i përmba- 
hen disiplinës, e pastaj bien në vështirësi. 
Askush nuk ua imponon vështirësitë - ato 
janë parimet e tyre personale. Po qe se i heqin 
qafe, ndjehen keq: po qe se u përmbahen, 
atëherë vuajnë. 

Unë po ta mësoj bukur mënyrën 
joprincipele të jetës, të jetës inteligjente e cila 
ndryshon me çdo ndryshim rreth teje, po të 
mësoj të mos kesh ndonjë princip i cili do të 
pengonte të ndryshoheshe. Ji absolutisht 
joparimor dhe thjesht pasoje jetën, kështu në 
jetën tënde nuk do të ketë mërzi. 

152 

Do të duhej t’i qëronim hesapet me të kalu- 
arën - ajo ka qenë plotësisht e sëmurë. Njeriu 
ka jetuar jetë tejet të sëmurë, meqë ka krijuar 
filozofi tepër të sëmurë dhe tepër seriozisht i 
është përmbajtur asaj. 

Do të duhej t’i qëronim hesapet me këtë 
sëmundje - more sado që duket e nderuar e 
sado që të jetë e lashtë - dhe përsëri zbulojmë 
integritetin e njeriut. 

E kjo mund të bëhet vetëm kur me respekt 

i qasemi joshjes për vallëzim; kur joshja për 
vallëzim bëhet nderim i thellë; kur ai nderim 
nuk të shtynë të vdesësh, të heqësh dorë, por 
të gëzosh, të vallëzosh, të festosh. 

153 

Jeto si luftëtar, në këtë apo në atë mënyrë, 
por kurrë me kompromise. 

Më mirë është të jesh i mundur, por plotë- 
sisht, sesa të fitosh rrugës së kompromisit. Ajo 
fitore nuk ka me të sjellë asgjë përpos 
nënçmimit; kurse humbja pa kompromis ka 
me të sjellë dinjitet. 

Jeta është e çuditshme. Këtu fitorja ndon- 
jëherë është e turpshme, e humbja dinjitoze, 
sepse njeriu nuk dëshiron të bëjë kompromise. 

154 

Në ndonjë marrëdhënie, të jesh i matur do 
të thotë se ti mund të mos kesh të drejtë, e se 
gruaja mund të ketë të drejtë. Çështja se je 
mashkull s’është garanci se ke fuqi dhe 
autoritet të kesh të drejtë. E nuk i ka as grua- 
J' a - 

Sikur të ishim vetëm pak më njerëzor dhe 
pak më miqësor, njëri-tjetrit do të mund t’i 
thoshim: “Më fal”. E ç’janë ato gjëra për të cilat 

lufton? - aq të vogla, aq të parëndësishme, 
saqë do të turpërohesh nëse ndokush ka me të 
pyetur në këtë mënyrë. 

Thjesht hidhe idenë se çdo gjë duhet të për- 
puthet; hidhe idenë se do të vijë gjer tek har- 
monia e plotë - se këto nuk janë gjëra të mira. 
Sikur çdo gjë të përputhej, do t’i mërziteshit 
njëri-tjetrit. Nëse çdo gjë është harmonike, 
keni për ta humbur gjithë ëmbëlsinë e marrëd- 
hënies. 

Është mirë që gjërat nuk përputhen. Është 
mirë që përherë ekziston jazi, ashtu që gjith- 
monë ka diçka të hulumtohet, diçka të kalo- 
het, të ndërtohet ndonjë urë. 

Gjithë jetët tona mund të jenë hulumtime 
të mëdha reciproke po qe se i pranojmë dal- 
limet, veçantinë bazike të çdo individi, dhe po 
qe se nga dashuria nuk bëjmë ndonjë lloj 
robërie, veçse miqësi. 


155 

Mendja mund të funksionojë vetëm me të 
priturën, vetëm me të diturën. Kur aty ka 
diçka të papritur, ajo duhet të ndalojë. Kurse 
ndalimi i mendjes është tingulli i një dore që 
thurë. 

Kjo është heshtja. 

156 

Kush ka me të mësuar të rrish i qetë? Kjo 
është gjëja më e vështirë në botë. 

Krejt mund t’i bësh fare lehtë, por gjëja më 
e lehtë - të rrish qetë - duket se është më e 
vështira. 


157 

Dashuria duhet të jetë marrëdhënie miqë- 
sore në të cilën askush nuk është i mbi- 
fuqishëm, në të cilën askush nuk do të 
mashtrojë, në të cilën të dyja palët janë plotë- 
sisht të vetëdijshme se janë të ndryshëm, se 
qasja e tyre ndaj jetës është e ndryshme, se 
mendojnë ndryshe, e megjithatë - me gjithë 
këto dallime - ta duan njëri-tjetrin. Atëherë 
nuk do të ketë kurrfarë problemesh. 

Probleme bëjmë ne. 

Mos provo të krijosh diçka mbinjerëzore. Ji 
krijesë njerëzore dhe pranoje njerëzoren e per- 
sonit tjetër, me gjithë brishtësinë ndaj së cilës 
njeriun është i prirur. Ai tjetri do të bëjë 
gabime pikërisht siç i bën ti - e që të dy duhet 
të mësoni. 

Të jesh së bashku është dituri e madhe - 
në ndjesë, në mirëkuptimin se ai tjetri është 
njeri siç je ti. Nevojitet vetëm pak ndjesë... 

158 

Kur njerëzit flasin, ata dëshirojnë që atë ta 
kthejnë në mendim të tyre. Kjo është si sprovë 
për të përhapur një perandori subtile. Kur 
njerëzit flasin, ata duan të të indoktrinojnë, 
sepse secili që ka ndonjë doktrinë - thellë në 
vete frikësohet se a është ajo e vërtetë apo jo. 

Mënyra e vetme sipas të cilës mund të 
ndjejë se ajo është e vërtetë është - nëse mund 
të indoktrinojnë shumë njerëz dhe në sytë e 
tyre të shohë bindjen, ndryshimin. Atëherë e 
kanë më lehtë, meqë llogaria është kjo: “Po qe 
se kaq shumë njerëz gjejnë kaq shumë 
ngushëllim në këtë që po ua them unë, duhet 
gjithsesi që aty të ketë ndonjë të vërtetë”. 

Njerëzit u flasin të tjerëve që vetë të mund 
të besojnë në atë që thonë. 

159 

Mund të ekzistojnë dy lloje miqësish. 

Njëra miqësi është ajo ku ti je lypsar: të 
nevojitet diçka nga tjetri që t’i ndihmojë vet- 
misë tënde. Personi tjetër është po ashtu lyp- 
sar, ai e do të njëjtën gjë prej teje. Dhe natyr- 
isht, dy lypsarë nuk mund t’i ndihmojnë njëri- 
tjetrit. 

Së frikti ata vërejnë se lëmosha prej lypsari 

ka dyfishuar apo shumëfishuar nevojat e tyre. 
Në vend se aty të jetë vetëm një lypsar, tashmë 
janë dy. E po qe se, për fat të keq, kanë edhe 
fëmijë, aty është shoqata e lypsarëve që lypin - 
e askush asgjë nuk ka për të dhënë. 

Për këtë të gjithë janë të frustruar dhe të 
mllefosur dhe të gjithë ndjehen të mashtruar, 
të manipuluar. E në të vërtetë askush nuk 
mashtron, askush nuk manipulon, se çfarë ti 
ke fituar për me mujt me dhanë? 

Lloji tjetër i miqësisë, lloji tjetër i 
dashurisë, ka kualitet krejtësisht tjetërfare. 
Ajo nuk është nga nevoja; ajo buron prej asaj 
se ke tepër shumëçka në vetvete që dëshiron 
ta ndash. Lloji i ri i gëzimit ka hyrë në qenien 
tënde - gëzimi i dhënies - për të cilin kurrë më 
parë nuk ke qenë i vetëdijshëm, shkaku se 
përgjithmonë ke lypur lëmoshë. 

Kur u jep të tjerëve, aty nuk kemi të bëjmë 
me përputhje. 

Ti rrjedh me ekzistencën, Ti rrjedh me 
ndryshimin, sepse nuk ka rëndësi se me kë e 
ndan. Ai mund të jetë personi i njëjtë edhe nesër, 
personi i njëjtë i tërë jetës tënde, por mund të jetë 
edhe ndonjë tjetër - nuk ka rëndësi. 

Ajo nuk është kontratë, ajo nuk është 
martesë; ajo vjen thjeshtë nga plotësia jote të 
cilën dëshiron ta ndash. Për këtë, kushdo që 
është në afërsinë tënde, ti ia ndan. Kurse dhë- 

nia është gëzim i madh. 

160 

Njeriu është i lindur si i pastrehë (i 
pashtëpi) dhe tërë jetën mbetet i pastrehë. 
Pranimi i kësaj të vërtete sjell transformim të 
madh. Atëherë më nuk gjurmon pas shtëpisë - 
sepse shtëpia është diçka atje, larg, diçka që 
nuk je ti. E të gjithë gjurmojnë pas shtëpisë. 
Kur ta kuptosh iluzoritetin e shtëpisë, në vend 
se të gjurmosh pas saj, fillon të gjurmosh pas 
qenies e cila ka lindur si e pastrehë, fati i së 
cilës është pastrehësia. 

Nuk ka mënyrë që të krijohet shtëpi. 

Dhe kjo është e çuditshme: atë çast që e 
kupton se nuk ka mënyrë që të krijosh shtëpi, 
shtëpi jotja bëhet e tërë ekzistenca. Atëherë, 
kudo të jesh, ti je në shtëpi. 

161 

Në botën e shprehive, e tëra është përsërit- 
je. Në botën e vetëdijes nuk ka përsëritje. 

162 

Në jetë, krejt çka është e rëndësishme 
është e pakuptimtë. 

163 

Asnjë person inteligjent nuk është i intere- 
suar që të dominojë mbi të tjerët. 

Ai më parë është i interesuar që ta njohë 
vetveten. Prandaj, inteligjenca më kualitative e 
synon misticizmin, kurse ajo skajshmërish 
mediokre fuqinë. Ajo fuqi mund të jetë laike, 
politike, mund të jetë me para... mund të për- 
bëhet dhe nga dominimi shpirtëror mbi mil- 
iona njerëz - por është impulsi i saj themelor 
që të dominojë mbi një numër sa më të madh 
e më të madh njerëzish. 

Ai impuls shfaqet shkaku se nuk e njeh 
vetveten dhe nuk do t’ia dish se nuk e njeh 
vetveten. 

Frikësohesh fort të bëhesh i vetëdijshëm 
për paditurinë e cila dominon mbi vetë qen- 
drën e qenies sate, dhe prej asaj errësire ikën 
me ndihmën e këtyre metodave - me lakminë 
për fuqi, me lakminë për konsideratë, nderim. 
Kurse njeriu që në vetvete bart errësirë, mund 
të bëjë çfarëdo qoftë destruktive. Personi i tillë 
nuk mund të krijojë, meqë kreativiteti vjen nga 
ajo se je i vetëdijshëm, deri diku i zgjuar, që ke 
dritë, dashuri. Kreativiteti nuk është i intere- 
suar fare për dominim mbi këdo qoftë - e për 
çfarë qëllimi? Tjetri është tjetri. As ti nuk 
dëshiron të dominosh mbi këdo qoftë, as nuk 

dëshiron që kushdo qoftë të dominojë mbi ty. 

Liria është pikërisht ajo shije që ke kur je 
së paku paksa i zgjuar. 

164 

Liria është lulëzimi yt, lotosi yt që hapet në 
diellin e mëngjesit. E derisa kjo nuk ndodh, 
nuk mund ta ndjesh kënaqësinë, përmbush- 
jen, qetësinë të cilën njeriu e ndjen kur vjen në 
shtëpi. 

Kurse të gjithë e bartin shtëpinë e vet në 
vetvete. 

Ti nuk është e thënë të shkosh askund; 
duhet ta ndërpresësh të shkosh që të mund të 
mbetesh aty ku je, që të mund të mbetesh ai 
që je. 

Thjesht ji. Dhe në atë qetësi të skajshme të 
qenies, të fshehura janë të gjitha të fshehtat e 
ekzistencës. 

165 

Mos kërko shtëpi, se nuk ka. 

Kërko vetveten, se dikush i tillë ekziston! 

166 

Dashuria të ndihmon ta arrish vendin në të 
cilin besimi është i mundur. Pa dashuri, besi- 

mi nuk është i mundur. Dashuria është gati si 
ura e cila mund të shembet në secilin moment, 
por megjithatë është urë. Nëse mund ta për- 
dorësh, ajo mundet me të dërguar gjer tek bes- 
imi, por pa të nuk mund të vish tek besimi 
drejtpërdrejt. 

Për këtë dashuria është absolute, por 
vetvetiu nuk është e mjaftueshme. Përdore si 
mjet: besimi është fundi. 

167 

Atë moment kur zë të besosh në qëndrimin 
“le të shkojë”, atë çast që pushon së luftuari 
kundër ekzistencës, nuk duhet brengosur mbi 
asgjë. Ekzistenca brengoset. 

E tërë vështirësia me mendjen njerëzore 
është në atë se ajo përherë lufton, se provon të 
notojë lumit përpjetë. Ka arsye pse e bën këtë; 
vetëm notimi lumit përpjetë e përmbushë egon. 
Me lëvizjen e thjeshtë nëpër rrjedhën e jetës, pa 
kurrfarë lufte, duke i lejuar jetës me të dërguar 
kudo të dëshirojë, egojajote do zhduket. 

Ti do të jesh, do të jesh më tepër sesa je 
tash - më i vërtetë, më i real - por nuk do të 
jetë ndjesia “unë”. E atëherë do të mund të 
shohësh se ku po shkon. 

Ata të cilët nuk kanë ego mund të shohin 
madje edhe gjurmët (në ajër) që i lë kur lëvizë. 

Mund të shohësh madje edhe gjurmët e këm- 
bëve të zogjve në qiell. Ata nuk lënë kurrfarë 
gjurmësh. Por, kur mendja pastrohet prej 
egos, e tërë qenia bëhet pasqyrë aq e pastër 
saqë madje edhe gjurmët e tilla shihen në të. 

Një gjë e di. Ekzistenca nuk ka qëllim, dhe 
si pjesë e ekzistencës unë nuk mund të kem 
kurrfarë qëllimi. Atë çast që ke qëllim, ti 
vetveten e shkëput nga ekzistenca. Atëherë 
pika e vesës provon të luftojë kundër oqeanit. 
E panevojshme është ajo vuajtje, e pakuptimtë 
ajo luftë. 


168 

Me besimin nënkuptohet krejt çfarë është e 
bukur në dashuri. “Besim” është ndoshta më 
e bukura fjalë në gjuhën e njeriut. E besimi 
është aq shumë afër së vërtetës saqë, nëse 
është i plotë, atë çast besimi yt personal bëhet 
e vërteta jote, zbulim, revolucion. 

169 

Dashuria është e mrekullueshme, por e 
ndryshueshme. Ajo është e mrekullueshme, 
por në të nuk mund të mbështetesh. Sot është 
këtu, nesër nuk është më. Dashuria është më 
e lëngshme se besimi, më e natyrshme se bes- 

imi, por besimi është kualitet më i lartë. 

Në fjalorë “besimi” gati se gabimisht është 
prezantuar; ai do të thotë besim në dikë që 
është i denjë për besimin; ai më tepër është 
objekt - sepse dikush është i denjë për besim, 
ndaj ti po i beson. Kjo nuk është veti jotja; 
vetia e personit tjetër është ajo prej së cilës 
varesh ti. E pasi që njerëzit e denjë për besim 
janë të rrallë, miliona njerëz kanë harruar se 
ç’është besimi, për të nuk ka gjasë. I nevo- 
jshëm është personi i denjë për besim, kurse 
persona të denjë për besim nuk ka askund. 

Askush nuk i beson askujt; prandaj “besi- 
mi” është bërë fjalë e thatë, e papërjetuar - 
fjalë e varfër, pa lëng, pa shije. 

Kur e them fjalën “besim”, ajo është plotë- 
sisht tjetërfare: unë nuk mendoj në atë t’i 
besosh dikujt që është i denjë për besim. Ai nuk 
është besim. Ai njeriu është i denjë për bes- 
imin, ndaj merita nuk është jotja. Kur them 
“besim”, mendoj në atë që të kesh besim 
pavarësisht prej njeriut, pavarësisht asaj se a 
është i denjë për besim apo nuk është. Në të 
vërtetë, kur nuk është i denjë për besim, 
atëherë beso... vetëm atëherë, për të parën 
herë, do të pashë se diçka e re po lind në vetëdi- 
jen tënde. E atëherë besimi do të bëhet dukuri 
tejet e ndritshme, larg më tepër se dashuria, se 
atij nuk i nevojitet asgjë nga ai tjetri. 

170 

Vetëm një qenie e pavarur, plotësisht 
autonome që jeton në liri mund ta arrijë për- 
vojën e së vërtetës. 


171 

Kur thua: “Të dua”, ekziston rrymimi sub- 
til i posesivitetit. Edhe nëse nuk thuhet, 
nënkuptohet: “Ti tash je pronë imja - askush 
tjetër nuk duhet të të donjë”. 

Kur është në pyetje besimi, nuk kemi të 
bëjmë me posedimin e personit në të cilin ke 
besim. Përkundrazi, ti thua: “Të lutem, pose- 
domë. Më shkatërro mua si ego. Më ndihmo që 
të zhdukem dhe të shkrihem në ty ashtu që 
me ty të mos ketë kurrfarë kundërshtie.” 

Dashuria është konflikt i përhershëm, luftë. 

Dashuria kërkon. 

“Të dua” do të thotë: “Ti duhet të më duash 
mua. Në të vërtetë, të dua vetëm për atë se dua 
që edhe ti të më duash mua”. Kjo është biznes 
i kulluar: së këndejmi edhe frika - “Nuk duhet 
të duash askënd tjetër, askush tjetër nuk 
duhet të të dojë ty, sepse nuk dua që askush 
të marrë pjesë në dashurinë time, ta ndajë 
dashurinë time”. 

Njeriu i pavetëdijshëm vazhdon të mendojë 

sikur dashuria të ishte një sasi, pothuajse 
ekziston sasia e caktuar e dashurisë: “Nëse unë 
të dua, ti do të duhej të merrje gjithë sasinë. 
Nëse dua disa njerëz të tjerë, atëherë ajo sasi do 
të shpërndahet; nuk do ta kesh të tërën”. 

Prandaj, xhelozi, luftë, fyerje - gjithçka që 
është e shëmtuar fshihet prapa kësaj fjale të 
bukur - “dashuri”. 

Tek besimi nuk vjen në shprehje kurrfarë 
lufte. Ai në të vërtetë është dorëzim. Kur thua: 
“Të besoj”, kjo do të thotë: “Nga ky çast, lufta 
ime me ty përmbyllet. Tashmë jam yti”. 

172 

Besimi nuk është garë; prandaj slca xhelozi. 
Ti mund të më besosh mua; miliona njerëz 
mund të më besojnë. Në të vërtetë, sa më 
shumë njerëz që më besojnë, ti do të jesh aq më 
i lumtur. Do të gëzohesh që kaq shumë njerëz 
më besojnë. Me dashurinë nuk është kështu. 

173 

Besimi është gjithsesi vlerë më e lartë se 
dashuria. Tek besimi, dashuria nënkuptohet, 
por në dashuri besimi nuk nënkuptohet. Kur 
thua: “Unë të besoj”, nënkuptohet se e do. 

Por, kur thua se e do, besimi me këtë nuk 

ka lidhje. Në të vërtetë, dashuria jote është 
tejet e dyshimtë, tejet e frikësuar, përherë 
vigjilente, duke vëzhguar personin që do. 
Dashnorët gati se janë bërë dedektivë. Ata spi- 
unojnë njëri-tjetrin. 

Dashuria është e mrekullueshme nëse 
shfaqet si pjesë e besimit, sepse besimi nuk 
mund të ekzistojë pa dashuri. 

174 

E vërteta është se, kur thua “Të dua”, ajo 
nuk është dorëzim, ajo nuk është gatishmëri 
për t’u zhdukur. Ajo nuk është gatishmëri për 
t’u dërguar në hapësirat e panjohura e të 
pakuptueshme. Kur thua “Të dua”, ti mbetesh 
identik me veten, e në atë njëjtësi ekziston vija 
e caktuar agresive. 

Por, kur thua: “unë po të besoj”, ajo është 
dorëzim i thellë, hapje, ndjeshmëri, shpallje 
vetvetes dhe universit se: “Madje edhe nëse ai 
njeri më çon në ferr, për mua ajo është në 
rregull. Nëse ajo mua më duket si ferr, me sig- 
uri se nuk shoh mirë. Ai nuk mund të më dër- 
gojë në ferr”. 

Kur në pyetje është besimi, gjithmonë të 
metat do t’i kërkosh në vetvete. 

Kur në pyetje është dashuria, gjithmonë të 
metat do t’i kërkosh tek personi që dashuron. 

Kur në pyetje është besimi ti përherë, 
megjithëqë nuk e thua, kërkon ndjesë: “Unë 
jam i padituri, unë po fle, i pavetëdijshëm jam. 
Është e mundur të them diçka gabim, të bëj 
diçka gabim, ndaj ki mëshirë ndaj meje, ki 
dhembshuri”. 

Besimi nënkupton jashtëzakonisht shumë. 
Ai është thesar i madh. 

175 

Në udhëtimin e vërtetë të jetës, intuitajote 
personale është mësuesi yt i vetëm. 

176 

Në vend që të nxitosh për atë që kërkon, 
gjurmo pas atij i cili kërkon. E kur e gjen gjur- 
muesin, befasisht do të kuptosh se e tërë 
ekzistenca është shtëpia jote; për këtë, kudo 
që të jesh, ti je tek shtëpia. 

Vetëm nëse e gjen vetveten, do të zbulosh 
se e tërë ekzistenca është shtëpia jote. 

177 

Bota që quhet: “jep më tepër”, është bota e 
njeriut të zakonshëm. 

Bota në të cilën nuk kërkohet më tepër, nuk 

kërkohet kurrfarë qëllimi që është para teje, 
veçse thjesht shikohet çasti në të cilin je dhe në 
të cilin ndodh zhytja në praninë e vetëdijes tënde 
- ky është revolucioni i vetëm, dhe religjioni i 
vetëm, dhe vetëm këtu është devocioni. 

178 

Kjo jetë e vogël që ke fituar mund të 
shndërrohet në parajsë. 

Vetë kjo tokë është lotosi-parajsë. 

179 

Kjo tokë është një tërësi unike. Do të duhej 
të ishim krenarë që ky është planeti ynë në 
këtë gjithësi të pafundme, ku miliona sisteme 
diellore kanë miliona e miliona planetë... 
Planeti ynë është i vetmi që ka zhvilluar jo 
vetëm jetë, jo vetëm vetëdije, por madje ka 
prodhuar edhe lulëzën e fundit të vetëdijes tek 
njerëzit siç janë Gautam Buda, Lao Ce, Tilopi 
dhe shumë të tjerë. 

Do të duhej që të ishim krenarë në planetin 
Tokë. 


180 

Kur them se krejt përpos njeriut është e 

vërteta e gjallë - oqeani, retë, yjet, gurtë, lulet 
- se krejt është vetë vërtetësia, asgjë tjetër pos 
ajo që është, pa maskë, se vetëm njeriu është 
në gjendje t’i mashtrojë të tjerët, ta mashtrojë 
veten - duhet ta kemi parasysh se kjo, në të 
vërtetë, është shansi i tij i madh. Kjo nuk 
guxon të gjykohet, kjo duhet të lavdërohet, 
sepse edhe po qe se kaçuba e trëndafilit apo e 
lotosit do të donin të gënjenin, nuk do të mund 
ta bënin këtë. E vërteta e tyre nuk është liri; e 
vërteta e tyre është robëri. Ata nuk mund ta 
tejkalojnë atë kufizim. 

Njeriu ka mandatin, ka privilegjin që të jetë 
jo i vërtetë. Kjo do të thotë se njeriu e ka lirinë 
që të zgjedhë. Nëse zgjedh që të jetë i vërtetë, ai 
nuk e zgjedh robërinë, ai e zgjedh të vërtetën 
dhe lirinë. Liria është privilegji i tij. Në gjithë 
ekzistencën, lirinë s’e ka askush tjetër. Por, kur 
e ke shansin, të pranishme janë edhe rreziqet. 

Kur e ke lirinë, mund të devijosh. 

Asnjë trëndafil nuk mund të devijojë, asnjë 
shkëmb nuk mund të devijojë. Ti mund të 
devijosh: prandaj edhe mund të të përshkojë 
vetëdija e thellë mbi çdo veprim, mbi çdo 
mendim, mbi çdo ndjenjë. 

Vetëm njeriut i duhet të gjurmojë pas së 
vërtetës; gjithë të tjerët veç e kanë fituar, por 
në atë nuk ka lavdi, nuk ka liri. Ti duhet të 
gjurmosh pas saj dhe ta gjesh; dhe në vetë 

këtë kërkim dhe gjetje ti je i lavdishëm, ti je 
vetë kurora e ekzistencës. 

181 

Mërzia është vetëm zgjedhje e njëanshme. 

Ti zgjedh përvojën e dashurisë, ndjenjën e 
ekstazës, por me atë se zgjedh, ty të harron një 
proces natyral. Ti do të rrokesh për ato ndjen- 
ja - kurse ato nuk janë të qëndrueshme; ato 
janë pjesë e rrotës e cila sillet. 

Mu si dita e nata: po qe se e zgjedhim ditën, 
çfarë mund të bëjmë që t’i ikim natës? Nata ka 
për të rënë. Nata nuk sjell mërzi, por zgjedhja 
jote e ditës përkundrejt natës sjell mërzi. 

Çdo zgjedhje ka gjithsesi për të përfunduar 
me gjendje mërzie. 

Mosekzistimi i zgjedhjes është lumturi. 

Kurse mosekzistimi i zgjedhjes është qën- 
drimi “Lëre të rrjedh”. 

Kjo do të thotë se vjen dita, se vjen nata, 
vjen suksesi, vjen mossuksesi, vijnë ditët e 
lavdisë, vijnë ditët e gjykimit - e pasi që nuk ke 
zgjedhur asgjë, krejt çfarë vjen është në rreg- 
ull për ty, ti gjithnjë e ke super. 

Ngadalë, ngadalë ke për të parë sesi në ty 
rritet një distancë: rrethi do të vazhdojë të sil- 
let, por ti nuk je i zënë në të. Për ty nuk ka 
rëndësi se a është ditë apo natë. Qendra jote 

është në ty: ti nuk përputhesh me asgjë tjetër, 
nuk e krijon qendrën tënde në ndonjë vend 
tjetër. 

E tërë çështja është në atë se a mund të 
jetosh pa kurrfarë zgjedhjeje. Çfarëdo që vjen, 
kënaqu në të. Kur të shkojë, e pastaj vjen 
diçka tjetër, prapë kënaqu në të. Dita është e 
mrekullueshme, por nata është e mrekul- 
lueshme në mënyrën e vet - pse të mos 
kënaqesh në të dyja? E mund të kënaqesh me 
të dyja vetëm nëse nuk je i lidhur me asnjërën 
prej tyre. 


182 

Prandaj vetëm personi që nuk bën zgjedhje, 
në plotësi shtrydhë lëngun e jetës. Ai kurrë 
nuk është i mjerë. Çfarëdo që të ndodhë, ai 
gjen mënyrë të kënaqet në të. 

Dhe në këtë është i tërë arti i jetës - të 
gjesh mënyrë të kënaqesh në të. Por, duhet të 
mbash mend kushtin themelor: mos zgjidh. 
Mund të mos zgjedhësh vetëm nëse do të jesh 
i zgjuar, i kujdesshëm; përndryshe do të 
lëshohesh në ndonjë zgjedhje. 

Jeta gjithsesi është art, arti më i madh - 
kurse formula e tij më e shkurtër është vetëdi- 
ja pa zgjedhje, e cila mund të zbatohet në të 
gjitha situatat, në të gjitha problemet. 

Kur njëherë e pranon jetën në tërësinë e vet 
- jeta e përfshin edhe vdekjen - vdekja atëherë 
nuk është kundërvënie jetës, por është vetëm 
shërbëtor i saj, mu siç është i tillë edhe gjumi. 
Jeta jote është e përjetshme - ajo do të jetë 
këtu përgjithmonë dhe përgjithmonë - por 
trupi nuk është i përjetshëm; ai duhet të 
ndryshohet. Ai plaket, e atëherë është më mirë 
të kesh trup të ri, trajtë të re, sesa që pas vetes 
ta bartim të vjetrin. 

Për mua, njeriu që kupton, nuk do të ketë 
kurrfarë problemesh. Përndiyshe vetëm qartësi 
shikimit - dhe problemet zhdavariten. Qetësia 
e madhe ka mbetur në prapavijë, qetësia e 
bukurisë së madhe dhe e bekimit të madh. 

184 

E vërteta lëndon më së tepërmi. 

185 

Dituria e huazuar është padituri. 

Përvoja e së vërtetës nuk të bën të ditur, 
veçse modest. Sa më tepër që e di (të vërtetën), 
aq më pak shpall se e di. Atë ditë që të vërtetën 
përsosmërisht ke për ta ditur, do të thuash: 

“Unë jam skajshmërish i paditur. Unë jam 
vetëm fëmijë që mbledh guaca në plazh. Nuk 
di asgjë”. 

“Nuk di” mund të thotë vetëm njeriu që 
përsosmërisht di. 

Njerëzit që thonë: “Ne dimë” janë skajsh- 
mërish të paditur, kurse memorien e kanë 
plot. Por, ato kujtesa janë të vdekura, sepse 
nuk kanë prodhuar kurrfarë përvoje të tyren. 

186 

Për mua, të jesh i natyrshëm do të thotë të 
jesh shpirtëror. Unë investoj përpjekje ta krijoj 
njeriun natyral - njeriun pa faj, i cili i pranon 
të gjitha dobësitë, mossukseset të cilave iu 
nënshtrohet qenia njerëzore. 

Në atë pranim të thellë të qenies tënde 
natyrale gjendet fara e transformimit tënd. 

187 

Ne i kemi mbushur jetët tona me gjëra 
tokësore, vepra tokësore, sepse nuk e njohim 
të fshehtën e thjeshtë sesi ta transformojmë 
kualitetin e çdo gjëje që bëjmë. 

Dhe mbaje në mend, nëse nuk e di të fshe- 
htën e transformimit, midis atyre gjërash tokë- 
sore edhe ti je tokësor - përveç nëse ke vetëdi- 

je e cila të bën të përkushtuar dhe të shenjtë 
dhe e cila çdo gjë që bën do ta transformojë në 
të njëjtën gjendje në të cilën je ti. 

Atëherë gjithçka që prek do të bëhet e 
shenjtë. 

Çfarëdo që bën, do të bëhet e përkushtuar. 

188 

Krejt çka është bukur, krejt çka ta përkuj- 
ton të andejmen, do të krijojë në ty gjakim, 
gjakimin për të cilin nuk do të mund të kup- 
tosh se përse është. Ti nuk e di objektin e tij, 
sepse në të vërtetë, ai nuk ka lidhje me kurr- 
farë objekti. 

Kur dëgjon muzikë të bukur, sodit 
perëndimin e Diellit apo thjesht zogun në flu- 
turim apo trëndafilat e mrekullueshëm, apo 
gjersa rri në qetësi, mund të ndjesh ndonjë 
dhembje të ëmbël. 

Gjakon që të tretesh në atë gjendje ndjen- 
jash, që ajo të mos mbetet dukuri kalimtare e 
cila vjen dhe shkon, por diçka që mbetet me 
ty, që mbetet vetë ti. 

Po ajo muzikë që dje ka qenë e ëmbël, sot 
ndoshta nuk do të jetë e ëmbël, nesër a pas- 
nesër ndoshta do të bëhet e mërzitshme. 
Prandaj nuk është në pyetje muzika, veçse 
diçka tjetër që është vu në lëvizje në ty - gjaki- 

mi për të qenë përplot qetësi, për të qenë 
muzikal, për ta pasur gjithë bukurinë e ekzis- 
tencës dhe për ta pasur përgjithmonë. 

Ky është gjakim shpirtëror, gjakim për të 
andejmen, për anën tjetër tej të gjitha përvo- 
jave kalimtare; gjakim për t’u ndalur koha dhe 
për të qenë tash dhe këtu, përjetësisht në këtë 
moment. 

Kjo është religjiozitet i vërtetë. 

189 

Kur e ndjen ekzistencën drejtpërsëdrejti - 
pa kurrfarë ndërmjetësuesi, pa mendjen të 
cilën dikush tjetër ta ka dhënë - ti shijon diçka 
që ka me të transformuar, që ka me të përn- 
dritur, zgjuar, që ka me të përcjellë gjer tek 
maja më e lartë e vetëdijes. 

Përmbushje më të madhe nuk ka. Më tepër 
kënaqësi nuk ka. Relaksim më të thellë nuk 
ka. Ke ardhur në shtëpi. 

Jeta bëhet gëzim, këngë, vallëzim, shenjtëri 
- dhe atë jetë unë e quaj religjioze. 

190 

Nevojitet njeriu që është i edukuar pa kur- 
rfarë sistemi religjioz të besimit, pa kurrfarë 
ideologjie politike. Arsimimi i tij do të ishte 

vetëm mprehje e inteligjencës, që një ditë të 
mund ta gjejë të vërtetën personale. 

Dhe mbaje në mend, po qe se e vërteta nuk 
është e jotja personale, ajo nuk është e vërtetë. 
Për të qenë e vërtetë, ajo duhet të jetë jotja per- 
sonale, përvojë jotja - nuk mund ta huazosh 
prej tjetrit. 


191 

Zoti mund të vdesë, religjionet mund të 
zhduken, por religjioziteti është diçka që është 
thurur në vetë ekzistencën. Ai është bukuria e 
perëndimit Diellor, ai është bukuria e zogut 
krahëhapur. Ai është bukuria e lotosit që 
mugullon. Ai ka krejt çfarë është e vërtetë, 
krejt çfarë është e sinqertë dhe burimore, krejt 
çfarë është plot dashuri dhe përdëllim. 

Religjioziteti përmban krejt çfarë të ngrit 
përpjetë, që bën që të mos ndalesh aty ku je, 
veçse përherë ta përkujton se duhet të shkosh 
edhe shumë më larg. Çdo vend që ndalesh për 
të pushuar është vetëm pushim për të bujtur; 
në mëngjes përsëri e vazhdon pelegrinazhin. E 
ky është pelegrinazh i amshuar. 

192 

Do të dëshiroja që të gjithë të bëheshin 

Ciganët e ekzistencës. 

Nuk të nevojitet rrënja - ti nuk je lis. 

Tije qenie njerëzore. 

193 

Natyra nuk është agoni, ajo është lumturi. 
Ajo nuk është sëkëlldi, mërzi, vuajtje. Ajo 
është dashuri, ajo është gëzim. Ajo është 
përherë kremtim. 

Kemi lindur nga natyra, jemi pjesë e saj - 
trashëgojmë të njëjtat veti në vetëdijen tonë. 

194 

Besim thjesht do të thotë se jemi në har- 
moni me gjithçka që ndodh. Jo të pagëzuar, jo 
si të shkretë - atëherë e kemi huqur poentën - 
por me qejfin më të madh për vallëzim, me 
këngë, me hare, me dashuri. 

Çfarëdo që të ndodhë, është për qëllime të 
mira. Ekzistenca nuk mund të kthehet mbrap- 
sht. Nëse nuk na i plotëson dëshirat tona, kjo 
thjesht do të thotë se dëshirat tona kanë qenë 
të gabuara. 


195 

Nevoja më e madhe e njeriut është që për të 

- të kenë nevojë të tjerët. Nëse për ty ka nevo- 
jë dikush, ndjehesh i shpërblyer. Por, nëse për 
ty ka nevojë mbarë ekzistencës, atëherë lum- 
turia jote nuk njeh kufij. E kjo ekzistencë ka 
nevojë si për yllin më të madh, ashtu edhe për 
fijen e vogël të barit: këtu nuk bëhet fjalë mbi 
pabarazinë. 

Askush nuk mundet me të zëvendësuar. 
Nëse nuk je këtu, ekzistenca do të jetë jo e 
plotë dhe përherë do të mbetet jo e plotë - 
kurrë nuk ka për të qenë e plotë. Kjo ndjesi - 
se i nevojitesh kësaj tërësie, ekzistencës gji- 
gante - i eliminon të gjitha mërzitë e tua. 

Për herë të parë ti ke ardhur në shtëpi. 

196 

Përmes njerëzimit evolucioni provon të 
mbërrijë majën më të lartë të vetëdijes. Pak 
njerëz e kanë mbërritur: ata janë argument i 
mjaftueshëm se secili mund ta mbërrijë - 
vetëm pak angazhim, vetëm pak sinqeritet, 
vetëm pak hulumtim. 

Gjithçka po të flet se mënyra në të cilën po 
jeton nuk është e mjaftueshme, se gjërat që po 
i bën nuk janë e tëra: se jeta jote tokësore 
është vetëm sipërfaqësore - jeta jote e vërtetë, 
në numrin më të madh të rasteve, mbetet e 
paprekur. Njerëzit linden, jetojnë dhe vdesin, e 

duke mos e ditur se kush janë. 

E tërë ekzistenca është e qetë. Nëse edhe ti 
mund të jesh i qetë, ke për ta ditur se cila 
është ajo vetëdije në ty. E kur këtë e di, jeta 
bëhet gëzim, hare e pandërprerë, kremte drite 
e cila nuk ka të sosur kurrë. 

197 

Ekziston vetëm një lutje e vërtetë, e kjo 
është të jetosh ashtu që të fillosh të ndjesh 
falënderimin kundrejt ekzistencës. Ekzistenca 
të ka dhënë shansin e madh - të cilin kurrë 
nuk e ke kërkuar, të cilin kurrë nuk e ke mer- 
ituar, e megjithatë e ke fituar. Duke iu falën- 
deruar kësaj ti ke lulëzuar në mijëra lule dhe 
ke lënë aromën e shenjtë të falënderimit. 

198 

Vepro më vetëdijshëm dhe gjithnjë e më 
shumë i afrohesh vetisë që quhet njeriu hyjnor 
- jo Zot, jo ndonjë person, veçse veti e hyjnisë. 

Vepro pavetëdijshëm dhe gjithnjë e më 
tepër do t’i afrohesh diçkaje që nuk mund të 
personifikohet si djall, veçse mund të quhet 
veti e - ligësisë. 

Njeriu i pavetëdijshëm sillet në mënyra të 
gabueshme, njeriu i vetëdijshëm sillet në 

mënyrat e duhura. 

Kurse religjioni i vetëm që ekziston është 
arti i shndërrimit të mendjes së pavetëdijshme 
në të vetëdijshmen, ashtu që të mos e kesh 
dysinë e së vetëdijshmes dhe së pavetëdi- 
jshmes, por e ke vetëm një - dritën e pastër, 
vetëdijen e pastër. 

E me vetëdije të tillë, çdo gjë është hyjnore. 

199 

Përherë ji i gatshëm që të lëvizësh nga e 
njohura kah e panjohura - në të gjitha, në çdo 
përvojë. 

Kjo është më mirë madje edhe nëse e pan- 
johura tregohet më e keqe se e njohura - nuk 
është poenta aty. I rëndësishëm është vetëm 
ndryshimi yt prej së njohurës në të panjo- 
hurën, gatishmëria jote që të kalosh prej asaj 
që njeh në të panjohurën. Kjo është me vlerë 
tepër të madhe. 

Përherë kije në mendje se e reja është më e 
mirë se e vjetra. 

Unë them, madje edhe po qe se e vjetra 
është e artë, harroje. Zgjidhe të renë - se a 
është e artë apo jo, kjo s*ka rëndësi. E rëndë- 
sishme është zgjedhja jote; zgjedhja jote të 
mësosh, zgjedhja jote të përjetosh, zgjedhja 
jote t’i rashë errësirës. 

200 

Meditimi është përgjigjja e vetme në të 
gjitha pyetjet e njeriut. Ndoshta është në pyet- 
je frustrimi, ndoshta është në pyetje depre- 
sioni, ndoshta vuajtja, ndoshta marrëzia, 
ndoshta agonia; probleme mund të ketë 
shumë, por përgjigjja është një. 

Meditimi është zgjidhja. 

201 

Gjithkund në botë kanë provuar të bëjnë 
shoqëri njerëzore harmonike, por askush nuk 
ia ka dalë kësaj, nga arsyeja e thjeshtë se 
askush nuk ka shtruar pyetjen se përse ajo 
për nga natyra nuk është harmonike. 

Ajo nuk është harmonike shkaku se secili 
individ përbrenda është i ndarë, kurse ndasitë 
e tij projektohen në shoqëri. Dhe derisa nuk i 
shthurim ato ndasi të brendshme të individit, 
nuk ka gjasa që vërtet ta realizojmë utopinë 
dhe të krijojmë shoqëri harmonike në botë. 

Prandaj rruga e vetme kah utopia është që 
vetëdijesimi yt të rritet edhe më tepër, kurse 
jo-vetëdijesimi yt të zvogëlohet, ashtu që në 
fund të vijë momenti që të mos mbetet asgjë që 
është e pavetëdijshme: ti atëherë je thjesht një 
vetëdije. Atëherë më nuk ka ndasi. 

202 

Natyrisht, në botë nevojitet veprimi, e jo 
mosveprimi. Për të arritur çfarëdo suksesi, i 
nevojshëm është veprimi, e jo mosveprimi. Për 
të gjitha ambiciet i nevojshëm është veprimi. 
Prandaj gjithë bota shpejt është përqendruar 
në aktivitet. 

Por, pjesa aktive do të krijojë tension; ajo 
do të krijojë agoni, vuajtje. Madje edhe po e 
arrite qëllimin tënd, ke për të parë se nuk ke 
mbërritur asgjë - thjesht e ke harxhuar kohën 
tënde dhe energjinë tënde. 

Pjesa aktive e mendjes tënde nuk mundet 
me të lejuar që të jesh në gjendje qetësie, 
relaksimi, të jesh në paqe, në shtëpi. Për 
mendjen aktive kjo nuk është e mundur. 

Mendja jovepruese është ajo që mundet me 
ta dhënë shtëpinë në të cilën do të pushosh 
dhe ndjenjën e mrekullueshme se asgjë nuk 
është e thënë të bëhet; se je mirë ashtu siçje, 
se je veç në cak, se nuk duhet madje as të 
luash vendit. 


203 

Bota mund të vijë tek harmonia po qe se 
meditimi përhapet kudo dhe njerëzit bihen tek 
gjendja e vetëdijes unike. Ky do të ishte dimen- 

sion plotësisht i ri i punës. 

Deri tash ky ka qenë evolucioni. Poentë ka 
qenë shoqëria, struktura e saj. Kjo gjithnjë 
rishtas në mënyra të ndryshme ka përjetuar 
mossuksese. Tani ky do të duhej të ishte indi- 
vidi; dhe jo evolucioni, por meditimi, trans- 
formimi. 

E kjo nuk është gjithaq vështirë sa njerëzit 
mendojnë. Kjo është vetëm çështje mirëkupti- 
mi e vlerave të meditimit. 

Atëherë është lehtë e mundur që miliona 
njerëz të heqin ndarjen përbrenda vetes. Ata 
do të jenë grupi i parë në kuadrin e njerëzimit 
që do të bëhen harmonikë. Kurse harmonia e 
tyre, bukuria e tyre, përdëllimi i tyre, dashuria 
e tyre - të gjitha vetitë e tyre - në mënyrë të 
pashmangshme do të oshtijnë nëpër botë. 

204 

Njerëzimi është në rrezik në çdo çast. Po qe 
se mbijetojmë gjer në fund të këtij shekulli, kjo 
do ishte çudi. 


205 

Kjo është diçka themelore të cilën do të 
duhej kuptuar - se e vërteta mund të jetë 
vetëm përvojë jotja personale. Nuk ka mënyrë 

tjetër ta fitosh. 

Gënjeshtra mund të fitosh me bollëk - 
gjithfarë gënjeshtrash, të të gjitha trajtave dhe 
madhësive, çfarëdo që i dëshiron. Ato janë në 
dispozicion dhe të përgjigjen. Ti nuk është e 
thënë të harmonizohesh me to, ato i ke 
tamam. Kjo është tepër lehtë; ato janë të bëra 
për ty, ato janë të sajuara për ty. 

E vërteta është gjë krejtësisht tjetërfare. 

Ti duhet të përputhesh në të. E vërteta nuk 
di për kompromise. Ti duhet të ndryshohesh 
në harmoni me të - ti duhet të përjetosh trans- 
formim. 


206 

Njeriu me mendjen religjioze ka për të qenë 
religjioz në të gjitha veprimet e veta, në të 
gjitha marrëdhëniet, mendimet, ndjenjat. Atij 
nuk i duhet kisha apo sinagoga apo tempulli. 
I nevojitet qartësia e vizionit, qetësia e zemrës, 
përvoja e qenies së tij personale - pasi që për- 
voja e qenies së tij ka për ta bërë të vetëdi- 
jshëm për atë se e tërë bota është hyjnore; se 
gjithçka që ekziston është e ndarë në nivele të 
ndryshme të evolucionit, por se edhe në atë 
më të ulëtin ekziston potenciali i jetës dhe 
potenciali i vetëdijes. 


134 



Asgjë më hyjnore se jeta nuk ka 


207 

Mendja nuk di për tri kohët e foljes. Ajo di 
vetëm për dy: të kaluarën dhe të ardhmen. E 
tashmja për mendjen është joekzistuese. Ajo 
që ekziston është joekzistuese për mendjen; 
kurse ajo që nuk ekziston, për mendjen është 
ekzistuese. 

Së këndejmi i tërë angazhimi përbëhet prej 
asaj se si të dalim nga mendja, të dalim prej 
asaj që nuk ekziston dhe të ndalemi në mes - 
aty ku është ekzistenca. 

Si të jemi në të tashmen? - këtu është e 
gjithë shkathtësia e meditimit. Në çastin kur 
do jesh në të tashmen, përndritja është nus- 
produkt i tij. 


208 

Të gjitha artet kanë buruar prej meditimit; 
dhe të gjitha artet janë larguar prej meditimit 
- e kjo është fatkeqësia. Përndiyshe çdo artist, 
more me çfarëdo arti specifik që do të merret, 
do të duhej të gjente rrugën kah meditimi. Por, 
duket sikur kjo nuk është kështu. 

Përkundrazi, numri më i madh i artistëve 
bashkëkohorë, muzikantëve, valltarëve, poet- 
ëve, piktorëve, skulptorëve, në vend se të vënë 
dorë mbi meditimin, përfundojnë në çmenduri 

- kjo është skajshmëria tjetër e meditimit. E 
arsyeja e kësaj është se në artin burimor kanë 
qenë të rëndësishme pauzat, e jo fjalët. Por, siç 
koha ka kaluar, ijalët janë bërë më të rëndë- 
sishme se pauzat. 


209 

Asnjë njeri që ka qenë meditativ nuk ka bërë 
kurrë vetëvrasje, kurrë nuk është çmendur, nga 
arsyeja e thjeshtë se ai lëvizë kah baraspesha 
më e madhe, kah harmonia e brendshme më e 
madhe, dhe më në fund, kah harmonia 
absolute - kjo është harmonia e jo-mendjes. 

E ta mbërrish jo-mendjen do të thotë t’i 
arrish të gjitha. 

Nuk ka asgjë më të lartë se kjo, sepse kjo 
është paqja, kjo është qetësia, kjo është lum- 
turia. 

Jo-mendja është devotshmëri, ajo është 
pavdekësi, ajo është amshim. 

210 

Psikologjia perëndimore akoma sorollatet 
rreth rrënjës. Ajo madje as nuk i ka çikur gje- 
thet, lulet, frutat. Nuk bëhet as fjalë që ajo të 
kalojë në jo-mendje; ajo nuk ka qenë në gjend- 
je madje as ta vërë re gjithë mendjen. Kurse pa 

njohjen e gjithë mendjes, nuk mund të kërceni 
në jo-mendje. 

Jo-mendja është realizim. 

Jo-mendja është përndritje. 

Jo-mendja është çlirim. 

211 

Shkencëtarët kurrë nuk do të jenë në 
gjendje t’i kuptojnë thellësitë e pafundme, 
errësirën dhe pjesët misterioze të mendjeve të 
tyre personale. 


212 

Nëse ekziston vetëm një shkencë, atëherë 
mund të ekzistojë edhe vetëm një religjion. 
Nëse një shkencë është e mjaftueshme të 
hulumtojë botën objektive, një religjion është i 
mjaftueshëm të hulumtojë botën e brendshme 
të njeriut; e ai religjion i vetëm nuk është e 
thënë të ketë kurrfarë përcaktori - i krishterë, 
hinduist, taoist, apo cilido qoftë tjetër. 

Mu siç shkenca thjesht është shkencë, 
religjioni thjesht është religjion. 

Në të vërtetë, për mua, ekziston vetëm 
shkenca, me dy dimensionet: njëri dimension 
punon në botën e jashtme, dimensioni tjetër 
punon në të brendshmin. Mundemi madje 

edhe të lirohemi nga fjala “religjion”. 

Është rregull themelore e shkencës se do të 
duhej shfrytëzuar minimumin e hipotezave. 
Prandaj, pse t’i përdorim dy fjalë? - e 
mjaftueshme është vetëm njëra. E “shkencë” 
është fjalë e mrekullueshme; ajo do të thotë ”të 
njohësh”. 

Të njohësh të tjerët është njëri aspekt: të 
njohësh unin tënd është aspekti i dytë: por 
shprehja “të njohësh” i mbulon që të dyja. 

213 

Po qe se je i gatshëm të hapësh dyer të reja 
në qenien tënde, po qe se je i gatshëm ta 
dëgjosh zemrën, atëherë çdo gjë që them është 
aq e rëndomtë saqë nuk ka nevojë të besosh 
në të, thjesht shkaku se nuk ka mënyrë që në 
të të mos besosh. Kjo është aq e thjeshtë saqë 
nuk ka mënyrë që të dyshosh në të. 

Prandaj jam kundër të besuarit, thjeshtë 
shkaku se nuk është i nevojshëm besimi për 
krejt mësimet e mia. Jam plotësisht për 
dyshimin, sepse në mësimet e mia të thjeshta 
nuk mund të dyshosh. 

214 

Kushtëzimet tona nuk na lejojnë të jemi të 

natyrshëm. Kushtëzimet tona ne, që nga vetë 
fillimi, na mësojnë se duhet të jemi diçka më 
lart se natyra, se të jesh i natyrshëm do të 
thotë të jesh shtazë - ndaj nga kjo arsye, ne 
duhet të jemi mbinatyror. 

Dhe kjo duket mjaft logjike. Të gjitha 
religjionet na e kanë mësuar këtë - se të jesh 
njeri do të thotë të ngrihesh përmbi natyrën. 
Dhe ato gjatë shekujve e kanë bindur njerëz- 
imin që të ngrihet mbi natyrën. 

Askush nuk ia ka dalë që të ngrihet mbi 
natyrën. Të gjithë që këtë e arrijnë, e asgjëso- 
jnë bukurinë e tyre natyrale, të pafajshme, 
pafajësinë e tyre. 


215 

Kur një person i rritur përsëri bëhet fëmi- 
jë... ekziston dallimi midis fëmijës së zakon- 
shëm dhe përsëri të lindurit. Rëndom fëmija 
është i pafajshëm shkaku se është i paditur; 
kurse pafajësia rishtas e lindur është nga vler- 
ta më të mëdha të jetës, sepse ajo nuk është 
padituri, ajo është inteligjencë e kulluar. 

Pafajësia, kur është vetëm, bëhet padituri. 

Inteligjenca, kur është vetëm, bëhet 
dinakëri. 

Që të dyja së bashku nuk janë as padituri 
as dinakëri, veçse thjesht ndjeshmëri, çiltër- 

si... zemra atëherë është e aftë t’i çuditet edhe 
gjësë më të imët në jetë. 

Kurse njeriu që di për ndjenjën e çudisë për 
mua është njeriu i vetëm religjioz. Përmes çud- 
isë ai e kupton se ekzistenca nuk është vetëm 
materie, se kështu nuk mund as të jetë. Për të 
kjo nuk është ndonjë konstatim logjik, nuk 
është besim, veçse përvojë e vërtetë. Një përvo- 
jë e tillë e mrekullueshme, aq misterioze, aq e 
paarritshme - tregon se në të ekziston një 
inteligjencë e hatashme. 

Por, ekzistenca nuk është dinake. Ajo është 
tepër e thjeshtë, ajo është e pafajësi. 

Prandaj, po qe se njeriu i ruan këto dy veti 
së bashku - pafajësinë dhe inteligjencën - nuk 
i nevojitet asgjë tjetër. Ato do ta dërgojnë tek 
caku i fundit i vetënjohjes. 

216 

Do të doja të të thosha se vetëm një gjë ven- 
dos se kush është mësues i vërtetë, e kjo është 
se prania e tij mundet që befasisht të ngjallë 
mendjen tënde të fjetur; ajo mund ta ndezë 
atë. Ajo mund të bëjë që të lulëzosh në mijëra 
lule, në një çast të vetëm. Ai çast bëhet aq 
intensiv saqë gati është i barabartë me 
amshimin. Kjo është mënyra e vetme të kup- 
tosh - çdo gjë tjetër është e parëndësishme. 

217 

Mendja i sheh gjërat bardh-zi - në mes nuk 
ka asgjë. Dita dhe nata, asgjë në mes. 
Dashuria dhe urrejtja, asgjë në mes. 

Mendja thjesht ndan në dysh, përgjysmon, 
pret ndonjë gjë në dy realitete të ndara, të 
kundërvëna, i bën aq të kundërta, saqë duket 
se nuk është e mundur të ekzistojë ndonjë 
mënyrë në të cilën ato nuk do të ishin të 
ndara, në të cilën do të ishin një realitet i 
vetëm. 

Mendja ka marrë vetëm dy skajet e një 
realiteti. Kjo që thuhet në vijim e provon këtë. 
Logjikisht, dashuria dhe urrejtja janë kundër- 
shti, kundërthënie, por kjo në esencë nuk 
është e saktë. Dashuria lehtë mund të kalojë 
në urrejtje pa kurrfarë pengese. Urrejtja mund 
të kalojë në dashuri mu siç tallazet hyjnë në 
tallazet tjera pa kurrfarë pengese. 

Është parafytyrim yni se drita dhe errësira 
janë dy realitete kundërthënëse. Kjo nuk është 
e vërtetë. Nuk ka kundërshti. Më së tepërmi që 
mund të themi është se drita është më pak e 
errët, kurse errësira më pak e ndritshme. Por, 
duhet të shfrytëzojmë diçka që e bën dallimin 
vetëm në shkallë, e nuk krijon kurrfarë 
kundërthënieje. 

Për çdo ditë shohim sesi jeta kalon në vdek- 

je aq qetësisht, aq heshturazi, pa kurrfarë 
pipëtime. Nuk mund ta dëgjosh madje as 
çapëritjen e hapave të vdekjes. Aty nuk mund 
të ketë kurrfarë kundërthëniesh. E ata që dinë, 
e dinë anën tjetër - se vdekja që vjen shndërro- 
het në trajta tjera jete. Të gjitha dallimet i ka 
bërë njeriu. Ekzistenca është pa dallime. 

Kur zëmë të mendojmë mbi padallimësinë, 
mbi një realitet të vetëm - duke mos e ndarë 
atë në dualitete, dikotomi - kryqi zhduket nga 
mendja jonë. Askush nuk të ka kryqëzuar; 
vetë je përgjegjës, shkaku se mund ta heqësh 
kryqin nga vetja dhe gjithë mendja jote mund 
të bëhet unitet. 


218 

Mendimet janë surrogate të vetëdijesimit. 

219 

Kjo është diçka që duhej mbajtur mend - 
kurdo që përjeton diçka për të cilën nuk ekzis- 
ton kundërshtia, ke ardhur në shtëpi. 

Derisa ekzistojnë kundërshtitë, gjithmonë 
do të jesh i plasaritur. Do të jesh vetëm top 
futbolli në mes të atyre dy përvojave - ngan- 
donjëherë duke u ndier i lumtur, ngandon- 
jëherë i mërzitur, por kurrë nuk ke për ta ditur 

se ekziston diçka që është përmbi edhe të 
bukurën edhe depresiven. Prandaj kjo nuk 
mund të shprehet me fjalë, sepse të gjitha 
fjalët janë dyfytyrëshe: përndryshe nuk do të 
kishin kurrfarë domethënieje. 

220 

Dy persona që mendojnë janë dy; dy per- 
sona që nuk mendojnë janë një, sepse nuk ka 
dallime, nuk ka kufij - të dytë janë në gjendje 
të njëjtë. 

Mendimet do të jenë tjetër ndryshe, ato do 
ta tërheqin linjën e demarkacionit. Por, jo- 
mendimet nuk e kanë kufirin dhe nuk kanë 
demarkacion, nuk kanë dallime. 

Dy qenie të pafajësi janë një. 

221 

Fenomeni i paemër tek i cili çon besimi i 
plotë nuk është ndonjë marrëdhënie. Ai është 
pajtim. Dysia zhduket... është bërë një rreth, 
një pol. Dhe kjo përherë vjen pa kurrfarë infor- 
macioni paraprak, thjesht befas, ngjashëm me 
puhinë. Por, kur njëherë provon - që edhe 
dashuria edhe besimi duken tepër të qartë - e 
ke njohur pasurinë. Kjo mund të ndodhë 
vetëm për disa sekonda, nuk ka rëndësi. 

Dashuria nuk është shumë e besueshme, 
por është e dobishme. 

Shfrytëzoje dhe kalo në besim. 

Por, as besimi gjithashtu nuk është argu- 
ment i qindpërqindtë. 

Tejkaloje atë. 

Atëherë më nuk mund të rashë: atëherë 
nuk ka mënyrë për t’u kthyer. Atëherë ajo 
është diçka që i bashkohet amshimit. 

222 

Në të andejmen e dashurisë dhe besimit 
është një hapësirë e cila nuk është as objektive 
as subjektive, e cila thjesht është aty. 

Ka shumë gjëra në ekzistencë të cilat nuk 
mund të emërtohen, kurse ato janë gjëra të 
vërteta. Ajo që mund të emërtohet paraqet 
kualitet të ulët të shtresës së ulët. 

Ajo e paemërtuara, hapësirë e qetë... ajo 
përmban dashuri, ajo përmban besim dhe 
diçka edhe më shumë. E ajo “më shumë” është 
aq e gjerë. Por, ajo mund të vijë vetëm vetë, ti 
nuk mund t’i grahësh. 

223 

Ta përjetosh këtë çast, njëkohësisht do të 
thotë edhe të përjetosh krejt çfarë ka qenë dhe 

krejt çfarë do të jetë, meqë ky çast i përmban 
të dyja. 

Ai e përmban gjithë të kaluarën, se ku ka 
për të shkuar e kaluara? Ajo shkon tutje dhe 
hyn në çastin e tanishëm. Kurse ai përmban 
edhe gjithë të ardhmen, se prej nga e ardhmja 
ka për të buruar? Ajo do të rritet prej këtij 
çasti, edhe në çastin tjetër edhe në çastin 
tjetër, dhe gjithë amshimin. 

Momenti i tashëm është fara që përmban 
gjithë drurët e së kaluarës, gjenerata e gjener- 
ata drurësh. Ajo farë nuk ka ardhur prej 
askund, ajo ka ardhur prej drurit. Ai dru ka 
lindur prej ndonjë fare tjetër, kurse ajo farë ka 
ardhur prej ndonjë druri tjetër. Po qe se kthe- 
heni prapa, farërat do të ju çojnë gjer tek vetë 
fillimet - nëse ka pasur farë fillimesh. Ajo 
përgjithmonë ka qenë aty. 

Kurse ajo farë gjithashtu përmban drurin e 
ardhshëm. Prej asaj fare ka për t’u rritur një 
dru i ri, kurse ai dru do të lindë mijëra fara dhe 
mijëra trungje. Një e vetmja farë mund ta gjel- 
bërojë gjithë Tokën; e madje edhe mund të 
thuhet se ajo mund të gjelbërojë gjithë uni- 
versin - aq shumë përmban një farë kaq e vogël. 

224 

Çasti i tanishëm është fara e kohës. Ajo 

është e padukshme - prandaj nuk dimë se 
çfarë përmban. Ajo përmban gjithë të kalu- 
arën; ajo përmban gjithë të ardhshmen. 

Për këtë insistoj në këtë që vijon: mos 
mendo mbi të shkuarën, mos mendo mbi të 
ardhmen. Thjesht ji në çastin e tanishëm - 
dhe gjithë e kaluara është jotja, gjithë e 
ardhmja është jotja. 


225 

E panjohura përherë pandërprerë hyn në 
botën tënde të njohur dhe e shqetëson. Por, 
ajo e shqetëson vetëm për atë se ti nuk e pret 
me mirëseardhje. Nëse mund ta përshën- 
desësh të panjohurën, dhe nëse mund ta lësh 
të njohurën... 

Nëse je i gatshëm ta përshëndesësh të pan- 
johurën, ti e di të fshehtën si të mbesësh fitues 
në të gjitha disfatat dhe në gjithë mossukseset. 

226 

Errësira ka qetësinë dhe errësira ka thel- 
lësinë. Errësira ka heshtjen dhe errësira merr 
gjithë diturinë tënde, merr krejt atë që mendon 
se të ka takuar. Ajo të dërgon absolutisht në të 
panjohurën dhe në misteriozen. 

Për mua, errësira është një nga misteret 

më të mëdha të ekzistencës - larg më i madh 
se drita. 

Ata të cilët i frikësohen errësirës kurrë nuk 
do të mund të hyjnë në qenien e tyre. Ata kanë 
për të shkuar rreth e rrotull dhe kurrë nuk 
kanë për të ardhur tek vetvetja. 

E kjo duhet të jetë errësirë, dhe jo dritë, 
sepse drita vjen e shkon: e kur njëherë e zbu- 
lon pikën e errësirës në vetvete, ke zbuluar 
diçka që është e përjetshme, diçka të paasgjë- 
sueshme, diçka që është më shumë se ajo që 
ti di mbi jetën. Ajo është substanca themelore 
nga e cila është bërë ekzistenca. 

227 

Koan është një enigmë që nuk mund të 
zgjidhet; nuk ka mënyrë që ajo të zgjidhet. Ajo 
është strategji me të cilën lodhet mendja jote 
aktive - aq shumë saqë nga lodhja bie; vetëm 
ashtu ajo e njeh mossuksesin e vet. 

Në ato momente fokusi shumë lehtë mund 
të zhvendoset. Pasi që mendja nuk ka pasur 
sukses, ti lëvizë kah jo-mendja. 

228 

Ka ekzistuar arsye e besueshme që mist- 
ikët meditimin ta quajnë “jo-mendje”, sepse po 

u quajt meditim, mendja përsëri prej tij bën 
një qëllim. 

Atëherë duhet ta arrish meditimin. 

Prandaj nuk ka dallim se a është cak përn- 
dritja apo meditimi: qëllimi mbetet, ardhmëria 
mbetet dhe ato vazhdojnë ta asgjësojnë të 
tashmen. 

Mistikët të cilët për herë të parë e kanë 
ndërruar termin “meditim” në “jo-mendje” 
kanë pasur vizion të hatashëm. 

Tashmë, jo-mendja nuk mund të bëhet qël- 
lim. 

Mendja nuk mund të bëjë qëllim prej saj. 

Kjo thjesht është absurd - si mendja mund 
të thotë se qëllim është jo-mendja? 

Ajo thjesht do të thotë se kjo nuk është e 
mundur, mendja është gjithçka, nuk ekziston 
jo-mendja. 

Kjo ka qenë strategjia që mos me t’u lejua 
ta shndërrosh në qëllim. Tepër pak njerëz e 
kanë kuptuar këtë strategji; për këtë e kanë 
quajtur jo-mendje - që të pengohet mendja që 
prej saj të bëjë qëllim. 

Prandaj - ji - gjithnjë e më tepër e më tepër 
në gjendjen e jo-mendjes. 

Thjesht vazhdo të mënjanosh kujtimet, 
fantazinë, ta pastrosh dhe ta kthjellosh çastin 
e tanishëm. Dhe ashtu si kjo do të shkojë duke 
u thelluar, ashtu si ti shkon duke u bërë gjith- 

një e më i aftë e më i aftë për ta pasur jo- 
mendjen, përndritja do të vijë nga vetvetja. 

229 

Mu siç dashuria shërben si mjet besimi, 
besimi i shërben si mjet diçkahi të cilin e 
tejkalon - për ç’gjë në asnjë gjuhë nuk ekzis- 
ton fjala. Ajo është përvojë. Ajo nuk është 
çështje dashurie, nuk është çështje besimi, 
veçse diçka absolutisht e panjohur për mend- 
jen. 

Dashuria dhe besimi të ndihmojnë ta 
arrish. 

Prandaj mbaje në mend, ato janë vetëm 
mjete për t’u arritur qëllimi për të cilin nuk 
ekziston emër. Por, befasisht, kur besimi të 
jetë i plotë, ti mund ta pashë për një çast. Ai 
është vërshues; ti thjesht zhdukesh. 

230 

E vërteta nuk mund të thuhet, ndaj krejt 
çfarë mund të thuhet do të jetë rrenë e bukur 

- e bukur shkaku se mundet me të sjellë tek e 
vërteta. 

Për këtë unë e bëj dallimin ndërmjet rre- 
nave: rrenat e bukura dhe rrenat e shëmtuara 

- rrenat e shëmtuara, të cilat ju zvarritin për 

tek e vërteta dhe rrenat e bukura, të cilat ju 
afrojnë kah e vërteta. Por, sa i përket përcak- 
timit të tyre, që të dyja janë rrena. 

Por, ato rrena të bukura veprojnë: së ande- 
jmi në njëfarë mënyre përmbajnë shijen e së 
vërtetës. 


231 

Lëngu i vërtetë i jetës është përbrenda teje. 

Mu në këtë çast mund të kthehesh për- 
brenda vetes, të shikosh në vetvete. Nuk nevo- 
jitet kurrfarë liturgjie, nuk nevojitet kurrfarë 
lutjeje. Krejt çfarë është e nevojshme është 
udhëtimi i qetë në qenien tënde personale. 

Unë atë e quaj meditim, pelegrinazh i qetë 
në qenien tënde personale. 

E atë çast kur e zbulon qendrën tënde, e ke 
zbuluar qendrën e gjithë universit. 

232 

Ekstremisti është përherë egoist. 

233 

Në momente të caktuara je më i vetëdi- 
jshëm; në momente të caktuara, më pak i 
vetëdijshëm. Është e mundur ta krijosh situ- 

atën në të cilën do të jesh më i vetëdijshëm. 

Për këtë vetëdijesimi është bërë bazë e 
meditimit. E me vetëdijesim ka ardhur befasia 
- mendimet janë zhdukur. Kur je plotësisht i 
vetëdijshëm, atëherë nuk ka më mendime dhe, 
befas, koha është ndalur. 

234 

Si mund të vdesësh natyrshëm nëse jeton 
jonatyrshëm? 


235 

Vdekja është mendimi i të tjerëve për ty. 

236 

Vetëm njeriu i zgjuar mund të vdesë me 
vdekje të natyrshme; përndryshe të gjitha 
vdekjet janë të panatyrshme, sepse të gjitha 
jetët janë të panatyrshme. 

237 

Vdekja është vetëm kulmi, kreshendoja e 
jetës tënde. Ajo nuk është kundër jetës, ajo 
nuk e asgjëson jetën. 

Për të vdekur bukur, njeriu duhet të jetojë 


151 



OSHO 


bukur. 

Për të vdekur në mënyrë të admirueshme, 
në ekstazë, njeriu duhet ta përgatisë gjithë 
jetën e vet për ekstazë, trazim, mahnitje. 

238 

Kur them se duhet të zhdukesh për ta kup- 
tuar atë të skajshmen, nuk mendoj në ty; 
mendoj në atë që ti sje. Mendoj në ty siç ti 
mendon se je. 

Uni që njeh kur je një me ekzistencën nuk 
është uni yt i vjetër. Ai ka qenë personi yt - 
kurse ky individualiteti yt. Atë ta ka dhënë 
shoqëria, kurse ky është natyrë, realitet, dhu- 
ratë e ekzistencës. 


239 

E vërteta nuk është objekt të cilin do ta 
gjesh ndokund kur je i qetë. E vërteta është 
subjektiviteti yt. 

Thjesht provo ta kuptosh. Ti je këtu dhe 
bota është këtu: krejt çfarë ti sheh është 
objekt, por ai që sheh është subjekti. Në 
qetësi, të gjitha objektet zhduken - ti e ke 
gjithë përjetësinë dhe qetësinë. Ajo është plot 
vetëdije; ajo është plot prani; ajo është plot me 
qenien tënde. Por, nuk ke për të gjetur asgjë të 

tillë që do të ishte e vërteta. Ajo do të bëhej 
objekt - kurse e vërteta në asnjë mënyrë nuk 
është objekt. 

E vërteta është subjektivitet. 

Ta zbulosh subjektivitetin tënd - të papen- 
guar, të cilin askush nuk e kundërshton - në 
pafundësinë dhe përjetësinë e vet të plotë - ajo 
është e vërteta. 


240 

Dëshmimi është si kur e gjen veten në 
pasqyrë. E kur kjo ndodh, zënë të ndodhin 
çuditë. 

Kur thjesht i sodit mendimet e tua, 
mendimet zhduken. Pastaj befas lind qetësia e 
llahtarshme në ty, për të cilën kurrë më herët 
nuk ke ditur. Kur i shikon disponimet e tua - 
zemërimin, pikëllimin, lumturinë - ato befa- 
sisht zhduken, dhe ti e përjeton një qetësi 
edhe më të madhe. 

E kur nuk ka asgjë çfarë do të vështroje, ja 
revolucioni: energjia e të vështruarit lëviz në 
vetvete, sepse nuk ka asgjë që në këtë do ta 
pengonte, nuk ka mbetur asnjë objekt. 

Fjala “objekt” është e bukur. Ajo thjeshtë 
do të thotë ajo që të pengon, të kundërshton. 
Kur nuk ka objekte, të vështruarit tënd thjesht 
lëvizë për një rreth të plotë kah vetvetja - kah 

burimi - dhe kjo është pika në të cilën njeriu 
bëhet i përndritur. 


241 

Përndritja thjesht është njohje e qenies 
tënde, njohje e përjetësisë së qenies tënde, 
njohje se më herët nuk ka pasur vdekje e as që 
ndonjëherë prapë do të ketë vdekje - se vdek- 
ja është e trilluar. 

Të pamurit e qenies tënde në lakuriqësinë 
e vet të skajshme, në bukurinë e vet absolute, 
në madhështinë e vet, qetësinë e vet, ekstazën 
e vet - fjala “përndritje” përfshin të gjitha këto. 

Kur njëherë e shijon atë lëng, mendja fillon 
me të lëshuar nga kthetrat e veta, sepse ke 
gjetur diçka që për nga kualiteti është aq lart, 
aq përmbushës, kënaqësi aq e madhe, saqë 
mendja e ndjen se roli i saj ka përfunduar. 

Mendja duket e shëmtuar, shkaku se të ka 
sjellë vetëm mërzi, brenga, shqetësim. Me 
çfarë ajo ka kontribuar? Shtrëngimi i saj 
lëshon pe; ajo zë të fshihet në hije dhe gradu- 
alisht zhduket. 

Ti vazhdon të jetosh, por jeta jote tash 
është valëvitëse; e ajo që ke fituar si nuspro- 
dukt në atë pauzë të vogël të jo-mendjes vazh- 
don të rritet. Asaj rritjeje nuk i shihet fundi. 

Përndritja vetëm fillon, ajo kurrë nuk për- 

fundon. 


242 

Nuk po provoj me të dhënë kurrfarë ide- 
alesh - se do të duhej të bëheshe i këtillë apo 
i atillë. Thjesht përpiqem me të ndihmuar me 
pa se ti veç je ai çfarë ke nevojë të jesh. 

Thjesht hidhi të gjitha gjakimet, të gjitha 
dëshirat, të gjitha ambiciet për të qenë dikush 
tjetër, që të mund të jesh pikërisht ai që je. 

Nuk dua me të tërheqë nga qenia jote. Dua 
që gjithnjë e më tepër t’i ofrohesh qenies tënde, 
që në fund të mbetesh vetëm ti në vetveten. 

243 

Dëshira, si e tillë, përherë është josh- 
pirtërore. Prandaj, nuk mund të ekzistojë kur- 
rfarë dëshire e përshpirtshme. 

244 

Njeriu është eksperimenti më i madh i 
ekzistencës. Në këtë univers të gjerë e të 
pafund, vetëm në këtë Tokën e vogël ekzisten- 
ca ia ka dalë ta prodhojë njerëzimin - i cili ka 
aftësinë që të bëhet plotësisht i vetëdijshëm. 

Ekzistenca pret shumë prej teje. 

245 

Në ty, nga koha në kohë, ndodh ndërrimi i 
caktuar i personalitetit, përpiqu vetëm ta 
vështrosh këtë, por mos u përziej me ato per- 
sonalitete sepse ashtu do të krijosh konfuzion 
edhe më të madh, hutesë edhe më të madhe. 
Vetëm vështro, se gjersa i vështron gjithë ato 
personalitete, ti bëhesh i vetëdijshëm se ekzis- 
ton gjithashtu edhe një vështrues, që nuk 
është asnjëri prej atyre personaliteteve, por që 
para tij të gjitha ata vijnë dhe shkojnë. 

Ai nuk është asnjëri prej atyre person- 
aliteteve, për atë se ato nuk mund të vështro- 
hen në mes veti. Kjo është tejet interesante 
dhe tejet thelbësore - që një personalitet nuk 
mund ta vështrojë tjetrin, sepse ata nuk e 
posedojnë shpirtin. 

Ajo është si veshja jote. Ti mund ta ndërrosh 
veshjen, por veshja jote nuk mund ta dijë se 
është ndërruar, se në vend të saj tash është 
përdorur një tjetër pjesë e veshjes. Ti nuk je 
veshja, prandaj mund ta ndërrosh, ti nuk je 
personaliteti - andaj mund të jesh i vetëdijshëm 
për të gjitha ato personalitete të shumta. 

Kjo, po ashtu, e bën një gjë tepër të qartë, 
se ekziston diçka e pandryshueshme që e 
vështron gjithë këtë lojë të personaliteteve që 
ndërrohen në ty. 

E kjo mosndryshueshmëri, kjo je ti. 

246 

Vetëm vështroji ato personalitete, por 
mbaje në mend se zgjimi yt është realiteti yt. 
Dhe po qe se do të mund ta mbash vëmendjen 
në personalitetin e caktuar në ty, të gjithë ata 
do të zënë të zhduken, nuk do të mund të jeto- 
jnë. Atyre iu nevojitet që me diçka të identi- 
fikohen për të mbetur në jetë. Po qe se, për 
shembull, ti hidhërohesh, ajo kërkon prej teje 
që të harrosh natyrën tënde të vërtetë dhe që 
të identifikohesh me hidhërimin, nëse nuk 
identifikohesh - atëherë hidhërimi nuk ka jetë: 
ai bëhet i vdekur, vdes, zhduket. 

Së këndejmi bëhu sa më shumë që mundesh 
i mbledhur, i koncentruar në zgjimin tënd, dhe 
të gjitha ato personalitete në ty do të zhduken. E 
kur të mos mbetet më asnjë, atëherë realiteti yt 
- zotëriu jd - do të vijë në shtëpi. 

Ti atëherë bëhesh i vërtetë, autentik. Dhe 
çfarëdo që bën, e bën atë tërësish, i dhënë pas 
saj - pa kurrfarë ankimi, përherë i hareshëm, 
me disponim. 


247 

Shumë nga problemet tona - në të vërtetë 

shumica prej tyre - lindin sepse kurrë me to 
nuk jemi përballur, kurrë me to nuk jemi kon- 
frontuar; dhe kjo se me to nuk jemi përballur 
u jep energji. Frika prej tyre u jep energji, 
përherë kur duam t’u shmangemi i ushqejmë 
me energji - sepse ashtu iu dorëzohemi. 

Dorëzimi yt i vërtetë u jep jetë. Nëse nuk 
dorëzohesh, ato nuk mund të jetojnë. 

Ti e ke burimin e energjisë në vetvete. 
Çfarëdo që ndodhë në jetën tënde, atë e 
kërkon energjia jote. Po qe se nuk e ndërpret 
atë burim energjie - kjo është ajo që unë, me 
fjalë tjera, e quaj identifikim - dhe po qe se 
nuk identifikohesh me ngjarjet, ato menjëherë 
vdesin, sepse nuk e posedojnë energjinë e tyre 
vetanake. 

Ai mos-identifikim është ana tjetër e zgjimit. 

248 

Lehtë është të arrish shprehinë, vështirë 
është ta arrish vetëdijesimin - por vetëm në fil- 
lim. 

249 

Ne kurrë nuk çajmë kokë për rrënjën e 
dashurisë, por gjithmonë flasim për lulet e saj. 
U flasim njerëzve që të mos bëhen të dhun- 
shëm, që të jenë të ndjeshëm, të dashur - aq 

shumë sa të mund t’i duan armiqtë e tyre, të 
mund t’i duan madje edhe të afërmit e tyre. 

Ne flasim mbi lulen, por askush nuk çan 
kokë për rrënjën. Së këndejmi lind pyetja: pse 
ne nuk e duam ekzistencën? Pyetja nuk ka të 
bëjë me atë se a e do ti këtë person apo atë 
tjetrin, këtë të dytin, këtë armikun; veçse (ka 
të bëjë) me atë - se a do ti apo nuk do fare? 

Vallë, a e do trupin tënd personal? A je 
kujdesur ndonjëherë për të me dashuri? A e 
do vetveten? 

Ti je i pavyeshëm, kurse do të doje të ishe i 
mirë. Je mëkatar, kurse do të doje të bëheshe 
shenjtor. Si mund ta duash vetveten nëse nuk 
mund ta pranosh vetveten ashtu siç je. E në të 
vërtetë kjo është rrënja. 

Lulja plastike është e pandryshueshme - 
dashuria e mbyllët është e pandryshueshme. 
Lulja natyrale është e ndryshueshme; ajo 
ndryshon prej çastit në çast. Ajo sot është 
këtu, vallëzon në erë, nëpër diell e nëpër shi. 
Por nesër ti nuk do të mund ta gjesh. Ajo 
zhduket po aq mistershëm siç është lajmëruar. 

Dashuria e vërtetë është si lulja natyrore. 

250 

Zemra nuk di asgjë mbi të kaluarën, asgjë 
mbi të ardhmen; ajo di vetëm për të tashmen. 

Zemra nuk ka kurrfarë ideje mbi kohën. 

251 

Kupto se e kaluara dhe e ardhmja nuk 
ekzistojnë. E vetmja që ke ai është një çast me 
të vërtetë i vogël: ky çast. Ti nuk ke asnjë çast 
tjetër. Ti përherë e ke vetëm një çast në duart 
e tua, e ai është aq i pavërejtshëm dhe afat- 
shkurtër saqë do të ikën me vrap nëse do të 
mendosh mbi të kaluarën dhe të ardhmen. 

E vetë ai çast është jeta dhe vetë ai çast 
është realiteti. 


252 

Politika është sëmundje, dhe do të duhej 
trajtuar pikërisht ashtu. Ajo është më e rrezik- 
shme se kanceri; nëse operacioni është i 
domosdoshëm, duhet bërë. Por, politika është 
e ndytë në esencën e vet. Dhe duhet të jetë e 
tillë sepse mijëra njerëz gjakojnë, kanë dëshirë 
të zjarrtë të zënë të njëjtin pozicion kyç. Së 
këndejmi është krejtësisht e natyrshme se ata 
do të luftojnë, se do të vrasin, se do t’i bëjnë të 
gjitha për hir të saj. 

I tërë programi ynë mental është i gabuar 
sepse jemi programuar për të qenë ambiciozë - 
e kjo është ajo që e përbën esencën e politikës. 

Dhe kjo nuk ngjan vetëm në botën e përdit- 
shme të politikës, por kjo e ndotë edhe jetën 
tënde të përditshme. 


253 

Madje edhe fëmija i vogël zë t’u buzëqeshë 
nënës dhe babait me buzëqeshje të shtirur. 
Nuk ka ndonjë domethënie më të thellë përtej 
saj, por fëmija thjesht e di se, po qe se 
buzëqesh, do të marrë shpërblimin për të. Ai e 
ka mësuar rregullën e parë nga shkencat poli- 
tike. Ai ende është në djep, kurse ju e mësoni 
të jetë politikan. Dhe së këndejmi politika 
është e pranishme në të gjitha marrëdhëniet 
njerëzore. 

Mashkulli e ka sakatuar femrën. Kjo është 
politikë. Femra e përbën gjysmën e njerëzimit 
dhe mashkulli nuk ka të drejtë ta sakatojë 
kështu deri në fund; por, gjatë shekujve, 
mashkulli e ka sakatuar femrën. 

Ai nuk e ka lejuar të arsimohet, nuk e ka 
lënë madje as t’i dëgjojë mësimet e shenjta. Në 
shumë konfesione mashkulli nuk u ka lejuar 
femrave që të hyjnë në faltore; po qe se, në 
ndonjë rrethanë, edhe do t’ia lejonte, ajo atje 
ka qëndruar në vend të izoluar. Ato as para 
Zotit nuk mund të jenë të barabarta me 
meshkujt. 

Mashkulli ka provuar t’ia shkurtojë femrës 
lirinë në të gjitha mënyrat e mundshme. Kjo 
është politikë; kjo nuk është dashuri. Ti e do 
femrën, por nuk ia jep lirinë. Ç’lloj dashurie 
është ajo e cila frikësohet ta japë lirinë? Ti e ke 
mbyllë në kafaz femrën si papagallin. Ti mund 
të thuash se e do papagallin, por nuk e kup- 
ton se ashtu je duke e varë atë. 

Ti ia ke suprimuar papagallit tënd gjithë 
qiellin e tij, kurse ia ke dhënë vetëm kafazin. 
Kafazi mund të jetë i ndërtuar nga ari, por 
madje edhe kafazi i artë nuk mund të krahaso- 
het me lirinë të cilën papagalli e ka në qiell, 
ashtu që fluturon nga lisi në lis dhe e këndon 
këngën e tij - por jo ashtu siç ti do ta detyrosh 
të këndojë, por ashtu që ajo është sipas natyrës 
së vet dhe është shprehje autentike e tij. 

255 

Gjysma e njerëzimit në secilin shtet, në 
secilin civilizim është e shkatërruar si pasojë 
e politikës së familjes. Por kjo është esenca e 
vetë politikës. Kudo që ekziston nevoja për të 
pasur pushtet mbi personin tjetër - ajo është 
politikë. 

Pushteti është përherë politik, madje edhe 

mbi fëmijët e vegjël. Prindërit mendojnë se i 
duan fëmijët e tyre, por ajo është vetëm në 
mendjet e tyre; në të vërtetë, ata i duan fëmi- 
jët për t’i përulur. E çfarë do të thotë ajo përul- 
je? Ajo do të thotë se e tërë fuqia është në 
duart e prindërve. 

Po qe se përulja është kualitet aq i lartë, 
përse atëherë prindërit nuk u përulen fëmijëve 
të tyre? Po qe se ajo është gjë aq religjioze, 
prindërit do të duhej t’u përuleshin fëmijëve të 
vet. 

Pushteti nuk ka kurrfarë lidhjeje me 
religjionin. E vetmja lidhje në mes tyre mund 
të jetë në atë që ta fshehin politikën në këtë 
botë të bukur. 

Njeriu duhet të zbulojë secilën pikë ku 
është futur politika - kurse ajo është futur 
gjithkund, në secilën marrëdhënie. Ajo e ka 
ndotur jetën e gjithmbarshme, e edhe më tej 
pa ndalim e ndot. 


256 

Është krijuar ambicie e tillë që ti duhet të 
bëhesh dikush në këtë botë, ta dëshmosh se 
nuk je vetëm një person i rëndomtë, por se je 
i pazakonshëm. Por përse kjo? Cilit qëllim i 
shërben kjo? Kjo i shërben vetëm një qëllimi: 
që ti të bëhesh i pushtetshëm, kurse gjithë të 

tjerët të jenë të nënshtruar. 

Ti do të doje ta tredhje gjithë njerëzimin në 
mënyra të ndryshme - dhe kjo tredhje është 
esenca e politikës. 


257 

Njerëzit e duan lirinë - por askush nuk e do 
përgjegjësinë. 

Kurse liria dhe përgjegjësia shkojnë së 
bashku dhe nuk mund të jenë të ndara. 

258 

Pse brengosesh rreth asaj që të jesh i 
pëlqyer? Ka kuptim të brengosesh rreth saj 
vetëm nëse nuk e do punën tënde; vetëm 
atëherë ajo e ka kuptimin e vet të plotë, në të 
kundërtën kjo është vetëm surrogat. 

Ti e urren punën tënde, nuk e do, porse e 
kryen shkaku se ajo ka me të sjellë mirënjohje; 
ti do të jesh i pranuar, do të jesh i çmuar. 

Por, në vend se të mendosh mbi këtë, 
rishqyrtoje punën tënde. A e do për ta 
punuar? Dhe kjo është e tëra. Nëse nuk e do, 
atëherë ndërroje atë. 

Prindërit, mësuesit përherë insistojnë në 
atë se duhet të jesh i pranuar, se duhet të jesh 
i pëlqyer. Kjo është strategji tepër dinake që 

njerëzit të mbahen nën kontroll. 

Mësoje një gjë themelore. Bëje vetëm atë që 
dëshiron ta bësh, që do ta bësh, dhe kurrë 
mos kërko të jesh i pëlqyer. Ai është fillimi. 
Përse do të kërkoje që dikush me të pëlqyer? 
Përse do të gjakoje që dikush me të pranuar? 

Shiko thellë në vete. Ti sigurisht nuk e do 
atë që bën. Ti me siguri frikohesh se ndodhesh 
në rrugë të gabuar. Pranimi ka me të ndih- 
muar ta ndjesh se je në rrugën e duhur. 
Aprovimi do të bëjë që ta ndjesh se po shkon 
kah qëllimi i drejtë. 

Qe pyetje për ndjenjat e tua më të thella, 
kjo nuk ka kurrfarë lidhjeje me botën e 
jashtme: Përse varesh nga të tjerët? - Atëherë 
të gjitha këto gjëra varen nga të tjerët dhe ti 
vetë bëhesh i varur. 

Nëse i ikën kësaj varësie, ti atëherë bëhesh 
individual dhe do të jesh individ, ashtu që do të 
jetosh në liri të plotë mbi këmbët e tua, duke u 
furnizuar nga burimet e tua individuale - e kjo 
është ajo që bën që njeriu të jetë vërtet në qen- 
drën e vet, bimuar nga rrënja e vet. Dhe ky 
është fillimi i lulëzimit të tij më të bujshëm. 

259 

Po qe se inteligjenca mbetet e padjallëzuar, 
ajo është gjëja më e bukur e cila mund të 

ndodhë. Por po qe se inteligjenca është kundër 
padjallëzisë, atëherë ajo është thjesht ligësi 
dhe kurrgjë tjetër: ajo në të vërtetë edhe nuk 
është inteligjencë. 

Në çastin kur çiltërsia zhduket, shpirti i 
inteligjencës shkon dhe mbetet vetëm kërma. 
Ajo atëherë është më mirë të quhet, thjesht, 
“intelekt”. Në këtë mënyrë ti mund të bëhesh 
intelektual i madh, por kjo nuk ka me ta 
ndryshuar jetën dhe nuk ka me të hapur ndaj 
mistereve të ekzistencës. 

Ai mister është i hapur vetëm ndaj intelig- 
jencës së fëmijës. Dhe, në të vërtetë, personi 
inteligjent e ruan fëmijërinë e vet, e jeton deri në 
frymën e fundit. Kurrë nuk e lë ajo - çudia të 
cilën fëmija e ndjen duke shikuar zogjtë, duke 
soditur lulet, qiellin... Inteligjenca, po ashtu, 
duhet të jetë, në njëfarë mënyre, fëmijërore. 

260 

Pak është e pazakonshme ajo se e vërteta 
nuk është demokratike. Mbi atë se ç’është e 
vërteta nuk kanë për të vendosur votuesit në 
zgjedhje; në këtë mënyrë ne, përkundrazi, 
kurrë nuk kishim për të ardhur tek e vërteta. 
Njerëzit do të votojnë për atë që është komode 
- e gënjeshtra është tepër komode, se ti nuk 
dëshiron të investosh kurrfarë mundi rreth 

saj, por dëshiron vetëm të besosh. 

E vërteta, megjithatë, kërkon angazhim të 
madh, zbulim, rrezik, e kjo kërkon që vetë të 
ecësh shtegut të cilit askush para teje nuk ka 
ecur. 


261 

Cilësitë e personit të rritur janë tepër të 
çuditshme. E para, ai nuk është personalitet, 
e nuk është as unë i vërtetë. 

Ai është i pranishëm, por nuk është per- 
sonalitet. 

E dyta, ai më tepër është si ndonjë fëmijë - 
i thjeshtë dhe naiv. Për këtë unë them se 
cilësitë e njeriut të rritur janë tejet të çudit- 
shme, sepse “rritja” jep iluzionin se, nëse ai 
apo ai tjetri është me përvojë, ai sipas moshës 
është i vjetër. 

Psikikisht kjo mund të jetë kështu, por 
shpirtërisht ai është një fëmijë naiv. Rritja e tij 
nuk do të thotë se ai ka zënë vetëm përvojë 
jetësore - atëherë ai nuk do të mund të ishte i 
pranishëm. Ai do të mund të ishte vetëm per- 
son me përvojë - i shkathtë, por jo edhe i 
pjekur. 

Pjekuria nuk ka kurrfarë lidhjeje me përvo- 
jën jetësore. Ajo ka lidhje me udhëtimin tënd 
të brendshëm, me përvojën e brendshme. 

Sa më tepër ndonjë person futet më thellë 
në brendësinë e vet, ai do të jetë më i pjekur. 
Kur arrin gjer tek vetë qendra e qenies së vet, 
ai do të jetë përsosmërisht i pjekur. Por, në 
atë çast personaliteti zhduket, kurse mbetet 
prania; uni zhduket, mbetet vetëm qetësia. 
Përvoja zhduket, mbetet mituria. 

Për mua, pjekuri është vetëm emër tjetër 
për realizimin. Ti mund ta arrish realizimin e 
mundësive të tua. Ato mund të bëhen reale. 
Fara e ka përfunduar udhëtimin e vet të gjatë 
dhe ka lulëzuar. 

Pjekuria është aroma e lules. Ajo i jep 
bukuri të pafund individit. Ajo i jep intelig- 
jencë, mundësinë më të mprehtë të intelig- 
jencës. Ajo në njeriun, në individin krijon 
vetëm dashuri. 

Veprimi i tij është dashuri, mosveprimi i tij 
është dashuri. Jeta e tij është dashuri, vdekja 
e tij është dashuri. 

Ai, në të vërtetë, është lule e dashurisë. 

263 

Muzika bashkëkohore e ka humbur 
magjinë shkaku se e ka harruar qëllimin e vet 
themelor. Ajo e ka harruar origjinën e vet. Ajo 

nuk e di se ka bazë të njëjtë me meditimin. E 
njëjta gjë vlen edhe për artet tjera. Të gjitha 
ato bëhen meditative, dhe të gjitha ato njeriun 
e çojnë në çmenduri. 

Artisti ashtu e krijon rrezikun si për 
vetveten gjithashtu edhe për gjithë ata të cilët 
do ta dëgjojnë. 

Ai mund të jetë edhe piktor, por edhe pikturi- 
mi i tij po ashtu do të jetë çmenduri - shkaku se 
gjithë ai art nuk rrjedh nga të medituarit. 

264 

E tërë mendja vepron ashtu që krijon 
ndasi. Zemra vepron ashtu që i sheh lidhjet 
bashkuese për të cilat mendja është plotësisht 
e verbër. 


265 

Mendja e mediokritetit nuk mund të 
çmendet. 


266 

Mendimi mbi qetësinë dhe qetësia nuk 
shkojnë së bashku. Ky nuk është problem yti 
personal; ky është problem i mendjes njerë- 
zore si e tillë, sepse për të qenë e qetë, për të 

pasur qetësi, do të duhej të ishte në gjendjen e 
jo-mendjes. 

Mendja nuk mund të jetë e qetë. Ajo duhet 
pa ndalim të mendojë, të brengoset. Mendja 
punon si biçikleta. Nëse i sjell pedalet e saj, ajo 
sillet; në atë moment që pushon së bëri atë, ke 
për të rënë poshtë. Mendja është automjet në 
dy rrotë, mu si biçikleta; kurse të menduarit 
tënd është sjellje e pandërprerë e pedaleve. 

Madje nëse ndonjëherë je vetëm pak më i 
qetë, ti menjëherë zë të brengosesh: “Përse jam 
i qetë?” E pastaj i bën të gjitha që të krijosh 
brengosje, mendueshmëri, sepse mendja 
mund të ekzistojë vetëm në një mënyrë - në 
nxitim, përherë në vrap për diçka, apo në ikje 
prej diçkahi, por përherë në nxitim. Pikërisht 
ai nxitim, ajo është mendja. 

Në çastin kur ndalon, mendja zhduket. 

267 

Në çdo mënyrë ne provojmë ta mënjanojmë 
ndjenjën se jemi të vetmuar në ekzistencë. Nga 
kjo arsye ne sajojmë të gjithë llojet e titujve. 
Ndonjë njeri, ta zëmë, merr nuse; e ç’është 
martesa tjetër përveçse titull? Por përse? 
Sepse ata dëshirojnë ta zotërojnë atë vetmi 
dhe disi të ndërtojnë urë. 

Por ura kurrë nuk është e ndërtuar; ata 

vetëm mendojnë se njëri është burri, kurse tje- 
tra gruaja, ndërkaq ata mbesin vetëm të vet- 
muarit. Tërë jetën ata do të jetojnë, por edhe 
përkundër kësaj nuk do të jenë kurrgjë tjetër 
përveçse të vetmuar, shkaku se askush nuk 
mund të depërtojë në vetminë e huaj. 

Ti nuk duhet të jesh i vetmuar nëse mund 
të depërtosh në vetminë time, apo nëse unë 
mund ta gjej rrugën deri tek vetmia jote - por 
kjo nuk është e mundur, ekzistencialisht nuk 
është e mundur. Ne mund të avitemi tepër 
afër, por sa më të afërt që bëhemi ne, bëhemi 
më të vetëdijshëm për vetminë, sepse nga ajo 
afërsi mund të shohim më mirë: “Tjetri për 
mua është i pakuptueshëm dhe, sigurisht, i 
pamundësi për njohje”. 

268 

Secili prej nesh ka një lloj panciri. 

Ekziston arsyeja për këtë. Si e para, fëmija 
lindet skajshmërish i pandihmë në botën në të 
cilën nuk di asgjë. Natyrshëm, ai i frikohet së 
panjohurës e cila ndodhet para tij. 

Ai akoma nuk ka harruar nëntë muajt e 
mbrojtjes së plotë, të sigurisë - atje ai ka qenë 
pa probleme, pa përgjegjësi, pa frikë për të 
nesërmen. Për ne ajo është nëntë muaj, por për 
fëmijën ajo është përjetësi. Ai nuk di asgjë për 

kalendarin; ai nuk di asgjë për minutat, orët, 
ditët, muajt. Ai ka jetuar në përjetësi, plotësisht 
i mbrojtur dhe i sigurt, pa kurrfarë përgjegjësie. 

E atëherë, befas, ai gjendet në botën e pan- 
johur, në të cilën është i varur prej secilit, prej 
të tjerëve. Dhe është e natyrshme se ka për të 
ndjerë frikë. Secili është më i madh dhe më i 
fuqishëm se ai, dhe ai nuk mund të jetojë pa 
ndihmën e huaj. Ai e di se është i varur, se e 
ka humbur pavarësinë e tij, lirinë e tij. 

Nga kjo pikëpamje, panciri mund të jetë i 
domosdoshëm; sigurisht edhe është. Por kur 
rritesh, nëse jo vetëm je plakur, por edhe je 
pjekur - rritur në pjekuri - ti ke për të parë se 
çfarë bart me vete. 

Shiko më mirë dhe ke për të parë frikë 
prapa saj. Krejt çfarë është në lidhje me frikën, 
personi i pjekur duhet vetë ta zgjidhë me 
vetveten. Ky është tregues se është pjekur. 
Vetëm shiko të gjitha veprimet e tua, të gjitha 
besimet e tua dhe vërej se a janë ato të 
bazuara mbi realitetin, mbi përvojën, apo, 
megjithatë, mbi frikën. E çfarëdo qoftë e 
themeluar mbi frikën, duhet të hidhet në këtë 
çast, pa u menduar gjatë. Ai është panciri yt. 

269 

Pancirin tënd psikik askush nuk mund ta 

heqë prej teje sepse ti do të luftosh për të. 
Vetëm ti mund të bësh diçka për ta hedhur. 

E kjo do të thotë ta hulumtosh deri në 
detaje. Po qe se është i themeluar mbi frikën, 
hidhe atë. Nëse, megjithatë, është i themeluar 
mbi arsyen, përvojën, kuptimin, atëherë ai 
është diçka që nuk duhet hedhur por diçka që 
do të duhej të bëhej pjesë e qenies tënde. 

Por një gjë, e cila është e themeluar mbi 
përvojën, ti nuk ke për ta gjetur në pancirin 
tënd. Ajo është frika, nga A deri në ZH. E tërë 
jeta jonë nuk është asgjë tjetër veçse frikë; dhe 
kjo është arsyeja se përse helmojmë të gjitha 
përvojat tona tjera. Ne e dashurojmë ndokënd, 
por ajo dashuri është e themeluar mbi frikën. 
Për këtë ajo është e pasinqertë, e helmatisur. 
Ne gjurmojmë për të vërtetën, por nëse ajo 
rrjedh nga frika nuk do të mund ta gjejmë. 

Çfarëdo të punosh mbaje në mend një gjë: 
Nëse veprimi yt rrjedh nga frika, ti kurrë nuk 
do të piqesh, por ke për t’u venitur dhe 
vdekur. Frika është shërbëtori i vdekjes. 

270 

Personi i pafrikueshëm ka për t’i fituar si 
shpërblim të gjitha dhuratat e jetës. Dhe 
atëherë më nuk do të ketë pengesa; ato do të 
thyhen nga furia e dhuratave dhe çfarëdo që të 

bëjë ai do të jetë veprim i fuqisë, i pushtetit, i 
besimit në vetvete - një ndjesi e pafund 
autoriteti. 


271 

Atë që duhet ta kuptosh gjithsesi është ajo 
se ndokush mund të identifikohet me diçka 
që, për nga natyra e vet, nuk është. Në të 
vërtetë tash ti je identifikuar me mendjen 
tënde. Ti mendon se je ajo. E pikërisht nga ky 
identifikim lind frika. Nëse je identifikuar me 
mendjen, atëherë, natyrshëm, po qe se ajo 
ndalet, edhe ti ke mbaruar, nuk ekziston më. 
Sepse, përveç mendjes për ty nuk ekziston 
asgjë tjetër. 

Por realiteti është pikërisht ai se ti nuk je 
mendja, ti je diçka jashtë mendjes; së këndej- 
mi është absolutisht e domosdoshme që 
mendja të ndalet, ashtu që për herë të parë do 
të mund të kuptosh se ti nuk je mendja - për 
arsye se kur mendja ndalet, ti edhe më tutje 
mbetesh këtu. 

Mendja ka shkuar, por ti akoma je këtu 
dhe atë me gëzimin më të madh, me lavdinë 
më të madhe, me shkëlqimin më të madh, me 
vetëdijen më të madhe, me origjinalitetin më të 
madh. 

272 

E vërtetë është se ne jemi të vetmuar, se 
jemi të huaj - dhe bota do të ishte larg më e 
mirë po qe se do ta pranonim këtë të vërtetë 
themelore: se jemi të huaj. 

E çfarë ka të keqe në atë nëse dashurohesh 
në personin e panjohur? Çfarë nevojitet para 
se të dashurohesh në personin e panjohur? Ta 
asgjësosh të panjohurën si të tillë? 

Njëra nga bukuritë jetësore është ajo se të 
gjithë ne jemi të panjohshëm, dhe nuk ekzis- 
ton mënyrë që ta ndryshojmë këtë realitet. 
Bukur është ajo që personi i panjohur të të 
dashurojë, që personin e tillë ta kesh mik, se 
të panjohurit janë kudo në botë. Kështu e tërë 
bota bëhet fshehtësi - e ajo edhe është fshe- 
htësi. 


273 

Kjo është gjë e njohur: ti dashurohesh në 
ndonjë njeri, por nuk dashurohesh në njeriun 
e vërtetë, porse dashurohesh në njeriun nga 
imagjinata jote. Kjo është kështu derisa nuk e 
kaloni njëfarë kohe së bashku. Fillimisht ti 
nga ballkoni yt e sheh ndonjë njeri, apo shkur- 
timisht e takon në plazh, apo mbaheni dorë 
për dore në kinema dhe atëherë zë të ndjesh: 

“Ne jemi të krijuar njëri për tjetrin”. 

Por nuk ekziston diçka e tillë si - të krijuar 
njëri për tjetrin. Ti vazhdon të projektosh edhe 
më shumë fantazi në atë njeri - pavetëdi- 
jshëm. Ti krijon aurën e caktuar rreth atij 
njeriu, kurse ai atë njësoj e krijon rreth teje. 
Çdo gjë duket sikur do të jetë përrallore, sepse 
ti e ke bërë atë përrallore, e ke thurur me 
ëndrra, pavarësisht realitetit. Dhe të dy për- 
piqeni, në të gjitha mënyrat e mundshme, të 
mos ia rrezikoni njëri-tjetrit ëndërrimet. 

E atëherë gruaja sillet ashtu siç burri i saj 
dëshiron, kurse burri sillet ashtu siç gruaja e 
tij dëshiron. Por ti nuk mund ta bësh atë më 
gjatë se disa minuta apo, megjithatë, disa orë. 

Njëherë kur jeni kurorëzuar, ti ke dëshiru- 
ar të jetoni së bashku njëzet e katër orë në ditë. 
Por kjo është bërë barrë e padurueshme, sepse 
më nuk mund të shtiresh se je ai që nuk je. 

Kur shteron imagjinata jote mbi burrin apo 
mbi gruan, edhe sa gjatë do të mund të 
shtiresh? Herët apo vonë kjo ka me t’u bë 
barrë, e pastaj do të fillosh të hakmerresh. Do 
ta shkatërrosh gjithë atë imagjinatë të cilën 
burri yt e ka thurur rreth teje shkaku se nuk 
dëshiron më të jesh e burgosur në të; ti dësh- 
iron të jesh e lirë dhe të jesh vetëm e vetvetes. 

E njëjta situatë është me burrin; ai dëshi- 
ron të jetë i lirë dhe t’i përkasë vetëm vetvetes. 

Dhe në këtë pasqyrohet konflikti i pandalshëm 
në mesin e gjithë dashnorëve dhe në të gjitha 
marrëdhëniet. 

Dashuriajep liri. 

Dashuria i lejon të gjitha; atë që tjetri ndjen 
se do të dëshironte ta bënte, e ka të lirë ta 
bëjë. Çfarëdo që ai ndjen - nëse ajo e bën të 
lumtur - ajo është zgjedhja e tij. 

Nëse e do dikë, atëherë mos u përziejë në 
privatësinë e tij. Lëre privatësinë e personit të 
dashur në qetësi. Mos përpush nëpër të 
vërtetën e tij. 

Qëndrimi themelor i dashurisë thotë: “Unë 
e pranoj personin tjetër ashtu siç ai është”. 
Dashuria kurrë nuk tenton ta ndryshojë per- 
sonin e dashur sipas idesë që ai tjetri ka për 
të. Mos provo ta presh atë këtu e atje dhe ta 
fusësh në qepjen tënde - megjithëqë ai është 
fenomen i cili ndodh në çdo centimetër të 
kësaj bote... 

Nëse dashuron, atëherë nuk ke për të vënë 
kushte. 

Nëse nuk dashuron, kush je atëherë ti që 
të vësh kushte? 

Që të dyja rastet janë të qarta, nëse 
dashuron, atëherë nuk bëhet fjalë për 

kushtëzim. E do personin e caktuar ashtu siç 
është. Nëse nuk e do, kjo po ashtu nuk është 
problem. Ai është për ty askush dhe asgjë dhe 
prapë nuk bëhet fjalë për kushtëzimin. Ai 
mund të bëjë çfarëdo që të dojë. 

Po qe se xhelozia zhduket dhe mbetet 
vetëm dashuria, do të kesh diçka të qën- 
drueshme dhe të çmueshme në jetën tënde. 

Kur e ndan lumturinë tënde me dikë, mos 
krijo prej kësaj burg për të tjerët; veçse 
thjesht jepe. Mos prit as që dikush me t’u 
përkulur dhe falënderuar për atë se ti diçka po 
jep - mos prit kurrgjë për të, madje as falën- 
derim. Ti jep shkaku se je i tejpasur, sepse 
dëshiron me dhënë. 

Po qe se dikush duhet të jetë falënderues, 
atëherë je ti falënderues ndaj personit që 
dëshiron ta pranojë dashurinë tënde, i cili 
dëshiron ta pranojë dhuratën tënde. Ai nuk të 
kushtëzon, ai ta lejon të hapesh para tij. 

Dhe sa më shumë që je në gjendje të 
ndash, sa më shumë që je në gjendje të 
dhurosh, aq më shumë ke. Në këtë mënyrë 
kurrë nuk ke për t’u varfëruar, nuk ke për të 
krijuar frikë të re të ngjashme me atë: “Kam 
mundur të hup këtë apo atë”. E vërteta është, 

ndërkaq, se sa më shumë që humb, aq më 
shumë ujë i freskët rrjedh nga burimi për të 
cilin më parë nuk ke qenë i vetëdijshëm. 

Po qe se e tërë ekzistenca është një, dhe po 
qe se ekzistenca brengoset mbi drurin, mbi 
kafshët, mbi malet, mbi oqeanet - brengoset si 
për më të voglën tufë të barit, ashtu edhe për 
yllin më të madh - atëherë kjo do të brengoset 
edhe për ty. 

Përse të jesh posesiv? Posesiviteti shpreh 
një gjë të thjeshtë - se ti nuk mund të besosh 
në ekzistencë. Ti dëshiron të rregullosh mbro- 
jtje të veçantë për vete, siguri për veten, dhe 
nuk mund t’i besosh ekzistencës. 

Jo-posesiviteti është besim themelor në 
ekzistencë. 

Atëherë nuk ka nevojë për posesivitet, 
sepse ne jemi një me ekzistencën. 

Largoje idenë se lidhshmëria dhe dashuria 
janë e njëjta gjë. Ato, në të vërtetë, janë armiq, 
lidhshmëria është ajo që asgjëson çdo dashuri. 

Nëse e ushqen, nëse e kultivon lidhsh- 
mërinë, dashuria do të jetë e asgjësuar; nëse e 

ushqen dhe e kultivon dashurinë, lidhshmëria 
do të zhduket vetvetiu. 

Dashuria dhe lidhshmëria nuk janë e njëj- 
ta gjë; ato janë dy entitete të ndara, armiqë- 
sisht të orientuara njëra kundrejt tjetrës. 

Mbaje mend njëherë e përgjithmonë rregul- 
lën themelore të jetës: Nëse e adhuron dikë, 
bëhu gati për hakmarrjen e tij një ditë. 

279 

Ji i vetëdijshëm dhe mos lejo që kushdo 
qoftë të manipulojë me ty, more sado qofshin 
qëllimet e tij të mira. Do të duhej ta mbrosh 
vetveten prej aq shumë njerëzve qëllimmirë, 
bamirësve, të cilët pa ndalim të japin këshilla 
të jesh i këtillë, të jesh i atillë. Ti vetëm dëgjo 
dhe falënderoji. Ata nuk mendojnë kurrgjë keq 
- por keq është ajo që bëjnë. 

Dëgjoje vetëm zemrën tënde. 

Ajo është mësuesi yt i vetëm. 

Njerëzit të gjykojnë dhe ti i pranon gjykimet 
e tyre pa rezervë. Ti vuan shkaku i gjithë atyre 

gjykimeve, e atëherë të njëjtën gjë e bën ndaj 
të tjerëve; ajo lojë është bërë aq e shfrenuar 
saqë i tërë njerëzimi vuan prej saj. 

Po qe se dëshiron të ikësh nga çmenduria e 
tillë, gjëja e parë të cilën duhet ta bësh është 
kjo që do të them: mos e gjyko vetveten. 
Pranoje shtruar mospërsosmërinë tënde, 
mangësitë e tua, gabimet e tua, manitë e tua. 
Nuk ka nevojë ta aktrosh dikë tjetër. Vetëm ji 
ai që je, ashtu si je: “I tillë jam unë - plot frikë. 
Nuk guxoj të hyj në errësirë të dendur. Nuk 
guxoj të hyj në pyll të dendur”. Çfarë ka të 
keqe në këtë? - është njerëzore të ndjesh frikë. 

Njëherë kur ta pranosh vetveten, do të jesh 
në gjendje t’i pranosh të tjerët, sepse do të 
kesh vetë përfytyrim të qartë se ata vuajnë prej 
së njëjtës sëmundje. Me atë se i pranon të tillë 
çfarë janë, do t’u ndihmosh që ta pranojnë 
vetveten. 

Ti mund ta vësh në lëvizje tërë procesin 
duke u bërë i aftë që t’i pranosh të tjerët. Dhe 
për atë se dikush po i pranon, ata e mësojnë 
bukurinë e pranimit për herë të parë - sa paj- 
timtare është kjo ndjesi - dhe ata zënë t’i pra- 
nojnë të tjerët. 

Po qe se i tërë njerëzimi do ta arrinte atë 
nivel ku secili do ta pranonte vetveten ashtu 
siç është, gati se nëntëdhjetë për qind e 
mjerimit do të zhdukej - do të mbetej pa 

pikëmbështetje - dhe zemra jote do të hapej 
për akordin e vet të veçantë, kurse dashuria 
jote do të gufonte prej tij. 

E vërteta është gjithnjë e pastër, lakuriqe, 
unike. 

Dhe kjo është diçka më së bukuri, sepse e 
vërteta është esenca e vërtetë e jetës, e ekzis- 
tencës, e natyrës. 

Përpos njeriut, askush tjetër nuk gënjen. 
Gjembi i trëndafilit nuk mund të gënjejë. Ai di 
të lindë trëndafila; ai nuk mund të lind kumak 
- ai nuk mund të mashtrojë. Ai nuk është i 
aftë të jetë diçka tjetër përveçse ai që është. 
Përpos njeriut, e tërë ekzistenca jeton në të 
vërtetën. 

E vërteta është religjioni i gjithë universit. 
Atë çast kur njeriu vendos të jetë pjesë e ekzis- 
tencës, e vërteta do të bëhet edhe religjion i tij. 

Ky është revolucioni më i madh i cili njeri- 
ut mund t’i ndodhë. Ky është çast lavdie. 

Ti nuk e sheh botën ashtu si ajo është - ti 
e sheh ashtu si ta imponon mendja jote. Gjëra 
të ngjashme mund të pash anembanë botës. 

Njerëzit e ndiyshëm janë të kushtëzuar në 
mënyra të ndryshme; mendja nuk është gjë 
tjetër përveçse kushtëzim. Njerëzit i shohin 
gjërat në mënyrën e cila është e kushtëzuar 
me vetë kushtëzimin e tyre - ai kushtëzim kri- 
jon koloritin e caktuar në gjërat. 

Ne prodhojmë dallime; ne bëjmë që dikush 
të jetë i mbiçmuar, kurse dikush i nënçmuar; 
burri është më i fuqishëm, gruaja më e dobët; 
dikush është më i mençur, dikush më budal- 
la. Sundimtarët kanë shpallur se ata janë 
njerëz të zgjedhur nga Zoti. Secili religjion 
shpall se librin e tij të shenjtë e ka shkruar 
vetë Zoti, të gjitha këto gjëra, rrena mbi rrenat, 
i prodhon mendjajote. 

Gjithnjë derisa nuk je bërë i aftë që gjithë 
mendjen tënde ta veçosh anash dhe ta 
shikosh botën drejtpërsëdrejti, pa ndërm- 
jetësim, nga vetëdija e pastër, nuk do të jesh 
kurrë i aftë ta pash të vërtetën. 

Në këtë botë, nevojitet guxim i madh që 
mendja të shtyhet anash. Njeriu më i gux- 
imshëm është ai i cili mund të shohë botën pa 
pengesat e mendjes, ashtu siç ajo në të vërtetë 
është. Ajo është katërçipërisht ndryshe, 
pafundësisht e bukur. Në botën e tillë askush 
nuk është i mbirenditur dhe askush nuk është 
i nënrenditur - në botën e tillë nuk ekzistojnë 
dallimet. 

Mendimi ynë i zakonshëm është se intelek- 
tualët janë njerëz inteligjentë. Kjo nuk është e 
vërtetë. Intelektualët jetojnë vetëm nga fjalët e 
vdekura. Inteligjenca nuk guxon të veprojë në 
të njëjtën mënyrë. Inteligjenca e hedh fjalën - 
se fjala është kufomë - dhe merr vetëm vibrim- 
in e gjallë prej saj. 

Rruga e njeriut inteligjent është rruga e 
zemrës, për arsye se zemra nuk interesohet 
për fjalët; ajo interesohet vetëm për lëngun që 
vjen nga ena e fjalës. Ajo nuk mbledh enë, por 
e pi vetëm lëngun, kurse enën e hedh në pleh. 

Për mua, njeri religjioz nuk është ai që 
është përmbi natyrën, veçse ai që është i 
natyrshëm në plotësi, në tërësi, dhe i cili e 
hulumton natyrën në të gjitha dimensionet e 
saj, asgjë duke mos lënë të pahulumtuar. 

Njeriu që jeton jetë të natyrshme arrin 
vdekje të natyrshme. 

Vdekja e natyrshme është kulmimi i jetës e 
cila është jetuar natyrshëm, pa kurrfarë 

pengese, pa kurrfarë depresion - pikërisht në 
mënyrën në të cilën jetojnë shtazët; pa kurr- 
farë plasaritjeje. Duhet jetuar jetën që rrjedh e 
pranuar natyrën e cila rrymon nëpër ty pa 
kurrfarë pengimi nga ana jote, sikur ti të mos 
ishe, sikur jeta të ketë lëvizur nga vetvetja. 

Në vend se ti ta jetosh jetën lejo që jeta të 
të jetojë ty; ti je dytësor. Kulmimi i kësaj do të 
jetë vdekja e natyrshme. 

Vdekja ka për të shprehur kulmimin për- 
fundimtar, kreshendon e jetës tënde të gjithm- 
barshme. Në formë të kondensuar ajo është e 
tëra që ka qenë dashur ta jetosh. 

Kështu vetëm numër i vogël njerëzish në 
botë vdesin me vdekje të natyrshme, shkaku 
se numër tejet i vogël njerëzish jetojnë në 
mënyrë natyrore. 

Ne i frikësohemi vdekjes shkaku se e dimë 
se duhet të vdesim, e nuk e dëshirojmë atë. Ne 
nuk dëshirojmë t’i mbyllim sytë. Ne dëshiro- 
jmë të jetojmë në atë mënyrë që “gjithë të tjerët 
le të vdesin, vetëm jo ne”. Kjo është psikologjia 
e zakonshme e të gjithë njerëzve: “Unë nuk 
dua të vdes”. 

Të shtrosh pyetje për vdekjen është tabu. 
Njerëzit bëhen të frikësuar për atë se ajo ua 

përkujton vdekjen e tyre personale. Ata janë 
aq të përqendruar në imtësirat e tyre, kurse 
vdekja do të mbërrijë; ata dëshirojnë t’i mba- 
jnë vogëlsirat e tyre që të jenë të punësuar me 
diçka. Kjo u shërben si strehimore; ata nuk 
dëshirojnë të vdesin, së paku jo tash, ndoshta 
më vonë: “Kur do të ndodhë, do të shohim e 
bëjmë”. 

Duke e pranuar vetveten në tërësi, ti e pra- 
non edhe vdekjen; ajo është vetëm pushim. 
Gjithë ditën ti ke punuar, e kur ka ardhur 
nata, a dëshiron të pushosh apo jo? Gjumi 
ditor të ka rinuar, të ka bërë përsëri të aftë të 
punosh më mirë, më me efikasitet. E gjithë 
lodhja është zhdukur dhe ti je përsëri i ri. 

Vdekja e bën të njëjtën gjë, vetëm se në 
nivel më të thellë - ajo e ndërron trupin, sepse 
tashmë trupi nuk mund të rinohet vetëm me 
anë të gjumit të zakonshëm; ai është bërë 
tepër i vjetër, i nevojitet ndryshimi më drastik, 
i nevojitet ripërtëritja e plotë. Energjia jote 
jetësore kërkon trajtë të re. Vdekja është 
thjesht vetëm gjumë me të cilin mundesh 
lehtësisht të kalosh në trajtë të re. 

Njeriu i cili jeton në frikë përherë fërgëllon 
në zemrën e vet. Ai është përherë në kufirin 

për t’u çmendur, për atë se jeta është e madhe, 
e nëse përherë je i frikësuar, atëherë ajo është 
e mbushur me të gjitha llojet e frikës. 

Ti mund ta bësh listë të madhe dhe të jesh 
i befasuar sesa shumë frikësime bartë në vete 
e akoma je gjallë. Gjithkund rreth teje ekzisto- 
jnë infeksione, sëmundje, rreziqe, kidnapime, 
terrorizëm - kurse jeta është aq e vogël. Në 
fund vjen vdekja, së cilës nuk mund t’i 
bishtërosh. E tërë jeta jote ka për t’u bërë 
errësirë. 

Hidhe frikën. Ajo është rrënjosur në 
ndërdijen tënde qysh se në fëmijërinë tënde. 
Tash hidhe vetëdijshëm atë frikë dhe rritu. 
Atëherë jeta mund të bëhet dritë e cila depër- 
ton gjithnjë e më thellë ashtu siç ti piqesh. 

Përgjegjësia nuk është lojë. Ajo është një 
nga mënyrat më burimore të jetesës - por edhe 
më e rrezikshmja, gjithashtu. 

Për mua, mosdëgjimi është revolucion i 
madh. Kjo nuk do të thotë të thuash abso- 
lutisht JO në çdo situatë. Kjo thjesht do të 
thotë të vendosësh se a vlen të bëhet diçka apo 

jo, a është ajo e dobishme të bëhet apo nuk 
është. Kjo është marrje e përgjegjësisë mbi 
vete. 


290 

Gjithnjë derisa nuk e mëson të vërtetën 
mbi qenësinë tënde, kurrë s’ke për ta ndjerë 
bekimin e madh të jetesës. Kurrë nuk do të 
jesh në gjendje të ndjesh sesi të vërshon gëzi- 
mi i së vërtetës reale të ekzistencës. 

Po qe se nuk e shijon të vërtetën, nuk do të 
kesh mundësi që të lidhesh me këtë gjithësi 
gjigante - që është shtëpia jote. Ajo ta ka 
dhënë jetën, dhe ajo ka pritje të mëdha prej 
teje - se do ta zhvillosh pikën e fundit të 
vetëdijesimit, sepse përmes teje ekzistenca 
mund të bëhet e vetëdijshme. 

Nuk ka mënyrë tjetër. 

Intelekti është mendim - kurse vetëdijesimi 
ka zbuluar gjendjen pa mendime, deri në atë 
masë e qetë saqë madje as një mendim nuk 
lëviz për të krijuar shqetësim. Në këso qetësie 
ti shpall natyrën tënde të vërtetë - ajo është e 
pafund si qielli. Kurse njohja e saj është vërtet 
njohja e diçkahi të çmueshme; çdo gjë tjetër që 

ke mësuar është pleh i zakonshëm. 

Dituriajote mund të jetë e dobishme, prak- 
tike, por ajo nuk ka me të ndihmuar ta trans- 
formosh qenien tënde. Ajo nuk mund me të 
sjellë gjer tek përmbushja, gjer tek kënaqësia, 
gjer tek përndritja, gjer tek ajo pikë ku do të 
thuash: “Kam arritur në shtëpi”. 

Dhënia e dashurisë është përvojë e vërtetë 
dhe e bukur, sepse ti je perandor atëherë. 
Marrja e dashurisë është përvojë tepër e 
parëndësishme, sepse ajo është përvojë lyp- 
sari. 

Mos u bëj lypsar! 


* * 


* 

